legislatura stringclasses 4 values | id stringclasses 180 values | fecha stringdate 2012-11-20 00:00:00 2023-12-12 00:00:00 | speaker stringclasses 314 values | party stringclasses 11 values | topic stringlengths 0 767 | text stringlengths 3 64.2k | language stringclasses 1 value | url stringclasses 461 values | unique_id stringlengths 9 13 |
|---|---|---|---|---|---|---|---|---|---|
10 | 83 | 12.06.2014 | MINTEGI LAKARRA | EH Bildu | Euskal Sozialistak legebiltzar-taldeak egindako legez besteko proposamena, memoriaren eta oroitzapenaren ibilbideen katalogo bat egiteari buruz. Eztabaida eta behin betiko ebazpena | Legebiltzarburu andrea, arratsalde on berriz ere. Precisamente, consenso. Hain zuzen ere, adostasunak lortu behar direlako, ez dizut aurpegiratuko adostasunaren bila ez zabiltzatenik eta aulkitik altxatu zaretenik. Beste gauza bat egingo dut: berriz ere eser zaitezten gonbidatuko zaituztet. Zuk esan bezala, adostasunak bilatu behar direlako, eta ados nago zurekin. Adostasunak bilatu beharko ditugu. Eta, horretarako, eseri eta hitz egin beharko dugu. Beraz, nahiko harrigarria da horrelakorik ez dugula nahi entzutea, elkarrizketari uko egiten zaionean. Horregatik, irakurketa positiboa egin nahi dut, eta zera esan nahi dizut: bila ditzagun adostasunak. Barrio jauna, ulertzen dut probokatzaile deitzea. Oso ondo ulertzen du, egia probokatzailea baita. Egiak, ezagutzen denean eta hainbeste urtean egindako gehiegikeriak eta bidegabekeriak azaleratzen dituenean, probokazio hutsa izan behar du hori guztia entzun nahi ez dutenenentzat. Duela hilabete batzuk nire herriko, Lizarrako, alkate izan zen eta fusilatuta hil zen Fortunato Aguirreren omenaldian izan nintzen. Han zeuden bere alabak, fusilatu zutenean artean jaio gabeak. Ahizpa bikiek hirurogeita hemezortzi urte dituzte orain. Hirurogeita hemezortzi urte itxaron behar izan dituzte haien herriak aita –Lizarrako, nire herriko, alkate izan zena– publikoki aitortu arte. Hirurogeita hemezortzi urtez egon dira zain. Eta gure familiatako askok oraindik ez dakite non dauden lurperatuta gure aitona-amonak. Horri guztiari buruz hitz egin behar da, eta ez mendekuz edo gorrotoz, baizik eta modu zibilizatu eta pedagogikoan, hurrengo belaunaldiei erakusteko zer gertatu zen, nahiz eta oraindik ezin dugun lorerik eraman gure aitonaren hilobira, ez dakigulako non dagoen. Eta, hala ere, azaldu behar dugu zer ari den gertatzen, zer gertatu den eta zerk ez duen gertatu behar. Horregatik da hain garrantzitsua memoria, egiaren, justiziaren eta ez errepikatzeko bermearen zati delako. Memoriak badu loturarik mundu osoan aitorturiko nazioarteko parametro horiekin, bake iraunkor baten oinarri diren horiekin. Ez baitago bakerik memoriarik gabe, ez baitago bakerik egiarik gabe, justiziarik gabe, erreparaziorik gabe eta ez errepikatzeko bermerik gabe. Horregatik diot lotura duela esaten ari nintzenarekin eta ekimen honekin, zeina, dakizun bezala, oso baikorra iruditzen baitzaigu, baina, halaber, iruditzen zaigu berandu iritsi dela, eta, gainera, ez dela nahikoa. Eta berandu etortzea ez da hain txarra, baldin eta alderdiak aurrera egiteko prest badaude. Kezkatzen nauena da horri buruz hitz egitea probokazioa iruditzen zaiola baten bati. Hori da kezkatzen nauena; baten batek ez duela entzun nahi hori guztia. Izan ere, berandu iristen bada baina egiten bada, aurrera; baina probokaziotzat hartzen bada, esan nahi du oraindik ez dela barneratu. Eta, zoritxarrez, egunero ikusten dugu hori. Ez da barneratu. Ez soilik iraganean gertatutakoa aitortzea, baizik eta egunero gertatzen diren gauzak, gaur egun gertatzen direnak; adibidez, atxilotutako norbaitek tratu txarrak jasan dituela jakiten dugunean. Gaur, 2014ko ekainaren 12an, eta ez naiz ari 1936, 1937, 1938, 1939 edo 1975eko zerbaiti buruz…; 2014. Horri buruz hitz egitea probokazioa bada, probokatzen jarraituko dugu. Probokatzen jarraituko dugu, egia guztiak eta biktima guztiak aitortu arte. Horrek guztiak harritu egiten nau. Ez dut zalantzan jarriko EHUren kualifikazioa, bertan egin baitut lan hogeita hamabi urtez. Ez dut zalantzan jarriko. Baina harrigarria iruditzen zait, adituen iritziaz gainera, ia hirurogeita hamar urtez errepresio hori jasan zuten biktimen iritziei uko egitea, eta biktimen elkarteei dagokien aitortza ez egitea. Harrigarria, arraroa eta deigarria bada behintzat elkarte memorialistikoak bazterrean uztea, eta haien kontakizuna eta bakoitzari gertatutakoa kontatu ezin izatea. Hemen ikusi nahiko nituzke aita –Fortunato Aguirre, Lizarrako alkatea– fusilatu zutenean jaio gabe zeuden ahizpa bikiak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4701 |
10 | 83 | 12.06.2014 | BARRIO BAROJA | PV-ETP | Euskal Sozialistak legebiltzar-taldeak egindako legez besteko proposamena, memoriaren eta oroitzapenaren ibilbideen katalogo bat egiteari buruz. Eztabaida eta behin betiko ebazpena | Eskerrik asko, presidente andrea. Ondo da, Mendia andreak mahai gainean jarritakoari buruz hitz egiten ari garenez, horixe aztertuko dugu: Estatu-kolpe militarrak eragindako gerran eta diktadura frankistan izandako gertaera garrantzitsuekin lotutako lekuak, memoria historikoaren ibilbideak, gerra horretako gertakariei buruzko informazio historikoa, horiekin lotutako pertsonei eta erakundeei buruzko datuak... Alegia, azterketa historiografiko bat, gai horiei buruzko azterketa historikoa. Guk argitu egin nahi izan dugu, eta lortu egin dugu; izan ere, erdibideko zuzenketan gure hasierako zuzenketan agertzen zena jaso da, alegia, egin behar zen lotura egin da. Alegia, Jaurlaritza ez dela bitartekaria edo ez duela azken txostena egin behar, eta organo espezializatuen bidez egin behar dela. Gogora ekarri ditugu Valentín de Foronda Institutuaren eta Euskal Herriko Unibertsitatearen funtzioak eta kualifikazioa: Historia Garaikideko Sailak ezagutza-alor horretako Espainiako aldizkari prestigiotsuenetako bat argitaratzen du; halaxe azpimarratu da estatuko nahiz nazioarteko argitalpen garrantzitsuetan. Horixe dio EHUk bere sailari buruz, alegia, Espainiako aldizkari prestigiotsuenetako bat dela. Beraz, zorrotzenak eta zientifikoenak izango gara historian, eta hortxe dago gure unibertsitatea. Horregatik eskatzen genuen azalpen argiagoa. Ez da hain argia, baina aldeko botoa emango dugu. Eta, halaxe da, Ramírez-Escudero jauna; gerra zibileko biktima guztiek merezi dute oroituak izatea, guzti-guztiek; askotan esan dugu hori, guztiok aitortzen dugu eta halaxe izan behar du. Esan dut ez nintzela Jaurlaritzaz fidatzen historiagile gisa...; tira, normala da hala izatea! Ez naiz Jaurlaritzaz fidatzen mediku gisa ere, ez baita bere funtzioa, eta horregatik jarri nahi genuen argiago. Edonola ere, idazkaritza orokor batzuek zorroztasun gehiago behar duten prozesuak beren kabuz egiten aritu direla dakigulako, zentzu gehixeagorekin jokatzea eskatzen genuen. Hain zuzen ere, Mintegi andrea probokatzaile hutsa da. Nahastu egiten ditu eztabaidak. Beste gauza batzuei buruz ari ginen. Hitz egiten ari ginen gaiari buruzko azterketa historiko bat egiteaz, hurrengo belaunaldiek horren berri izan dezaten, ahalik eta modurik espezializatuenean. Hain zuzen ere, hainbeste urtetako gehiegikeriak eta bidegabekeriak aipatu dituzu, eta horrixe buruz ari ginen hitz egiten. Baina ahaztu egiten zara, ahaztu egiten zara, Mintegi andrea! Ahaztu egiten zara ETAk hainbeste urtez egindako gehiegikeriez eta bidegabekeriez! Ahaztu egiten zara! Ahaztu egiten zara! Eta mendekurik eta gorrotorik ez dagoela diozu. Ez mendekurik, ez gorrotorik. Baina zuri gauza nabarmenak ahanzten zaizkizu. Ez daukazu ez mendekugoserik ez gorrotorik, baina gauza batzuk nabarmen ahazten dituzulako. Zuk, Mintegi andrea, zuk eta zure taldeak, ez duzue barneratu herri honetako memoria historikoaren kontzeptua, definizioa, beharra. Ez duzue barneratu, eta barneratu egin behar duzue. Ez zaitez etorri esatera, uste baitut egunero erakusten dugula non gauden, zergatik gauden hemen eta zer konpromiso dugun demokraziarekin, askatasunarekin eta herri honetako biktimekin. Usted no. Usted no. Mintegi andrea, zuri ETA gustatu egiten zaizu, zure sentitzen duzu. Ez duzu kondenatzen; ez zaizu interesatzen haren krimenak aztertzea. Mintegi andrea, ikaragarrizko defizit etikoa daukazu. Mesedez, zuk eta zure taldeak egizue behingoz memoria historikoaren azterketa bat; izan ere, ezin duzu hitz egin gai horrekin zerikusirik ez bazenu bezala, eta, gainera, talde politiko bati ez dakit zer leporatu. Ez, Mintegi andrea. Eskerrik asko. | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4702 |
10 | 83 | 12.06.2014 | RAMÍREZ ESCUDERO ISUSI | Euskal Sozialistak legebiltzar-taldeak egindako legez besteko proposamena, memoriaren eta oroitzapenaren ibilbideen katalogo bat egiteari buruz. Eztabaida eta behin betiko ebazpena | Besterik gabe, gogorarazi nahi diet Barrio jaunari eta Mintegi andreari gaur ez dutela oso gauza desberdina bozkatuko. Beraz, gogorarazi nahi diet ados dauden gauzetan jarri behar dutela arreta, eta ez kontra daudenetan. Ez dut nik defendatuko Mintegi andrea; izan ere, gero Barrio jauna etorriko zait haren abokatu defendatzailea naizela esatera, eta ez naiz hala. Baina gaur ez zegokigun ETAri buruz hitz egitea; gaur frankismoko memoria historikoari buruz hitz egin behar genuen, horri buruzkoa baita jatorrizko proposamena. Alegia, uste dut legez besteko proposamenaren hasierara jo beharko genukeela, eta pozik egon beharko genukeela ia Legebiltzar osoa gai batean ados gaudelako. Mendia andreak hitz egin digu eraikinei, Burdin Hesiari buruz, eta nik historiaren metafora gisa hartu dut. Mila aldiz errepikatutako gezur bat egia bihur daiteke, dakigun bezala, eta berrogei urtez errepikatutako gezur bat egia bihur daiteke. Eta, gaur, onartuko dugun zuzenketaren bidez, aukera daukagu berrogei urtez esandako gezur horiek guztiak zuzentzen hasteko, historia modu guztiz objektiboan eta aurrekoa baino askoz ere hobeto kontatzen saiatzeko. Barrio jauna, nik ere pentsatzen nuen, esan dudan moduan, Eusko Jaurlaritzari ez zaiola esan behar nori enkargatu behar dion lana. Hala, zuzenketa honetan, Euskal Herriko Unibertsitateari edo Valentín de Foronda Institutuari enkargatzea gomendatzen diogu. Pentsatzen dut Eusko Jaurlaritzak bi horietatik bat aukeratuko duela, edo beste bat, edo, agian, ikerlaritalde berri bat sortuko du hau ikertzeko; baina uste dut gu ez garela nor Eusko Jaurlaritzari zuzenean esateko zer enpresa edo erakunderi esleitu behar dion azterketa. Uste dut Eusko Jaurlaritza nahikoa heldua dela nori enkargatu behar dion jakiteko, eta, noski, azterketa aske eta objektiboa egingo duen bati enkargatuko dio. Ez da hain zaila hori egitea, batez ere, kontuan izanik zer historia irentsi behar izan genuen 1939 eta 1975 artean. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4703 | |
10 | 83 | 12.06.2014 | GARRIDO KNÖRR | PV-ETP | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Eskerrik asko, presidente anderea. Arratsalde on, legebiltzarkideok. Gizarte-larrialdietarako laguntzak 2008ko abenduaren 23ko 18/2008 Legean –Diru Sarrerak Bermatzeari eta Gizarteratzeari buruzkoa– arautzen dira. | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4704 |
10 | 83 | 12.06.2014 | GARRIDO KNÖRR | PV-ETP | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | ... gizarte-bazterketako egoerak prebenitzeko, saihesteko edo arintzeko beharrezkoak diren gastu arruntei aurre egiteko gai ez direnei zuzenduak. Azken finean, arreta-behar larri eta premiazkoei aurre egin nahi zaie, bat-batean sorturiko kanpo-arrazoiek eragindako baliabide-gabezia edo -urritasun egoeran daudenei laguntzeko. Beraz, ustekabeko egoera batek sorturiko larrialdi-egoera ekonomikoei aurre egitea da helburua. Helburu finalista dute, alegia, jatorrizko helburua betetzera bideratuta daude. Diru-laguntzen izaera dute, eta, beraz, aurrekontuetan esleituriko kredituaren mende daude. Alde horretatik, Diru Sarrerak Bermatzeko eta Gizarteratzeko Legearen 91. artikuluaren arabera, Euskal Autonomia Erkidegoko Aurrekontu Orokorretan nahikoa baliabide ekonomiko esleitu beharko dira legean aurreikusitako prestazio ekonomikoen zenbatekoak finantzatzeko. Aipaturiko legearen 49. artikuluan, gizartelarrialdietarako laguntza gisa emandako prestazioen zenbatekoak zehazterakoan, kontuan izan beharreko irizpideak zerrendatzen dira; zehazki, 1. paragrafoan, inolaz ere gainditu ezingo den muga bat jasotzen da, hau da, ezingo dira gainditu aurreikusitako gastu berezi bakoitzaren kasuan arau bidez eta izaera orokorrarekin aurreikusitako gehienezko zenbatekoak. Lege-aurreikuspen hori oinarri gisa harturik, gizarte-larrialdietarako laguntzak arautzen dituen urtarrilaren 18ko 4/2011 Dekretuaren 9. artikuluak urteko agindu batera igortzen du, gastu berezi bakoitzera urtero bideratu beharreko gehienezko zenbateko horiek zehazteko. Hortaz, agindu horren bidez, tokiko erakunde bakoitzari esleitutako partidak eta gizartelarrialdietarako laguntzetan aurreikusitako gastu berezi bakoitzari dagozkion urteko gehienezko zenbatekoak zehazten dira. Hala, Enplegu eta Gizarte Politiketako sailburuak 2013ko martxoaren 27ko aginduan –lehengo urtekoa aipatzearren– gizarte-larrialdietarako laguntzetan aurreikusitako gastu berezi guztien gehienezko zenbatekoak zehazten dira, eta, halaber, zenbateko horien estaldurarako kreditu-banaketarako irizpideak eta aurrekontu-muga ezartzen dira. Dakigun moduan, agindu horren bidez, 8.000 euroko ondare-muga ezabatu zen, eta 40.000 eurokoa izatera pasatu zen; halaber, Eudelek egindako zenbait proposamen txertatu ziren. Aldaketa horien eraginez, asko handitu zen gizarte-larrialdietarako laguntzen eskatzaileen kopurua, eta, ondorioz, udalek zailtasunak izan zituzten Eusko Jaurlaritzak hasieran esleitutako kopuruen bidez –17.300.000 euro horiek– gizarte-larrialdietarako laguntza horiei aurre egin ahal izateko. Hortaz, guztiok dakigun moduan, kopuru hori ez zen nahikoa izan. Hala, beste agindu bat eman zen, 2013ko abenduaren 18koa, gizarte-larrialdietarako laguntzen programako beharrei aurre egiteko kreditu-partida gehigarri bat finantzatzeko, 2 milioi eurokoa. Aurten, 2014ko apirilaren 9an atera da urte horri dagokion agindua. Talde Popularraren iritziz, garrantzitsua da aginduen izapideak nahiz argitalpena hilabete horiek baino lehen egitea (martxoa, apirila...), udalek ahalik azkarren ordaindu ahal izan ditzaten dagozkien kopuruak. Hain zuzen ere, Alderdi Popularraren ekimenean, Eusko Jaurlaritzari eskatzen zaio urtarrilean argitara dezala Enplegu eta Gizarte Politiketako sailburuaren agindua, aipatutako gehienezko zenbateko horiek zehazten dituena. Alegia, denbora aurreratu nahi da, eta, hartara, kopuru horiek azken aldian baino lehenago izango dituzte udalek; izan ere, esan bezala, aurtengo agindua apirilean argitaratu da, eta lehengo urtekoa martxoan argitaratu zen, nahiz eta, esan bezala, beste agindu bat argitaratu zen 2 milioi euroko kreditu gehigarri bat emateko. Horixe da ekimenaren helburua. Aurkezturiko zuzenketak ikusirik, erdibideko batera iritsi nahi izan dugu, gizarte-larrialdietarako laguntzen oinarrizko alderdi bat txertatuz. Urrian eztabaidatu genuen EH Bildu taldeak, Talde Sozialistak eta Talde Popularrak batera aurkeztutako ekimen bat, udalek jasotako gizarte-larrialdietarako laguntza-eskaera guztiak bermatzeko behar den kopurua esleitu dezan Eusko Jaurlaritzak, eta, horretarako, beharrezkoa bada, hori finantzatzera bideratutako aurrekontu-hornidura zabaldu dezan. Horixe agindu zuen Legebiltzarrak 2013ko urriaren 10ean, eta, esan bezala, ondoren onartu zen abenduko agindua. Halaber, Alderdi Popularrak, guztiz koherente izanez, beti esan izan du gizarte-larrialdietarako laguntzak eta gizarte-laguntzak –legean aurreikusitako prestazio ekonomikoak– benetan behar duten horiei zuzendu behar zaizkiela, eta benetan behar dutenak egon behar dutela sistema horretan. Horregatik, legegintzaldi guztietan defendatu izan dugu, jarrera guztiz koherentea izanez, Eusko Jaurlaritzaren eskumena izanik gizarte-larrialdietarako laguntzei estaldura ematea horretarako beharrezkoak diren zenbatekoak esleituz, bada, horrelaxe egin beharko lukeela. Hala, hasieran aurrekontuetan –aurtengoetan, ekitaldi honi dagozkionetan– zehazturiko kopurua –azkenean onartu zena– 20.500.000 eurokoa izan zen. Hasierako kopuru horri beste 4 milioi euro gehitzea proposatu zuen alderdi honek, zuzenketa zehatz baten bidez; baina zuzenketa hori baztertu egin zen. Hori dela eta, nolabait 2013ko urriaren 10eko akordioa errepikatzen saiatu gara. Ez da posible izan, baina esan behar dut, halaber, ekimenaren helburua aginduaren argitalpenari buruz esandakoa zela, eta, oraingoz, ekimen hori da bozkatuko dena. Eta, noski, zentzuzkoa eta arrazoizkoa dela uste dugunez, Talde Popularrekook espero dugu gainerako taldeek ere aldeko botoa emango dutela. Nada más. Gracias. La | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4705 |
10 | 83 | 12.06.2014 | BLANCO DE ANGULO | EH Bildu | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Eskerrik asko, mahaiburu andrea. Arratsalde on guztioi. Atzo arratsaldean agerraldi interesgarriak entzuteko aukera izan genuen eta komenigarria da gogoraraztea kolektibo batzuek mahai gainean jarri zituzten ideia batzuk. Adibidez, gaur egun, EAEko herritarren % 20 pobrezian bizi dira; 435.000 pertsona dira. Eta, horien artean, % 65 emakumeak dira, gehienak seme-alaba franko zaintzan dauzkatenak. 100.000 herritarrek arazo larriak dauzkate egunero jateko. Kolektibo horiek esan zuten ere gaur egun langile aktibo izateak ez duela bermatzen pobrezian ez egotea. Horrek zer esan nahi du? Zoritxarrez, gaur egun denok egoera zaurgarri batean gaudela, denok bihur gaitezkeela gizarte-larrialdietarako laguntzen eskatzaile. Zentzu horretan, gogoratu behar dugu gizartelarrialdiko laguntzen hartzaileen ia % 90ek diru-iturri bat duela: lan-errenta edo gizarte-segurantzako pentsio bat. Horregatik, agerraldi horietan nabarmendu zena guk ere aipatu nahi dugu: gizarte-babes sistema oraindik ona izan arren, ezin gara erori autokonplazentzian; are gehiago, kontuan hartu behar dugu urteotan atzerapauso nabarmenik egon dela gure gizarte-babesean eta ongizate-estatuan. Ahí están los datos, datos certeros proporcionados por el propio Gobierno Vasco: encuesta de desigualdades sociales 2012, índice DEC, informes del Ararteko, uno de ellos sobre pobreza infantil, que recientemente se ha presentado en este Parlamento. Datu eta txosten guztiek mahai gainean jartzen dute errealitate bat. Gaur egun dugun krisialdia eta goraka doan gizarte-larrialdia ikusita, ezinbestekoa da lehentasunak ezartzea herritar guztien ongizatea bermatzen duten politika eta jarduera guztietan, baita aurrekontu-politiketan. Gaur, berriro ere, deskribatu dudan egoera aldatzeko aukera dugu. Gutxienez, esparru batean; zehazki, gizarte-larrialdietarako laguntzetan. PPk aurkeztu duen legez besteko proposamena aztertu ondoren, erabaki genuen gehitzeko zuzenketa bat aurkeztea. Gure taldeak egoki ikusten du Eusko Jaurlaritzaren urteroko agindu arauemaileak urtarrilera aurreratzea. Argi dago planteamendua: araudiaren argitalpena aurreratzen bada, udalek lehenago tramitatuko dituzte eskaerak eta, ondorioz, pertsonek orain baino lehenago jasoko dute dirua. La propuesta del Partido Popular supone un pequeño avance, pero pequeño, no podemos negarlo, porque poco conseguimos adelantando la publicación de la orden si esta no consigue dar la cobertura suficiente a las solicitudes que existen. Y por ese motivo Euskal Herria Bildu presentó una enmienda de adición, una enmienda que lo que pretende es conseguir que esa orden que se publique satisfaga todas las solicitudes de emergencia social que cumplan los requisitos. Y en este punto me voy a detener un segundo, porque tengo que hacer una aclaración con respecto a la traducción de la enmienda de adición que registramos. Guk euskaraz esaten genuen: "halaber, 2015. urteko aurrekontu proiektuan, behingoz, eskaera guztiak betetzeko diru-partida ziurta dezala". La traducción dice: "a que en el proyecto de presupuestos de 2015 asegure, como mínimo, la partida económica para atender a todas las solicitudes". En este caso, con behingoz queríamos decir "de una vez" y no "como mínimo". Sabemos que somos insistentes con este tema, pero tenemos que volver a recordar que la partida presupuestaria no es suficiente, porque durante el año 2013, aun contando con 2 millones de euros más en diciembre, el dinero no ha llegado, y los ayuntamientos han puesto de su bolsillo más de 5 millones de euros. Y tenemos muy claro que, aunque sabemos que no es un derecho subjetivo, la partida de las AES es ampliable, y si la consignación presupuestaria no es suficiente siempre se puede publicar una segunda orden. El ejemplo lo tuvimos el mes de diciembre pasado: se publicó una orden de 2 millones de euros más. Bien, ese mecanismo se puede utilizar año a año, es un mecanismo sencillo y tremendamente eficaz. Se puede publicar esa segunda orden (no en diciembre, claro, en julio mejor), aumentando la partida según las estimaciones de los ayuntamientos, porque, de lo contrario, los ayuntamientos –y también lo hemos dicho en varias ocasiones– se ven obligados a redistribuir ese dinero con el que cuentan, aminorando a su juicio: unos aplican el límite patrimonial que consideran, y otros revisan conceptos a subvencionar. No es justo que tengan que enfrentarse a esa tesitura, cuando sabemos que la responsabilidad es del Gobierno Vasco. Beste aldetik, 2014rako eta, are gehiago, 2015erako susmatzen den eszenarioaren aurrean, neurriak hartu behar ditugu behingoz. Gero eta eskatzaile gehiago: aurten, adibidez, 1.500 eskatzaile gehiago egongo dira Bilbon, esate baterako. Gero eta pobrezia gehiago, gero eta haur-pobrezia gehiago. Soluzioa, neurri handi batean behintzat, Gobernuaren eskuan dago. Iaz, 5 milioi euroko soluzioa. Sabemos que 5 millones de euros es muchísimo dinero. Si lo comparamos con una renta media familiar, mucho dinero. Si lo comparamos con un sueldo mileurista, muchísimo dinero. Si esos 5 millones de euros los comparamos con las situaciones de necesidad que intentamos paliar con las ayudas de emergencias social, ese dinero, a nuestro juicio, es necesario y razonable. Si comparamos esos 5 millones de euros con los 11 que se han ido a la basura tras la construcción del puente del TAV en Zaratamo, esos 5 millones de euros son calderilla. Y si los comparamos con el dinero que nos hemos gastado en esa macroinfraestructura los 5 millones de euros pasan a ser la mínima expresión. Por lo tanto, todo es relativo, depende de con qué se compare. Behin eta berriz aldarrikatuko ditugu jarrera eta neurri berberak, konbentzituta gaudelako. Jaurlaritzaren ardura da; beraz, Jaurlaritzak bermatu behar du beharrezkoa den diru-lerroa. Hor gure koherentzia, gaur Talde Sozialistan faltan nabaritu duguna. Ezinezkoa izan da erdibide bat lortzea talde proposatzailearen eta zuzenketak aurkeztu ditugunen artean, eta aldi honetan arazoa ez da izan ez gurea ez Talde Popularrarena. Talde Sozialistak ez du aldatu nahi izan bere zuzenketaren ezta hitz bat ere, eta ez dugu ulertzen zergatik. 2013ko urriko akordioa jarri dugu mahai gainean, eta, hala ere, Talde Sozialistak ez du babestu nahi izan. No entendemos por qué en octubre lo firmó y hoy no quiere volver a firmar el mismo acuerdo, qué le impide hoy volver a instar al Gobierno a lo que en octubre instábamos todos los grupos de la oposición. Penagarria da hemen plazaratu dugun ekimena bertan behera geratzea. Gaur Talde Popularraren aldetik aterako den proposamena acuerdo de buenismo baino ez da izango. Atzerapauso bat ematen ari zarete. Herritarrak gero eta estuago, gero eta kezkatuago, gero eta txarrago dauden bitartean eta soluzioak eskatzen dizkigutenean, gu, Legebiltzarrean, gero eta motelago. Atera kontuak. | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4706 |
10 | 83 | 12.06.2014 | SARASUA DÍAZ | SV-ES | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Blanco andrea, ziurrenik, ados egongo gara funtsarekin, baina azalduko dizut Alderdi Sozialistak zergatik ez duen aldatu nahi izan bere zuzenketatik ezer ere; hemen bakoitzak historia egin behar baitu. Uste dut Legebiltzarrak baduela bere historia, eta pertsonei zuzendutako GLLen eskaria handitzen ari dela; ziur horretan ados gaudela zu eta ni. Eta, halaber, ados gaude: zuzenketa hori 2010eko urrian sinatu genuen. Baina zertarako sinatu behar dugu berriz ere gaur? Jaurlaritzaren borondatearen mende egoteko? Ez litzateke hobe izango hitz egiteko eseri, eta, Jaurlaritzaren borondatearen mende egon beharrik gabe, diru-sail hori zehazteko formula bat bilatzea? Bada, horixe da kontua. Talde Sozialista ez dago prest hemen itxurak egiten ibiltzeko, GLLek hainbat pertsona kanpoan uzten jarraitu dezaten. Eta zu munizipalista zara, ni bezala, eta ikusten dugu zer gertatzen ari den gizartezerbitzuetan. Eta zu Aiala eskualdean bizi zara, ni bezala, eta badakizu, gaur egun, GLLei buruzko agindua ez datorrela bat une honetan bizi dugun errealitatearekin. Izan ere, baldintzak aldatu egiten dira, bat-batean, egun batetik bestera. Ala Kider itxi zutenean ez zen handitu kuadrillako langabetuen kopurua? Jakina! Baina abenduaren 31ko kopurua hartzen da kontuan. Tira, hori da aipatu nahi nuen gauzetako bat, baina gidoitik atera naiz dagoeneko; hala ere, azaldu egingo dizut. Bizi dugun krisi ekonomikoan, langabeziak gora egin du bistan denez, baina, aldi berean, soldatak ezegonkorrak dira –eta baxuagoak–, eta zenbaitek soldata baxuak ditu eta GLLak eskatzen ditu. Erretiroeta alarguntasun-pentsioen ondorioz, edo bizimoduaren garestitzearen eraginez, gero eta jende gehiagok jotzen du udaletxeetara GLLak eskatzera. GLLak ez dira eskubide subjektibo bat, dirusarrerak bermatzeko errenta ez bezala. Nahiago nuke hala balira, baina ez dira. Hortaz, duintasunez bizi ahal izateko beharrezkoak diren gastu arrunt edo ezohikoei aurre egiteko nahikoa baliabide ez duten pertsona eta familientzako aldizkako prestazioak dira. Hitzez hitz irakurriko dut: "Lehen mailako beharrak, alokairua, kredituen amortizazio-interesak, altzariak eta etxetresna elektrikoak, konponketak, zorpetzea eta bestelako mantentze-gastuak". Behar horiek betetzeko dira GLLak. Halaxe da: GLLak arautzen dituen urteroko aginduak gastu horietako bakoitzaren gehienezko zenbatekoak eta udalei –laguntza horien kudeatzaileei– esleitutako kopuruak banatzeko irizpideak zehazten ditu. Normalki, udalek kudeaketa-mota bat erabiltzen dute; baina gehienek GLLei buruzko agindua argitaratu ondoren jasotzen dituzte eskaerak. Eta hori ez da legebiltzarkide honek esandako zerbait: Aburto sailburuak esandakoa da, nire taldeak 2013an egindako galdera bati erantzunez. Hortaz, garrantzitsua da GLLei buruzko agindua lehenbailehen argitaratzea. Hala eta guztiz ere –Garrido andrea ez dago, baina–, esan behar dizut guk nahiago dugula, urtarrilean beharrean, abenduan argitaratzea. Nahiago dugu. Zergatik ez duzue hartu testu hori zuek? Ez duzuelako nahi izan! Zuen jokalekura eraman nahi gintuzuen. Bada ez; ez daukazue arrazoirik eta. Hobe abenduan urtarrilean baino; eta urtarrilean transferentzia egiten zaie udalei. Esan behar dut pertsonalki hitz egin dudala udaletako teknikari batzuekin, eta horiek beren ezinegona adierazi diotela Enplegu eta Gizarte Politiketako Sailari, GLLei buruzko aginduak berandu argitaratu zirelako lehengo urtean eta aurten. Halaber, Eudelen Gizarteratzeko Erakundearteko Batzordeko ordezkariek esana dute eskertzen dutela aurrekontuetan egiten den ahalegina, baina, hala ere, esleitutako kopurua ez zela nahikoa izango. Hala, ohartarazi dute irizpideak aldatu egin direla, eta soilik kontuan hartuko direla DBEren jasotzaileak eta 2013ko abenduaren 31n Lanbiden izena emanda zutenak. Baina, noski, ez da kontuan hartzen une honetan lehentasunezkoa den datu bat (udal bakoitzeko GLLen hartzaile-kopurua abenduaren 31n –oso datu garrantzitsua da hori–), eta kanpoan geratzen dira DBE kobratzen ez dutenak baina beste mota batzuetako diru-laguntzak kobratzen dituztenak eta GLLak eskatuko lituzketenak alokairuak ordaintzeko edo maileguak amortizatzeko... Eta, horrez gainera, uste dut gauza oso garrantzitsu bat ahantzi dela: udalak egiten ari diren ekarpenak. Uste dut Eusko Jaurlaritzak ez zuela hori ahaztu behar. Hortaz, ez da nahikoa EH Bilduk proposatzen duen gehitzeko zuzenketa. Gure ustez, askoz ere hobea da gurea; osoagoa da, eta uste dut horretan iritsi gintezkeela akordio batera. Nire taldeak egindako galdera bati erantzunez, sailak zioen asmoa zutela GLLen agindua 2014an onartzeko; eta 2013an zioen hori. Baina ez du halakorik egin: 2012ko GLLen agindua 2011ko abenduan argitaratu zen, 2013koa 2013ko martxoan, eta 2014koa apirilean argitaratu da. Eta datorren urtekoa maiatzean argitaratuko da! Ezetz espero dut, baina bueno, horrela jarraituz gero, maiatzean izango da. Diru Sarrerak Bermatzeari eta Gizarteratzeari buruzko 18/2008 Legeko 91. artikuluan finantziazioaren gaia arautzen da. Artikuluaren arabera, Autonomia Erkidegoko Aurrekontu Orokorretan, baliabide ekonomiko nahikoak esleitu beharko dira urtero lege horretan aurreikusitako prestazio ekonomikoak finantzatzeko –horien artean, GLLak–; dena den, aurrekontuak onartzen direnetik aurrekontu-ekitaldia amaitu arte, asko alda daiteke beharrizan-egoera (eta baditugu adibideak: etengabeko enpresa-itxierak, kasu). Eta GLLak eskubide subjektiboak ez direnez, ez dago bermatuta haien estaldura osoa, baldin eta Gobernuak ez badu borondaterik helburu horretara bideratutako kopurua handitzeko. Berriro diot: lehengo urteko urrian sinaturiko akordioa dugu adibide. Bai, azkenean bi milioi euro gehiago jartzera behartu genuen, baina ez da nahikoa izan. Badakit krisi sakona eta luzeegia bizi dugula, eta, tira, jendearen egoera azkarregi aldatzen da. Batbatean, gauzak okertzen has daitezke, eta laguntza eskatu beharrean gerta zaitezteke. Horixe ari da gertatzen. Sozialistok hau adierazi nahi dugu gaur Ganbera honetan: gure erkidegoko langabezia handitzen ari da, eta, noski, horrekin batera, pobrezia- eta bazterketa-egoera berriak sortzen ari dira, gero eta gehiago baitira diru-sarrerak bermatzeko errentaren jasotzaileak eta gero eta jende gehiago joaten baita udaletxera GLLak eskatzera. Azken urte hauetan, etengabe hazten ari den egoera da hori. Oso garrantzitsua da ratio hori. Ez, ez; ez dut esaten ez denik, kuantitatiboki ere osatu egingo baitut. 2013an, udaletxe asko oso larri ibili ziren GLLen diru-saila osatzeko –ni zinegotzi naizen udaletxea da horietako bat–; hala ere, esleitutako diru-saila agortu egin zuten eta ezin izan zituzten eskaera guztiak bete. Egia esan, ezinezkoa da zehatz-mehatz kuantifikatzea –eta ez diot nik hori; erakundearteko batzordearen aktan jartzen du–, eta, beraz, ezingo litzateke zehatz-mehatz kuantifikatu 2014an GLLak estaltzeko beharko litzatekeen diru-saila ere. Baina horrek ez du esan nahi orain arteko bilakaera ikusi ezin denik..., Jaurlaritzak azterketa bat egin ezin dezakeenik, bilakaera zein den jakin ezin dezakeenik eta sail horrek osagarri bat behar duela ondoriozta ezin dezakeenik. Krisi ekonomikoko egoera honetan sortzen ari diren arazoei aurre egiteko proposamenak egitera etorri gara sozialistok tribuna honetara, GLL eskaera erreala zorrotz azterturik, azken urteetako ehunekoa kontuan izanik, gaur egungo egoera sozialaren diagnostikoan oinarriturik eta baliabide ekonomikoen eskasia prebenitzeko eta arintzeko egokiak direla ikusirik (are gehiago, bizi dugun krisi ekonomikoko garai honetan). Datuek agerian uzten dituzte Ganbera honetara ekarri ditugun planteamenduak: Gastu errealaren eta aurrekontuaren arteko aldea 1.200.000 eurokoa izan zen 2011n, 1.697.000 eurokoa 2012an eta 5.530.000 eurokoa 2013an. 2014an 20,5 milioi bideratu dira GLLetara; 2013an baino 1.200.000 gehiago, bi milioi euroko aurrekontu-gehikuntza kontuan hartuta. Enplegu eta Gizarte Gaietako Sailak dio azterketa sakon bat egiten ari dela gizarte-larrialdietarako laguntzak arautzen dituen dekretuaren zer zati aldatu behar diren ebaluatzeko. Argi utzi nahi dut Talde Sozialistak ez duela eskatzen dekretu horrek oinarri duen legearen aurkako ezer ere, ez eta diru-sarrerak bermatzeko errentaren edo etxebizitza-prestazio osagarriaren aurkako ezer ere. Osoko zuzenketa egin dugu jatorrizko proposamena laburregi geratzen dela uste dugulako, eta gehitzeko zuzenketa onartuko bagenu, Jaurlaritzaren borondatearen esku geratuko litzateke berriz ere. GLLak arautzen dituen urteroko agindua arau hori indarrean sartu aurreko urteko abenduan argitaratzea proposatzen dugu sozialistok, eta udalek GLLetan aurreikusitako gastu bereziak ordaindu ahal izateko baliabideen transferentzia, berriz, agindua indarrean dagoen urteko urtarrilean egitea. Bigarrenik, Eusko Legebiltzarrak Eusko Jaurlaritzari eskatzen dio azter dezala 2014an krisi ekonomikoa EAEko familietan izaten ari den eragina, eskualdeka eta udalka, baita GLLen eskaerek duten eragina ere. Eta datu horiek oinarri harturik, eskatzen diogu azter dezala GLLak arautzen dituen 4/2011 Dekretua aldatu behar den. Hala, proposatzen dugu artikulu bat gaineratu dadila etorkizunean –egoeraren arabera edo gaur egungoaren antzeko krisi-egoeretan– sor daitezkeen gizarte-larrialdietarako laguntzen behar ekonomikoei erantzuteko nahikoa estaldura bermatu dadin, gizarte-bazterketa egoerak gutxitzeko, kontuan izanik izaera subjektiboko diru-sarrerak bermatzeko sistema bat dugula egiturazko egoerei aurre egiteko. Horixe da Talde Sozialistak aurkeztu duen eta babestuko dugun osoko zuzenketa. La | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4707 |
10 | 83 | 12.06.2014 | MANEIRO LABAYEN | Mixto-UPyD | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Eskerrik asko. Lehenik eta behin, esan nahi diot Garrido andreari eztabaidan zehar erabaki ohi dudala nire botoa, eta gaurkoan ere hala izango da. Gainerako legebiltzarkideen argudioak entzun behar izaten ditut, eta argudio horien arabera erabakitzen dut azkenean emango dudan botoa. Printzipioz, zure ekimenaren aldeko botoa emango genuke, baina ez gaude erabat ziur. Gizarte-larrialdietarako laguntzak izaera ekonomikoko eta diru-laguntzen izaerako aldizkako prestazioak dira, gizarte-bazterketako egoerak prebenitzeko, saihesteko edo arintzeko beharrezkoak diren ohiko edo ezohiko gastuei aurre egiteko baliabide nahikoak ez dituzten pertsonei zuzenduak. 2014ko ekitaldiko aurrekontuetatik 20.500.000 euro bideratzen dira guztira gizarte-larrialdietarako laguntzetara; kopuru urriegia. Zenbateko horiek handitu arren, laguntza horiek jaso ditzaketenen kopuruak ere gora egin du esponentzialki, krisiaren eraginez. 2013ko zenbatekoak ere eskasegiak izan ziren, eta, bidez batez, ezerezean geratu ziren Legebiltzar honetan onarturiko ekimen guztiak –Jaurlaritzari hasieran aurreikusitako kopurua handitu zezan eskatzen ziotenak–, edo, behintzat, Jaurlaritzak zenbateko hori handitu arren, ez zen nahikoa izan, eta inolaz ere ez zuen bete Legebiltzar honek eskatutakoa. Laguntza horiek hainbat eratako gastuetara zuzenduta daude, besteak beste: lerro zuriko altzari edo etxetresna elektrikoen erosketa, alokairu-gastuak, etxebizitzan egin beharreko konponketak eta moldaketak eta gizarte-larrialdiko egoera baino lehen sorturiko interes edo kredituen amortizazioen ordainketa. Krisi hau hain gogorra eta luzea izanik, gehiago dira horrelako laguntzak behar dituztenak, eta udalek ezin diete aurre egin laguntza horiek jasotzeko baldintzak betetzen dituzten pertsonek egindako eskaera guztiei. Adibidez, lehengo urtean, 527 lagun laguntza horiek gabe geratu ziren Bilbon. Horregatik, kontuan izanik Diru Sarrerak Bermatzeko Errentari eta Gizarteratzeari buruzko Legearen 88.d) artikuluaren arabera gure autonomia-erkidegoko udalei dagokiela laguntza horiek aitortzea, ukatzea eta ordaintzea, beharrezkoa da udalek lehenbailehen jakitea zein den urteroko muga hori, ekitaldi bakoitzerako aurreikusitako esleipenen arabera, hala ahalik azkarren gauzatu ahal izan ditzaten laguntza horiek, eta, halaber, beharrezkoa da ezarritako irizpideak betetzen dituzten eskaera guztiei erantzutea. Egia esan, jadanik eztabaidatu genuen gai hau 2013ko urrian, eta, orduan bezala, gaur ere esaten dugu nahikoa diru egon beharko lukeela pobreziari eta gizarte-bazterketari aurre egitea –ezin dugu hori ahantzi– helburu duten laguntzak betetzeko. Lehentasun-kontua da, eta, beraz, borondate politikoa izatea da kontua; zergadunen dirua zertara bideratzen den erabakitzea. Hortaz, borondate politikoa izatea da kontua, baina jakina bazegoela nahikoa diru –edo egon beharko zukeen–, eta etorkizunean ere egon beharko luke. Lehentasuna duenari garrantzia emateko borondate politikoa behar da; besterik ez; iruzur fiskalaren aurka gehiago eta hobeto borrokatzeko borondatea behar da, erakunde-sarea arrazionalizatzekoa, sozietateen sektore publikoa murriztekoa edo identitate-gastua kentzekoa. Egunero ikusten dugu diru-kopuru handiak bideratzen direla inolaz ere lehentasunezkoak ez diren proiektuetara. Urrunago joan gabe, Anoeta berritzeko proiekturako 10 milioi euro jartzeko asmoa dago, eta horrekin ados egon zarete zuek guztiok; hainbat adibideren artean bakar bat jartzearren. Horregatik, esan dezakegu hau ez dela diru-kontu hutsa, baizik eta, batez ere, borondate politiko izatea dela. Diru-laguntzak modu eraginkorragoan kudeatu behar dira, eta, horretarako, beharrezkoa da udalek informazio gehiago izatea urtero eskura izango dituzten zenbatekoei buruz, eta, aldi berean, bermatu behar da eskaera guztiei aurre egingo zaiela. Gogoratu behar da, laguntzak oso handiak ez izan arren, pertsona bat baztertua egotea ala ez egotea eragin dezaketela, edo pobreziaren gurpilean sartzea edo ez sartzea. Beste talde batzuek ere aipatu dute 2013ko urrian onartu zen erdibidekoa. Badakigu zer zioen erdibideko hark, eta badakigu zertarako balio izan zuen. Jaurlaritzak ez zuen bete. Badakigu zer zioen erdibideko hark. Zehazki, Jaurlaritzari eskatzen zitzaion handitu zezala aurrekontuetan gizarte-larrialdietarako laguntzak finantzatzera bideratutako kopurua, eta esleitu zezala 2013an udaletan jasotako eskaera guztiei aurre egiteko adina. Halaber, Eusko Jaurlaritzari eskatu zitzaion 2014ko aurrekontu-proiektuan diru-sail ekonomiko berezi bat bidera zezala ezarritako helburuak betetzen dituzten gizarte-larrialdietarako laguntzen eskaera guztiei aurre egiteko. Hori eskatu zitzaion Eusko Jaurlaritzari, eta, egia esan, ez da bete orduan sinatu eta onartutako ezer. Gure botoari dagokionez, ondo iruditzen zaigu jatorrizko ekimena, gai zehatz bati heltzen baitio, baina egia da eskasegia iruditzen zaigula, argi eta garbi. Hori dela eta, hobea, egokiagoa, asmo handiagokoa eta zorrotzagoa iruditzen zaigu Talde Sozialista- ren osoko zuzenketa, nahiz eta, bestalde, ez duzuen lortu erdibideko bat sinatzea. Halaber, egia da UPyDk ez duela osoko zuzenketarik aurkeztu talderen batekin erdibideko hobe bat sinatu ahal izateko. Hortaz, hemen azaldutako argudioen arabera erabakiko dut gure azken botoa. Besterik ez. La | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4708 |
10 | 83 | 12.06.2014 | ARREGI ROMARATE | EA-NV | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Eskerrik asko, legebiltzarburu andrea. Lehendakaria, sailburua, legebiltzarkideok, arratsalde on guztioi. Alderdi Popularrak aurkeztutako legez besteko proposamenak zera eskatzen dio Gobernuari, gizartelarrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzea. Eta Eusko Jaurlaritza prest dago esfortzu hori egiteko, eta horregatik ez genion zuzenketarik aurkeztu oinarrizko ekimenari. Zilegia eta inportantea iruditzen zaigu urtehasieratik argi uztea zeintzuk diren gizarte-larrialdietarako laguntzetako gastu espezifiko bakoitzeko 2014. urtean gehienez eman daitezkeen diru-zenbatekoak, eta horrela urtero-urtero. Honela, lehen momentutik definituta gelditzen dira gastuen gehienezkoak, eta diru-laguntzak hartzen dituzten pertsonek ere argi dituzte mugak. Era berean, aginduak laguntza horietara bideratutako kredituak banatzeko irizpideak ezartzen ditu eta lurralde historiko eta udal bakoitzarentzat aurrekontuan ezarritako gehienezko zenbatekoak finkatzen ditu 2014. urterako. Diru Sarrerak Bermatzeko eta Gizarteratzeko Legeak bazterkeria-arriskua saihesteko eta bazterkeriaegoera arintzeko arautzen dituen baliabideen artean, gizarte-larrialdietarako laguntzak ditugu. Hau da gizarte-larrialdietarako laguntzen funtsezko ezaugarria: bat-batean sorturiko kanpo-arrazoien eraginez une jakin batean sortutako baliabide ekonomikoen gabezia edo estutasun-egoera bati aurre egitea. Ustekabeko gertaera batek eta aldizkako laguntza ekonomikoen eskasiak eragindako larrialdi-egoerei aurre egiteko laguntzak dira. Lehenengo mailako beharrizan-egoerei aurre egiteko baliabide aringarri gisa erabiltzen dira GLLak. Ganbera honetan GLLei buruz egindako eztabaida guztietan esan dugun moduan, gaur ere errepikatu behar dugu gizarte-larrialdietarako laguntzek ez dutela izaera subjektiboa. Diru Sarrerak Bermatzeko eta Gizarteratzeko 18/2008 Legean zehazten dira GLL gisa eman daitezkeen zenbatekoak finkatzeko kontuan hartu behar diren irizpideak. Inolaz ere gainditu ezin daitekeen mugetako bat dira arau bidez oro har nahiz gastu berezi bakoitzerako zehazturiko gehienezko zenbatekoak. Arau horren arabera, 2011ko urtarrilaren 18ko 4/2011 Dekretuarekin bat etorriz, agindu bat egin beharko da urtero, berriro diot, oro har nahiz gastu berezi bakoitzerako urtero bideratu beharreko gehienezko zenbatekoak zehazteko. Eta, hasieran esan dugun bezala, Enplegu eta Gizarte Politiketako Saila prest dago legeak ezartzen duen urteroko agindua urte bakoitzeko urtarrilean argitaratzeko. | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4709 |
10 | 83 | 12.06.2014 | ARREGI ROMARATE | EA-NV | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Horregatik ez genuen aurkeztu zuzenketarik eta Euzko Abertzaleak taldearen babesa izango du oinarrizko ekimenak. Beste taldeen zuzenketei dagokienez, EH Bildurena koherentea da orain arte gai honen inguruan mantendutako jarrerarekin, eta hori eskertzekoa da. Hori bai, Bildurentzat gizarte-larrialdietarako laguntzek eskubide subjektibo izan beharko lukete. Nahiz eta gaurko gai zehatzarekin zerikusi gutxi eduki, euren gehitzeko zuzenketa ildo honetatik doa eta guk ez dugu babestuko, gizarte-larrialdietarako laguntzak ez baitira eskubide subjektibo gaurko legedian, Legebiltzar honek gehiengoz horrela erabaki zuelako. Eta, gainera, zuok ondo dakizue. Eta hau aldatzen saiatu zarete behin eta berriz, eta momentuz ez duzue lortu. Eta jakin badakigu jarraituko duzuela horretan, baina gaurko eztabaida ez zen hau eta horregatik ere ez dugu babestuko. Eta, bigarren zatiari dagokionez, eskatzen duzue 2015. urteko aurrekontu-proiektuan behingoz eskaera guztiak betetzeko diru-partida ziurta dezala. Nahiz eta oraindik aurrekontuen eztabaidarako nahikoa gelditu, Bildu, zuok, ari zarete zuen jarrera markatzen. Baina ez gara eztabaida honetan sartuko, ezta oraingoan ere, ze badakigu denbora edukiko dugula honen inguruan hitz egiteko aurrekontuekin gabiltzanean. PSEren zuzenketari dagokionez, egia esan, Sarasua andrea, ez dut oso ondo ulertu zure bigarren puntuaren esanahia, pribatuan ere esan dizudanez. Pero una virtud sí que le voy a otorgar: intenta superar la situación actual y conseguir un consenso más amplio en torno a las ayudas de emergencia social, aunque con poco acierto, según lo expresado por los representantes de los distintos grupos que me han precedido en el uso de la palabra. Pero la verdad es que no se corresponde lo que expresa por escrito, lo que queda recogido en la enmienda, con lo que manifiesta oralmente. Por lo tanto, tampoco apoyaremos su enmienda transaccional, aunque sí que cogemos el guante lanzado tanto por usted hoy, en busca de ese apoyo y ese consenso, como ayer nos expresaban, en las comparecencias que tuvimos ayer por la tarde, los representantes de EAPN-Euskadi, que hablaban de que para el desarrollo de la cartera de servicios sociales se requería de un amplio o máximo consenso, para su definitivo desarrollo, que saben que tanto este grupo como este Gobierno intentarán obtener. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4710 |
10 | 83 | 12.06.2014 | GARRIDO KNÖRR | PV-ETP | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Eskerrik asko, presidente andrea. Sarasua andrea, galdu samar ikusi zaitut eta itzulinguruka; izan ere, erdibideko bat sinatu ez izanaren argudioa aipatzea ere, edo erdibidekoek ezertarako ere ez dutela balio esatea...; bada, orduan, itxi dezagun Legebiltzarra, eta goazen denok etxera. Esan nahi dut koherente izan behar dugula, bakoitzak bere erantzukizuna bete behar duela, eta, noski, egoerak eskatzen digun eran jokatu behar dugula. Uste dut Alderdi Sozialistak iritzia aldatu duela, eta, noski, ezinezkoa da aldi berean bi lekutan egotea, esan ohi den moduan. Eta gaur antzerki txiki bat egin behar izan duzu, Euzko Alderdi Jeltzalearekin akordio bat sinatua daukazuelako, eta akordio horrek esaten duena esaten duelako. Baina horren frogarik argiena, hankaz gora jartzen duena eta ekintzen bidez erakusten ez duena... La | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4711 |
10 | 83 | 12.06.2014 | GARRIDO KNÖRR | PV-ETP | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | ... da gizartelarrialdietarako laguntzak finantzatzeko udalei behar dituzten kopuruak esleitzearen alde izan zenuten jarrera, zeren eta bai zuek eta bai Euzko Alderdi Jeltzaleak kontrako botoa eman zenioten –Alderdi Popularraren zuzenketa aipatuko dut– aurrekontuetan hasieran aurreikusitako kopuruari (20 milioi euro) 4 milioi euro gehitzeko Alderdi Popularrak egindako zuzenketari. Beraz, ez etorri esatera udalek ez daukatela nahikoa diru! Izan ere, hemen, Alderdi Popularrak zuzenketa zehatz bat egin zuen aurrekontuetan hasieran aurreikusitako kopuruari (20.500.000 euro) 4 milioi gaineratzeko –24.500.000 eurora iristeko–, eta zuek ezezko botoa eman zenuten, baita Euzko Alderdi Jeltzaleak ere. Orduan, ez esan akordio batera iritsi ez garenik. Ganbera honetako oposizio guztiak joan den urriaren 10ean sinatutako akordioa errepikatzen saiatu gara, eta ezinezkoa izan da, zuen jarrera aldatu nahi ez zenutelako. Eta zuek jakingo duzue zer duzuen esku artean jarrera hori aldatu nahi ez izateko; zer nahi duzu esatea! Baina ez etorri esatera udalek diru gehiago izatearen alde zaudenik –"udal gaixoak, Eusko Jaurlaritzak ez die nahikoa diru bidaltzen eta"–, eta, gero, ez zarete gai hemen urrian egindako akordioa berresteko, zeinak hitzez hitz baitio ezen, Eusko Jaurlaritzak hasieran aurreikusitako kopurua nahikoa ez bada, handitu egin behar duela hasieran aurreikusitako dirusaila, gizarte-larrialdietarako laguntzen saila handitu egin baitaiteke. Horretarako, artikulu zehatz bat txertatu genuen 2008ko legean; artikulu haren arabera, Eusko Jaurlaritzak behar diren kopuruak esleitu behar ditu gizarte-larrialdietarako laguntzen eskariei erantzuteko. Hain zuzen ere, udalek diru gehiago jarri behar izan dute! Oso ondo daki hori Gasteizko alkateak –hemen dago bera–! 2013an, milioi bat euro jarri behar izan zituen gizarte-larrialdietarako laguntzen eskaera guztiei erantzuteko, Eusko Jaurlaritzak emandakoarekin ez zelako iristen. Baina, noski, ez etorri gero esatera... Egia esan, ez dakit, ez ditut ondo ulertu zure argudioak; izan ere, egiaren ordua iristen denean, ez zarete gai... Ez, ez; ez zarete gai urrian sinatutako akordioa berresteko, eta ez zarete gai botoa emateko, 4 milioi euro gehiago jartzea eskatuz Alderdi Popularrak aurkeztutako zuzenketari emandako ezezko botoarekin gertatu zen moduan. Bueno, uste dut, azkenean, oso zehatza dela ekimena. Maneiro jauna, zuk ere nahi duzuna esango duzu, baina ez diozu zuzenketarik aurkeztu proposamenari. Beraz, badirudi...; ez dakit motz geratu zaizun ala ez. Proposamena ikusi zenuenean oso ondo iruditu zitzaizun, ez baitzenuen zuzenketarik aurkeztu erdibideko batera iristeko eta elkarguneak bilatzeko, une oro hori lortzen saiatu garen arren. Al fin y al cabo, mediante la enmienda presentada por el Partido Popular se pide que el Gobierno publique la orden en enero, para que los ayuntamientos puedan adelantar el dinero. Este año, por ejemplo, dichas órdenes se han publicado en abril, y el año pasado se publicaron en marzo, pero es verdad que en diciembre se aprobó otra orden para consignar más dinero. Kontua da Alderdi Sozialistak aldatu egin duela bere jarrera. Eta, tira, gauza bat esan nahi nioke Arregi andreari: Oso ondo iruditzen zait orain zuen gobernuaren jarrerarekin bat egitea; baina esan nahi dizut zuek 2013ko urrian kontrako botoa eman arren horixe zela Mendoza andreak aurreko legegintzaldian proposatzen zuena. Hain zuzen ere, ekimen bat aurkeztu zuen Eusko Jaurlaritzari eskatuz aurrekontuetatik behar adina bidera zezala baldintzak betetzen zituzten gizarte-larrialdietarako premia-egoera guztiei aurre egiteko. Hortaz, noski, ez da berdina jarrera bat ala bestea izatea, eta oso argi geratu zen hori urriko akordioan, kontrako botoa eman zenutenean. La | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4712 |
10 | 83 | 12.06.2014 | BLANCO DE ANGULO | EH Bildu | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Eskerrik asko berriro, mahaiburu andrea. Sarasua andrea, arrazoi duzu; ados gaude gauza askotan. Gaur hemen eman dituzun argudioekin guztiz ados gaude. Badakigu –nire lehenengo hitzaldian esan dut–: gero eta pobrezia handiagoa, gero eta langabezia handiagoa. Oso ondo ezagutzen dut nire eskualdeko egoera, niri dagokidan eskualdekoa eta EAEkoa, eta badakit zer ari den gertatzen. Noski! Horregatik ez dut ulertzen zergatik ez duzun sinatu nahi izan erdibideko akordio bat. Egia esateko, uste dut dialektikan galdu zarela konpromisorik ez hartzeko, eta larriena da ez duzula berretsi urrian lortutako akordioa. Erdibideko batera iristeko urrian proposatutako akordio horretako hiru lerro irakurriko ditut, labur-labur: "Eusko Legebiltzarrak Eusko Jaurlaritzari eskatzen dio aurrekontu-proiektuan –kasu honetan, 2015ekoan– behar adinako diru-sail ekonomikoa bidera dadila ezarritako helburuak betetzen dituzten gizarte-larrialdietarako laguntzen eskaera guztiei aurre egiteko". Urrian sinatu zenuten hori. Beraz, aurrekontua handitu dadin eskatzen duzue, baina gero, aurrekontuei buruzko eztabaida iristen da, bi taldek zuzenketa bana aurkezten dute, eta zuek kontrako botoa ematen duzue. Urrian bai, abenduan ez; eta gaur ez dakigu zer proposatzen duzuen: ez bata ez bestea. Esan bezala, dialektikan galdu zara. Ez zara saiatu erdibideko batera iristen ere. Bueno, eta Maneiro jaunari gauza bera esan nahi diot. Kexu agertzen zarete hemen akordioak lortu eta gero betetzen ez direlako. Zu abstenitu egin zinen aurrekontuei egindako zuzenketan! Bai, GLLei buruzkoan. Bai...! Bai...! Noski, noski. Claro, claro. Zer saldu nahi diguzue? Bi aukera daude hemen: alda dezagun legea, batetik, eta, bestela, badaukagu tresna bat, aurrekontuen zuzenketa. Aurten aurkeztuko dugu berriz ere, eta izango duzue aukera dirua denengana irits dadin. Ez dago besterik! Ez dakit zergatik galdu zareten galdu zareten moduan. Ez dago besterik! Uste dut ulertu dizudala Eusko Jaurlaritzari eskatzen diozula txosten bat egin dezan, eta ondoren ikus dezan diru gehiago behar den ala ez. Hori esan duzu? Baina urrian sinatu zenuen-eta diru gehiago falta dela! Eta orain Eusko Jaurlaritzari esaten diozu...! Guk geuk esaten dugu-eta ez dela iristen! Ziurrenik, eskualdeko planak egingo dituzte pobreziaren aurka borrokatzeko, haurren pobreziaren aurka borrokatzeko... Aizu, haurren pobrezia? Haur horiek bizikidetza-unitate batean bizi dira! Eta bizikidetza-unitate horietako askok GLLak eskatuko dituzte. Familia horiek dira aipatzen ari garenak eta nahikoa diru ez dutenak! Ez dezagun planik egin, ez dezagun adabakirik jarri. Aukera baldin badaukagu, gaur urrezko aukera bat galdu dugu! Izan ere, bai, Arregi andrea, ez zen hori gaia, noski, baina, esan bezala, eskasegia iruditzen zitzaigun. Gutxiegi iruditzen zitzaigun agindua urrira aurrera dadin eskatzea; izan ere, agindua ez badago gure ustez egon behar duen moduan, bada, orduan, gehitzeko zuzenketa bat egin behar dugu, eta horixe egin dugu. Koherenteak izan ginen urrian, koherenteak gara gaur, abenduan, eta hala izaten jarraituko dugu hurrengo aurrekontuetan. Behin baino gehiagotan eztabaidatu dugu horri buruz. Horixe ez dela eskubide subjektiboa; badakigu hori! Baina lehengo urtean handitu zuen-eta Jaurlaritzak diru-saila! Bada berriz ere egin dezake datorren urtean. Handitu dezala diru-saila berriz ere ekainean –ez abenduan– gizarte-zerbitzuek denbora gehiago izan dezaten tramitatzeko. Tira, pena da. Pena da; izan ere, lehen esan bezala, azkenean buenismo-proposamen bat onartuko da; aukera handi bat galduko dugu, eta atzerapauso ikaragarri bat emango. Ikaragarria. Eta kalean dagoen jendeak, hona etortzen direnek, irtenbideak eskatzen dizkigute, irtenbideak eskatzen ari dira, eta gaur atzerapauso bat eman dugu. Besterik ez. | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4713 |
10 | 83 | 12.06.2014 | SARASUA DÍAZ | SV-ES | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Einsteinek esaten zuen: "Ezin da beti gauza bera egin, eta emaitza desberdinen zain egon". Eta gauza bat esango dizut, Blanco andrea. Esan dizudan bezala, funtsean ados gaude biok. Ados gaude bi taldeak, eta badakizu hala dela. Eta jakina buenismo-efektua egin dudala. Zurekin hitz egin dudanean, argi esan dizut hasieratik. Zuekin, bai, hasieratik; izan ere, tribuna honetara jakinaren gainean etortzen zarenean, zer gertatzen ari den aztertu daiteke. Azaldu dut dagoeneko nola aldatu den GLLei buruzko agindua, eta onera egiten ez duenak txarrera egiten du, eta, bestela, ikusiko dugu hala dela; izan ere, irizpideetan oso gauza garrantzitsuak ahantzi dira (adibidez, udalek emandako dirua edo udal bakoitzeko hartzaile-kopurua kontuan hartzea). Albo batean uzten du hori, eta, halaber, albo batean uzten du dirusarrerak bermatzeko errenta jasotzen ez duten eta Lanbiden inskribatuta ez dauden pertsona batzuek eskatzen dituztela GLLak. Hortaz, gauza guztiak aztertu behar dira. Agindua urtarrilean argitaratzea ondo dagoela? Baina guk abenduan esaten genuen! Gobernu sozialistak hala egin zuen 2011n; abenduan argitaratu zuen. Egin duguna proposatzera etorri gara. Inkoherentea naizela diozue. Bada, ez naiz inkoherentea. Talde Sozialistak ez du zertan inkoherentziarik izan; proposamenak izan behar ditu. Eta, Garrido andrea, galduta nagoela eta itzulinguruka nabilela diozu. Bada, hori bateraezina da, eta, halaber, bateraezina da nik esandakoari buruz hitz egitea, kontuan izanda ez zarela egon Ganbera honetan edo ondokoarekin hizketan aritu zarela; batzuetan entzun ere egin behar baita. Nik onartzen ditut zure kritikak, baina eraikitzaileak badira, ez suntsitzaileak badira; izan ere, zu Alderdi Popularrekoa zara eta ni sozialista, eta harro nago horretaz! Ulertzen didazu? Eta nahikoa da. Gauzak bere lekuan jarri beharra dago. Nik onartzen ditut zure kritikak, baina entzuten ez badidazu...; eta zuk gaur ez didazu entzun. Sentitzen dut, baina uste dut, batzuetan, gauzak bere lekuan jarri behar direla. Esan dizut: zure ekimena, jatorrizko proposamena, eskasa da. Ez dugu konponduko arazoa agindua argitaratuz, atzean beste kontu batzuk daudelako, atzean pertsonak daudelako, eta horiek diru-kopuru nahikoa egotea behar dute, Jaurlaritzaren borondatearen mende bakarrik egongo ez den hornidura behar dute. Izan ere, nik badakit Jaurlaritzak borondatea baduela, baina dirurik ez duela dio. Hala ere, beste gai batzuek GLLek baino lehentasun handiagoa dute haientzat. Horregatik, horren mende ez egotea nahi dut; Talde Sozialistaren ustez, iritsi da garaia, gaur egungo krisi-egoera kontuan izanik, gobernu baten borondatearen mende ez egoteko, dena idatzita uzteko, eta, hala, GLLak eskatzen dituenak aukera izan dezan esa- teko "Bueno, aukera izango dut laguntza hori jasotzeko". Bestela, jende asko kanpoan geratuko da. Gure proposamena ez duzuela gustuko? Bada, sentitzen dut, baina grazia egiten didazue. Ulertzen dut EAJren jarrera, baina zuek? Orduan, sozialistok zuek diozuen horretan sartu behar dugu, eta zuek, berriz, ezin duzue kontuan hartu guk esandakoa? Eta zergatik ez ditugu gauzak bateratzen? Guztiak ez dauka zertan testuala izan! Orduan, jadanik esan dut aukerarik izan balitz diru hori egoeraren arabera bermatzeko aldaketa bat aztertzeko, sartuko ginatekeen akordio horretan. Baina ez zarete horren oso aldeko agertu. Orduan, nik ulertu dut, Legebiltzar honetan hainbeste ordu egin ondoren –eta are gehiago aste honetan–, bada, nik ez daukat energia gehiago. Uler iezadazue! Benetan diotsut; ezin gara ibili gai beraren inguruan bueltaka eta bueltaka! Adostu nahi badugu, adostu dezagun. Eta, noski, Arregi andrea; horixe Talde Sozialistak adostasunetara iritsi nahi duela, horixe baietz, eta are gehiago gai hauetan. Baina eztabaidatu eta aztertu egin behar dugu. Eta ez nik diodalako. Sailburu jaunak ere esaten du-eta –eta errespetu handia diot nik hari–! 2013ko martxoan, Enplegu eta Gizarte Politiketako sailburu jaunak esan zuen diru-sarrerak bermatzeko errenta eta etxebizitzen prestazio osagarria ez zirela ari hazten lehenengo hiruhilekoan bezala, eta horiek direla GLLen eskaerak markatzen dituztenak; hausnarketak lasai egin behar direla, eta beharra egongo balitz, ikusiko litzatekeela. Sailburu jauna, hitz horiek esan zenituen, eta errespetatzen ditut, baina 2013ko otsailetik gaur arte –hamasei hilabete igaro dira ordutik– hazi egin da diru-sarrerak bermatzeko errentaren jasotzaile-kopurua, eta kontrol zorrotza egin arren eta laguntzak iraungitzeko, eteteko edo ukatzeko ebazpen ugari izan arren, maiatzean beste errekor bat hautsi dugu: 65.200 lagun; duela urtebete baino % 10 gehiago. Hortaz, gauza bera gertatzen ari da GLLekin. Bistan denez, diru-sarrerak bermatzeko errenta lotuta dago GLLekin, eta ikusten ari gara enplegu-alorreko politika publikoak eta pertsonentzako eta familientzako gizarte-babeseko sistemak eta diru-sarrerak bermatzeko sistemak jarri behar direla martxan, eta horiei lehentasuna eman behar zaiola enpleguari eta gizartebabesari. Eta bide horretan jarraituko dugu lanean, eta gaur guk proposatutakoa aurrera ateratzen ez bada, Ganbera honetan ekimenak aurkezten jarraituko dugu. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4714 |
10 | 83 | 12.06.2014 | MANEIRO LABAYEN | Mixto-UPyD | Euskal Legebiltzar Talde Popularrak egindako legez besteko proposamena, gizarte-larrialdietarako laguntzetan jasotako gastuetarako gehienezko zenbatekoak urte bakoitzeko urtarrilean ezartzeko obligazioari buruz. Eztabaida eta behin betiko ebazpena | Bai, eskerrik asko. Sarasua andrea, ekimen gehiago aurkezten badituzu, kontuan izan ezen, onartzen badira ere, Jaurlaritza honek ez dituela beteko agian. Alegia, agian, ez zaizu interesatuko ekimen gehiago aurkeztea. Hori esaten dut; izan ere, lehen esan duzu Alderdi Popularrarekin ez duzuela erdibideko bat sinatu merezi ez zuelako, Jaurlaritzak ez baitu ohiturarik ekimenak betetzeko. Hori esan duzu; baina, tira, zuek ikusiko duzue erdibideko bat sinatu nahi duzuen ala ez. Gauza gutxi esan dezakegu guk; izan ere, egia da ez dugula osoko zuzenketarik aurkeztu, nahiz eta, eztabaida ikusirik, behar-beharrezkoa zen akordioren batera iristeko, behintzat Alderdi Popularrarekin, zeina, haren diskurtsoa entzunez, ematen baitu gai honekiko sentikortasun gehien duen talde politikoa dela. Bueno, agian, erdibideko zuzenketa bat sina genezakeen, baina ez da posible izan, UPyDk ez baitu zuzenketarik aurkeztu. Esan nahi dut guk 2013ko urriko erdibidekoaren aldeko botoa eman genuela, eta aurrekontuproiektuari ere zuzenketa aurkeztu genion GLLen dirusaila handitzeko, oker ez banago. Gutxienez, hori zen gure borondatea. Uste dut ez genuela zuen zuzenketaren aldeko botoa eman, baizik eta Talde Popularraren zuzenketaren aldekoa. Horixe da azken hilabeteetan eta azken urteetan guk defendatu duguna. Uste dut Talde Sozialista nabarmen geratu dela; iritzia aldatu du, jarrera aldatu du, eta ez dio Jaurlaritzari eskatu nahi gizarte-larrialdietarako laguntza guztiak bete ditzan. Pentsatzen dut Euzko Alderdi Jeltzalearen eta Alderdi Sozialistaren arteko itun politikoagatik izango dela –itun politiko guztiz errespetagarria eta zilegia–, baina, agian, horixe esan beharko luke Talde Sozialistak: akordio bat dutela eta, beraz, gai horretan ez diotela Jaurlaritzari trabarik egin nahi. Izan ere, guztiok gogoratzen dugu duela hilabete batzuk, 2013ko urrian, sinatu zen erdibidekoa sinatu zela eta sinatutako erdibideko hori bozkatu zela. Lehentasun-kontua da, eta borondate politiko kontua. Ez ezazue dirurik xahutu lehentasunezkoak ez diren gauzetan, eta erantzun iezaiezue herritarren benetako beharrei. Hamar milioi euro futbol-zelai bat berritzeko, urrunegi joan gabe. Askoz ere adibide gehiago jar genitzake, baina duela bi aste eskas eztabaidatu zen hori Legebiltzar honetan, eta inork ere ez zuen botorik eman UPyDren ekimen horren alde. Hamar milioi euro, urtean 3,3 milioi euro, garrantzitsua eta lehentasunezkoa ez den zerbaitetan; garrantzitsuagoa da gizarte-larrialdietarako laguntzei aurre egitea, eta, beraz, beharrezkoak ez diren gastu asko murriztu behar dira eta lehentasun asko zuzendu. Ez dakit posible izango litzatekeen, azken unean, akordio batera iristen saiatzea, jatorrizko ekimen bakoitzetik onena eta 2013ko urrian sinatutakoa jasoko lukeen erdibideko bat adostea. Posible izango balitz, aldeko botoa emango genuke. Garrido andreak egindako bigarren hitzaldia oso egokia iruditu zait; konbentzitu egin nau. (Risas) Uste dut ezin hobeto adierazi dituzula gainerako taldeen inkoherentziak, eta guztiz ados nago esan duzunarekin. Ez dakit gauza bera esango zenuketen Eusko Jaurlaritza zuen esku balego –ez dut uste–, baina gaur diskurtso hori egin duzue. Adi entzun diot Garrido andreari; uste dut arrazoi osoa duela, eta benebenetan diot. Eskerrik asko. | eu | https://www.legebiltzarra.eus/ic2/restAPI/pvgune_descargar/default/0bd338fd-5c95-4088-aa27-cba167f63587 | parl_eu_4715 |
10 | 84 | 13.06.2014 | VAQUERO MONTERO | EA-NV | Galdera, Maribel Vaquero Montero Euzko Abertzaleak taldeko legebiltzarkideak Ingurumen eta Lurralde Politikako sailburuari egina, Eusko Jaurlaritzak estrategia logistikoaren inguruan duen jarrerari buruz | Mila esker, presidente andrea. Egun on guztioi, lehendakari, sailburu jaun-andreok eta legebiltzarkideok. Euskadi 2.000 kilometroko korridore baten parte bat da, 80.000 biztanle biltzen dituen korridore atlantikoarena. Euskadi iberiar penintsularen eta gainontzeko Europaren arteko lotura estrategikoa da, Junquerarekin batera. Estrategikoa, merkantzien zein pertsonen mugikortasunean. Euskaditik urtero 200 milioi tona merkantzia igarotzen dira; gehienak, errepidez, baina baita trenez, hegazkinez eta itsasontziz. Esate baterako, iberiar penintsularen eta Europaren arteko ia % 50eko errepide bidezko merkantzien trafikoa Euskaditik igarotzen da. Euskadi intermodalitatea bermatzeko gune ezin hobea da. Euskadik, besteak beste, lau parke teknologiko ditu: lau unibertsitate, lau ikerkuntza-gune, 15 gune teknologiko, hiru ikerketa-organismo publiko, 65 enpresaritza ikerkuntza- eta garapen-unitate eta bost osasun ikerkuntza- eta garapen-unitate. Euskadik TEN-T europar garraio-sarean kokapen estrategikoa du, eta Euskadik eskaintza ezin hobea egin dezake, ditugun portu, aireportu eta plataforma logistikoak kontuan hartuta. Euskadik kokapen zein infraestruktura estrategikoak ditu garraioari eta logistikari dagokienez, eta horrek gure aukera ekonomiko zein sozialak areagotzen ditu. Horregatik da hain garrantzitsua, gure ustez, garraio eta logistikaren inguruko erabakiak hartzen diren guneetan ere gure presentzia ziurtatzea. Izan ere, Estatuko Gobernuak hainbat logistika-forotan bere logistika-estrategia azaltzen dihardu. Eta, bestetik, Eusko Jaurlaritzak, Euskadiko eskaintza logistikoa sustatzeko, Bartzelonako Logistikari buruzko Nazioarteko Aretoan aurkeztu berria du Basque Country Logistics estrategia. Hori dela eta, zein da Eusko Jaurlaritzak Estatuak azken hilabeteetan ezagutzera eman duen estrategia logistikoaren inguruan duen iritzia? Zein da euskal estrategiaren helburua? Azken finean, zer garrantzi du, zure iritziz, logistika- eta garraio-alorrak Euskadin? Aldez aurretik, sailburu andrearen azalpenak eskertu nahi ditut, gure taldearentzat gaiak duen garrantzia handia baita. Mila esker. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4716 |
10 | 84 | 13.06.2014 | MATUTE GARCÍA DE JALÓN | EH Bildu | Galdera, Oskar Matute García de Jalón EH Bildu taldeko legebiltzarkideak lehendakariari egina, Felipe VI errege berriaren izendapenera joatearen inguruan | Eskerrik asko, presidente andrea. Lehendakaria, sailburuak, legebiltzarkideok, egun on. Herenegun, Espainiako Gorteek Espainiako Erresumako Juan Carlos erregearen abdikazioa onartu zuten. Antidemokratikoak diren estrukturen indartzeprozesu honetan, hurrengo pausoa Felipe de Borbón errege berri bezala izendatzea izango da. Bere erregealdian bezala, prozesu hau ere gizarteari bizkar emanez eramaten ari da, herritar eta herrien eskaera demokratikoei bizkar emanez. Modu honetan jarraipena ematen diote Francisco Franco diktadoreak martxan jarritako dinastiari. Gure taldeak, EH Bilduk, ezagutu nahi du Urkullu lehendakariak zer asmo dituen koroatze-ekitaldiaren aurrean. Hori dela eta, hurrengo galdera egiten diogu: lehendakariak asmoa du Felipe VI.a errege izendatzeko ekitaldira joateko? | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4717 |
10 | 84 | 13.06.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Oskar Matute García de Jalón EH Bildu taldeko legebiltzarkideak lehendakariari egina, Felipe VI errege berriaren izendapenera joatearen inguruan | Legebiltzarburu andrea eta mahaikideak, legebiltzarkideok, sailburuok, jaun-andreok, egun on guztioi. Matute jauna, egun on. Ea gaurko honetan abizena ez dudan ahazten. Legebiltzar honi errespetu osoa zor diot eta erabakia hartzeko erabiliko dudan irizpidea partekatuko dut. "Erabakiko" esan dut, oraindik ez baitut gonbidapen formalik jaso. Erabaki hau ez da erabaki pertsonala, pertsonala balitz, agian bestelakoa izango litzateke eta. Norberak bere ikuspegi eta pentsamolde pertsonalak ditu, baina lehendakaria naizen aldetik erakunde-erantzukizun bat daukat, Gernikan nire lana, leialtasuna eta errespetua gordez beteko nuela zin egin bainuen. Datorren astean Gorte Nagusietan izango den izendatzeko ekitaldian baino ez naiz izango. Ez dut parte hartuko aurretik eta ondoren izango diren berrespen-, desfile- eta ospakizun-ekitaldietan. Erakundeei errespetua zor diet Euskadiko ordezkari nagusi gisa. Horrela den bitartean, nire erantzukizuna da erakunde-harremanak mantentzea eta garatzea. Baita ere harremanak hobetzeko edo aldatzeko lana egitea. Ez dut parte hartuko aurretik eta ondoren antolatu diren berrespen-, desfile- eta ospakizun-ekitaldietan. Muchas gracias. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4718 |
10 | 84 | 13.06.2014 | MATUTE GARCÍA DE JALÓN | EH Bildu | Galdera, Oskar Matute García de Jalón EH Bildu taldeko legebiltzarkideak lehendakariari egina, Felipe VI errege berriaren izendapenera joatearen inguruan | Eskerrik asko, presidente andrea. Erabakia ez badago hartuta, uste dugu oraindik badagoela denbora konspiraziorako, baina badirudi iragarri duzula koroatzerako prestatutako ekitaldi edo handikeria batzuetan izango zarela. Pozten gara desfile militarrean izango ez zarelako, jantziari hainbesteko garrantzia eman baitiozue, eta are gehiago pozten gara Borbón errege jaunak eta Espainiako estatuak nolako errespetu plurinazionala duten ikusita ziurrenik Legioaren ahuntzaren atzetik desfilaraziko liguketelako, erregimen guztiz zaharkitu baten ez-dakit-zer azken estamenturen, ez-dakit-zer azken destakamentu militarren atzetik. Nolanahi ere, guk eskatzen dizugu… –eta isiltzeko ere eskatuko genioke monarkiazale errespetugaberen bati–, eskatzen dizugu ez zaitezela joan, ez dezazula parte har fartsa horretan, hori fartsa bat besterik ez baita. Gauzak lotuta eta ondo lotuta uzteko behar den prozesu baten zati bat da, aurreko Borboiak Francisco Franco diktadorearekin egin zuen bezala. Eta gaur ekarri nahi diguten bigarren trantsizio horrek prozesu horiek guztiak behar ditu, pauso horiek guztiak behar ditu herritarren askatasun-nahia eta herritarren eskubideak zazpi giltzako giltzarrapo batekin lotuta eta itxita uzten jarraitzeko. Izan ere, ez dago gauza anakronikoagorik, antidemokratikoagorik, ondorengotza dinastiko bat semen-bidetik mantentzea baino, herritarrei hitza eman beharrean, pertsonei hitza eman beharrean. Erakunde hori guztiz antidemokratikoa da. Labur esanda, erregimen-krisi baten irudi fidelena da; printzipio guztiz anakroniko eta Erdi Arokoetan oinarritzen den erregimen baten erregimen-krisi baten irudi fidelena. Badakigu ez zoazela zeure kabuz, ezta zure alderdiaren izenean ere. Hala balitz, ez genuke ezer esatekorik izango Ganbera honetan; edozein kasutan, lehia politikoaren zati izango litzateke. Hala egin dute beste politikari batzuek, eta hala egin zuen Amaiurrek ere aldebiko bilera batean. Baina zu euskal herritar guztien izenean joango zara, ez estatuko ordezkari gisa. Ez zaigu gustatzen zu horrela ikustea. Euskal Autonomia Erkidegoan biltzen diren hiru probintzietako euskal herritarren lehendakari gisa ikustea gustatzen zaigu. Eta hori kontuan hartuta, eta herri honetako gehiengo soziala errespetatuz, zure lekua ez dago, hain justu, Diputatuen Kongresuan beste Borboi baten koroatzeari ohore egiten, baizik eta horren aurka dauden herritarrekin; izan ere, gehiengoa gara –eta zeu sartzen zaitut hor– pentsatzen dugunok ondorengotza dinastikoan oinarritutako estatu-ereduen aurrean badirela formula demokratikoagoak, hala nola errepublikanoa edo besteren bat –gure kasuan, euskal errepublika–. Gure ustez, protokoloak ez gaitu behartzen ezein izendatzetara joatera. Ez gintuzke behartuko munduko edozein lekutako edozein satraparen harrera -ekitaldira joatera. Ez gintuzke horrelako gauzetara behartuko. Ez gaitu behartzen Gernikako Batzar Etxea lagatzera denoi egin nahi diguten lifting toxiko hori apaintzen jarraitzeko. Eta zuk esanahi berezia eman nahi badiozu ere zu han izateari, munduari helaraziko diozuen mezua izango da mendeko gisa joango zarela. Eta ez dugu nahi zu mendeko gisa joaterik. Beraz, eskatzen dizugu ez zaitezela joan, eta ez zaitezela joan Euskal Autonomia Erkidegoko gehiengo sozial eta politikoarekiko errespetuagatik –izan ere, lehendakari gisa zoaz, esan bezala–; ez zaitezela joan demokraziarekiko errespetuagatik, berdintasunaren zentzu demokratikoa ez duten ospakizunetan parte hartzea demokraziaren muinaren kontra joatea baita. Eta eskatzen dizugu, halaber, ez zaitezela joan askatasuna nahi duten herri guztiekiko eta parametro demokratikoagoen pean egon nahi duten herritar guztiekiko elkartasunagatik. Hautua egin behar da berriro: edo kalean, edo boterearekin bunkerizatuak. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4719 |
10 | 84 | 13.06.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Oskar Matute García de Jalón EH Bildu taldeko legebiltzarkideak lehendakariari egina, Felipe VI errege berriaren izendapenera joatearen inguruan | Legebiltzarburu andrea, eskerrik asko. Matute jauna, ez dut aukera hau galduko. Lehendakariak ekitaldi horretan parte hartuko du ordezkari gisa eta erakundeei dien errespetuz. Eta kortesia eta errespetua erabiliko ditugu galdetu ez zaigun eta kontuan hartuak izan ez garen erabaki politiko bati dagokionez. Ez dugu parte hartu, ez gara partaide izan, eta ez gara aldekoak. Estatuburu batek kargua hartuko du, eta ni han izateak esan nahiko du, orobat, beste estatu-eredu bat behar dela. Ni erakunde-ordezkari gisa Madrilen izatea izaera kritiko eta konstruktibo batekin planteatuko dut. Beharrezkoak diren erreforma sakonak proposatzeko beste aukera bat da, eta, hitz egiteko eta akordioa lortzeko aukera txikiena dagoen bitartean –eta lagundu dezala horretan erakunde-errespetuak–, merezi du horri ekiteak. Aukera hori ez dagoenean, hitz egingo dugu beste gauza batzuez. Guk hogeita hamabost urte daramatzagu sortzen zaizkigun aukerez baliatzen, Euskadiren autogobernua eta haren garapena defendatzeko akordioen bidez aurrera egiten. Ez da erraza izan, ezta izango ere, baina aurrera egitea lortu dugu, eta aurrera egitea lortzen jarraituko dugu errespetuz eta arduraz, ados ez gauden ospakizunetan parte hartu gabe. Matute jauna, harreman bat mantentzeak ez du esan nahi egoera onartzea. Hori bera pentsatu nuen zuen taldeko Errekondo diputatuak erregearekin elkarrizketa eduki zuela ikusi nuenean. Hori pentsatu nuen asteazkenean zuen taldeak Kongresuan parte hartu zuenean. Parte hartu zenuten, bai, nahiz eta botazioan ez zenutela parte hartuko esateko. Zuentzat onartzen duzuena besteoi ere onartu, Matute jauna. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4720 |
10 | 84 | 13.06.2014 | UNZALU HERMOSA | SV-ES | Galdera, Mikel Unzalu Hermosa Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Eusko Irratiko langileek EPEren aurka egindako mobilizazioei buruz | Eskerrik asko, legebiltzarburu anderea. Lehendakari jauna, legebiltzarkideok, sailburu jaun-andreak, egun on guztioi. Atzo mutu geratu ziren Euskal Irrati Telebista erakunde publikoko irratiak (Radio Euskadi 24 orduz, eta Eusko Irratia eta Radio Vitoria bi orduz), eta halaxe bukatu zen inoiz ikusi gabeko lan-gatazka bategatiko protesta-astea. Galdera hau Kulturako sailburuari egin badiot ere, utz iezadazu, lehendakari jauna, EITBn sortutako lan-gatazkara zuk zeuk beste arazo batzuk konpontzeko proposatzen duzun eskema ekartzen: elkarrizketa, negoziazioa, akordioa eta berrespena. EITBko zuzendaritza nagusia egiten ari denaren justu kontrakoa. Zuek elkarrizketa sozialaren alde egiten duzue krisi honetatik ateratzen saiatzeko, eta zuk zein zure sailburuek gaitzetsi egiten duzue –egokiro, nire ustez– negoziazio-mahaian eseri nahi ez dutenen erantzukizunik eza. Eusko Irratian gertatzen ari dena zuek aldarrikatzen duzuenaren antitesia da: lan-eskaintza publiko baterako deia egin da, baina, egiaz, EEE bat da, alde sozialarekiko akordiorik gabe. Horren arduradun dira zuzendari nagusia, haren zuzendaritza-taldea eta deialdi hori egiten utzi dutenak: Euzko Alderdi Jeltzalea, EH Bildu eta LAB sindikatua. EITBko zuzendaritza kudeaketa txarra ari da egiten. Guk konfiantza eman genion Eusko Jaurlaritzak proposatu zuen pertsonari, baina jada ez dugu harengan konfiantzarik, ez baita gai izan bere zereginarekin koherentea den proiektu bat finkatzeko, ez ildo editorialean, ez enpresa-kudeaketan, ezta orain ere, bistan denez, giza baliabideen kudeaketan. Hori dela eta, sailburu andrea, galdetzen dizugu zer irizten diezun zuzendari nagusia giza baliabideei buruz hartzen ari den erabakiei; izan ere, langileen lege-ordezkariekin adostu gabe eta hitzarmenean ezarritako bideetatik at ari da hartzen erabaki horiek; alegia, lehendakariak bere gobernu-jarduna oinarritzen duela esaten duen printzipio guztietatik at. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4721 |
10 | 84 | 13.06.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Mikel Unzalu Hermosa Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Eusko Irratiko langileek EPEren aurka egindako mobilizazioei buruz | Legebiltzarburu andrea, lehendakari, sailburuok, legebiltzarkideok, egun on guztioi. Unzalu jauna, EITBko administrazio Kontseiluko kide zaren aldetik ondo ezagutzen duzunez, organo honek Eusko Irratian enplegu publikoaren deialdi bat onartu zuen joan den 2014ko apirilaren 29an egindako saioan. Deialdi horren bidez, 49 lanpostu finko bete nahi dira, finko ez dauden mugarik gabeko 79 langileko kolektibo baten egoera erregularizatzeko asmoz. Prozesu hau egingo da abenduaren 20ko EITBren 5/1982 Legeak ezarritako merezimendu- eta gaitasunprintzipioak betez. Langileen legezko ordezkariekin aldez aurretik negoziatu ondoren egin da deialdi publiko hori. Izan ere, zenbait bilera egin dira Eusko Irratiko zuzendaritzaren eta zentro arteko batzordearen eta sindikatu desberdinen artean. Gainera, aukeratze-prozesuaren ezaugarri teknikoak direla-eta egin dituzten proposamen ezberdinak jaso ditugula adierazi behar da. Beraz, Unzalu jauna, ezeztatu egin behar dut zuk baieztatu duzuna, alegia, EITBk ez duela prozesu hau landu langileei buruzko gaiak ebazten diren esparru naturalean. Are gehiago, zegokion lekuan lantzeaz gain, Eusko Irratiko zentroen arteko batzordeko kide gehienak ados agertu dira enplegu-deialdiarekin, deialdi horrek lege-printzipioak betetzea berma dezan. Hala ere, egia da organo sozial horri ez zaiola nahikoa iruditu eskainitako lanpostu-kopurua. Jaurlaritza honek, EITBko zuzendaritzak eta haren administrazio-kontseiluko kide gehienek ulertzen dute eta errespetatzen dute jarrera hori, baina, aldi berean, ulertzen dute deialdi horren bidez eskainitako enplegu publikoa eskaini dela aurreikusitako antolaketa-beharrak eta aurrekontu-aukerak kontuan hartuz. Eta uste izatekoa da, Unzalu jauna, hori guztia egingo dela eskura dauden baliabide publikoak eraginkortasunez kudea daitezen bermatzeko helburu bakarrarekin, gizartearen oraingo eta etorkizuneko jasangarritasuna sendotu dadin. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4722 | |
10 | 84 | 13.06.2014 | UNZALU HERMOSA | SV-ES | Galdera, Mikel Unzalu Hermosa Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Eusko Irratiko langileek EPEren aurka egindako mobilizazioei buruz | Eskerrik asko, sailburu andrea, baina, nolanahi ere, gertatu denaren zati bat kontatu diguzu. Izan ere, ondorioztatzen da akordioa ez dela lortu Eusko Irratiko gehiengo sozialarekin, kolektibo horri eragiten baitiote zuzenean proposatzen diren neurriek eta proposatzen den LEPak. Zuk behin baino gehiagotan aitortu duzu zuzendaritza nagusiak hutsegiteak egin dituela kudeaketan, eta hori zure alde duzu, bai. Adibidez, esan zenuen ez zeundela ados EITBren webgunean Gure Esku Dago mugimendurako esteka bat jartzearekin haren hastapenetan, baita beste kasuren batean ere. Bien. Baina, nolanahi ere, jakinik legezalantzak daudela, jakinik 79 langile kaleratuko direla epaitegiek aitortu dieten lanpostua berreskuratzeko bermerik gabe, jakinik nahi eta nahi ez murriztuko direla 30 lanpostu –iaz gehiago murriztu ziren–, jakinik finkatu gabe dagoela lan-eskaintza publikoaren deialdiko lanpostuak zer lanetarako izango diren –hori uzten zuen agerian enplegu-deialdi publiko honen joan den asteko iragarkiak–, jakinik gehiengo sindikala kontra dagoela Eusko Irratian, jakinik errekurtso judizialak jarriko direla eta prozesu guztia kolokan utziko dutela… Hori guztia jakinik zuk gaur LEPa babesten baduzu ezarritako baldintzetan, erantzulea ez da zuzendaria; zu eta zure Jaurlaritza izango zarete erantzule. Beste behin eskatzen dizugu langileek eskatzen dutena eta guk entzunak izan gintezkeen leku guztietan esan duguna: defini ezazue zer irrati-telebista nahi duzuen, zer baliabide dituzuen eta nola egokituko dituzuen baliabideak premia berrietara. Has zaitezte etxea zimenduetatik eraikitzen, ez teilatutik. Zuzendaritzaren itxikeriaren aurrean, Jaurlaritza honen ardura da dagozkion erabakiak hartzea, eta lehenengo erabakiak izan behar du burugabekeria hau geldiaraztea. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4723 |
10 | 84 | 13.06.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Mikel Unzalu Hermosa Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Eusko Irratiko langileek EPEren aurka egindako mobilizazioei buruz | Unzalu jauna, finko ez dauden Eusko Irratiko mugarik gabeko langileen kolektiboaren egoera enplegu-deialdi baten bidez erregulatzearen kontra azaldu zara. Benetan esango dizut zure jarrera mesfidatiak harritzen nauela. Izan ere, 2009-2013 aldiko EITBko aurreko zuzendaritzak Eusko Irratiko zentro arteko batzordeari jakinarazitako termino berberetan egin da enplegudeialdia. Eta irizpide berdinekin erabaki da kolektibo horri begira eskainitako lanpostu finkoen kopurua. Hori guztia, jakina, joan den legealdiko Eusko Jaurlaritzak aldez aurretik oniritzia eman ondoren. Patxi Lópezek izendatutako EITBko zuzendaritzataldeak egin zuen proposamena, hau da, zure Gobernuak, Unzalu jauna. Agian, orduan egindakoari uko egiten al diozu orain? Orduan ere langileen sindikatuetako ordezkariek 79 pertsonako kolektibo horren egoera erregularizatzeko enplegu-deialdi publiko baten aldeko jarrera adierazi zuten. Baina orduan ere ez zen adostasunik lortu eskainitako enplegu finkoaren kopuruari begira. Edozein erabaki hartu baino lehen, behar ziren azterketa guztiak egin dira, eta enplegu-deialdi publikoaren memorian jaso dira; ordezkaritza sozialarekin adostasuna bilatzeko ahalegin handia egin da, eta, horren ondorioz, akordioak lortu dira negoziazioaren hiru puntu nagusietako bitan; eta, azkenik, zuzendaritza nagusiak administrazio-kontseilura eraman du gaia, ondo dakizunez, zu hango kide baitzara, eta ekimenak kideen % 70en babesa jaso du. Laburbilduz, Unzalu jauna, uste dut EITBk ahalegina egin duela ordezkaritza sozialarekin adostasuna bilatzeko eta irtenbide onena emateko: elkarrizketa, negoziazioa eta akordioa. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4724 | |
10 | 84 | 13.06.2014 | QUIROGA CIA | PV-ETP | Galdera, Arantza Quiroga Cia Euskal Talde Popularreko legebiltzarkideak lehendakariari egina, Estatuarekin sinatuko litzatekeen balizko akordio baten oinarriei buruz | Eskerrik asko, presidente andrea. Egun on guztioi. Lehendakari jauna, maiatzaren 29a, osteguna: Ganbera honek berriro aldarrikatu zuen, Euzko Alderdi Jeltzalearen eta Bilduren botoekin, Euskal Herriak autodeterminaziorako eskubidea duela. Hurrengo egunean, maiatzaren 30ean, ostiralarekin, zuk, lehendakari jauna, mezu hau bidali zenuen: "Berandu baino lehen itxi behar da akordio bat estatuarekin" –azaltzen zenez–, "Bilduk ez dezan subiranotasuna zuzendu". Hauxe da nire galdera, lehendakari jauna: zer negoziatu nahi du zure Jaurlaritzak estatuarekin? Zer oinarriri buruz? Independentzia? Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4725 |
10 | 84 | 13.06.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Arantza Quiroga Cia Euskal Talde Popularreko legebiltzarkideak lehendakariari egina, Estatuarekin sinatuko litzatekeen balizko akordio baten oinarriei buruz | Quiroga andrea, ez jarri nire ahotan nik esan ez dudana. Garai berri baterako lau irizpide politiko proposatzen ditut eta ditugu: Euskadiren errealitate nazionala onartzea eta garatu ahal izatea, autogobernusistemaren garapen osoari bide ematea, harremanetarako bermedun eta egiazko aldebikotasun-sistema zehaztea eta hemen hartutako erabaki demokratikoak errespetatzea. Hemen, Legebiltzarrean, gu guztion esku dago irizpide hauei bide politikoa irekitzea. Zuek, Quiroga andrea, Ganbera honetako talde guztiek proposamenak aurkezteko, eztabaidatzeko eta adosteko eratu duten autogobernuari buruzko lantaldeko kide zarete. Espero dut lantalde horren lanetik euskal gizarteak berretsiko duen eta berme guztiekin errespetatuko den erakunde-proposamen bat aterako dela. Jaurlaritzak berriro adierazten du prest dagoela estatus politiko berri bat adosten laguntzeko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4726 |
10 | 84 | 13.06.2014 | QUIROGA CIA | PV-ETP | Galdera, Arantza Quiroga Cia Euskal Talde Popularreko legebiltzarkideak lehendakariari egina, Estatuarekin sinatuko litzatekeen balizko akordio baten oinarriei buruz | Eskerrik asko, presidente andrea. Uste dut, lehendakari jauna, honezkero denok dugula argi zein den Eusko Jaurlaritzaren eta Euzko Alderdi Jeltzalearen estrategia, eta uste dut, gainera, estrategia hori ez dela berria, baizik eta, esan duzunez, hogeita hamar urte baino gehiagoko ibilbide bat dela, hots, arazoa sortzea, arazoa izatea, eta, gero, irtenbidea izaten jolastea. Esan nahi dut, lehendakari jauna, zuen betiko joko bikoitza besterik ez dela hau guztia, eta badakizu horrek kalte egiten diola Euskadiri eta kalte egiten diola erakunde-legitimitateari, zuk lehendakari gisa ordezkatzen duzun horri. Euzko Alderdi Jeltzaleak jolastu dezake bere estrategia alderdikoiarekin, baina uste dut ezin duela jolastu euskal herritarrekin, eta horregatik uste dut jarrerak finkatu behar direla. Uste dut argi eta garbi esan behar zaiela euskal herritarrei zer eskaintzen dugun bakoitzak eta zer eredu eskaintzen dugun Euskadirako, XXI. mendeko euskal gizarterako. Begira, ni euskal herritarra naiz, zu bezala, konpromiso bat baitut lurralde honen garapenarekin eta hazkundearekin, eta Euskadirekiko konpromiso bera dute Euzko Alderdi Jeltzalekoak eta Bildukoak ez diren beste hainbat eta hainbat euskal herritarrek. Izan ere, lehendakari jauna, euskaltasuna konpromisoarekin neurtzen da, gutako bakoitzaren konpromisoarekin, eta ez ideologiarekin –zuek horretan tematu zarete–. Independentzia, lehendakari jauna, zure alderdiak eta Bilduk defendatzen duten eredua da, baina hori ez da Euskadiren eredua, ezta euskal herritar guztiena ere. Zuena eta Bildurena da. Eta hori defendatu eta azaldu egin behar duzu. Uste dut zure betebeharra dela, eta uste dut euskal herritar guztiek merezi dutela: jakin zeri heldu. Eta hori ez da herrialdea hankaz gora jartzea, non eta zure eskaintza, zure proposamena, ez den horixe bera: herrialde hau hankaz gora jartzea. Gure gizarteak merezi du itun berriekin zorabiatuta ez ibiltzea, besterik gabe ezinezkoa delako gaur egun indarrean dauden bi itun nagusien adostasuna, zeharkakotasuna eta irismena gainditzea: Konstituzioarenak, zeinak hiru lurralde historikoen subiranotasuna jasotzen baitu xedapen gehigarriaren bidez, eta estatutu-akordioarenak, zeinak Europako eskualde guztietatik eskumen-maila handiena ematen baitu. Eta badakizue, lehendakari jauna. Beste gauza bat da aurrera egitea, hobera egitea, eskumen-maila altuena bilatzea, baina horrek ez du zerikusirik Euskadiren independentziarekin jolastearekin, zureak bakarrik ez diren sentimenduak ustiatuz. Duela gutxi arte, zuen eredua Quebec eta Flandria ziren. Orain, badirudi jada ez dutela balio. Orain, Katalunia eta Eskozia dira. Laburbilduz, lehendakari jauna, uste dut Jaurlaritzak ez duela jarrera bat finkatu nahi, folletoia luzatu nahi duela eta biktimakerian jolastu nahi duela, baina benetan uste dut horrek jada ez duela balio; besteak beste, beti dagoelako baten bat anbiguotasun horiek alde batera uzten dituena eta bere erradikaltasun guztiarekin gainditzen dituena. Lehendakari jauna, uste dut iritsi dela garaia mahai gainean bi eredu bereiz jartzeko: hautsi nahi dutenena eta elkarrekin joan nahi dugunona. Eta nik galdetzen dizut, lehendakari jauna: zer eredu duzu Euskadirentzat, XXI. mendeko Euskadirentzat? Elkarrekin joatea edo bakoitza bere aldetik joatea da eredua? Gehiago izatea edo gutxiago izatea? Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4727 |
10 | 84 | 13.06.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Arantza Quiroga Cia Euskal Talde Popularreko legebiltzarkideak lehendakariari egina, Estatuarekin sinatuko litzatekeen balizko akordio baten oinarriei buruz | Quiroga andrea, arazoa aipatu duzu. Euskaltasuna aipatu duzu, independentzia, elkarrekin joatea, zer eskaintzen dugun bakoitzak… Hara, Eskozia eta Flandria aipatu dituzu. Tira bada, ez Kroazia, ez Estonia, ez Estatu Batuak, ez Suitza, ez Flandria, ez Eskozia, ez Katalunia: Euskadi. Eta zuk arazoa aipatu duzu, eta, arazo bat konpontzeko, lehendabizi aitortu egin behar da arazoa, ez hura sortu ez duenari leporatu, zu ari zaren bezala. Aitortu ezazu arazoa, has zaitez hortik, eta ez zaitez saiatu hura ezkutatzen. Zure ibilbidea hasi zenuen aitortuz lidergo berri bat behar zela Euskal Talde Popularrean. Esan zenuen Estatutua betetzea erraztu behar zela; estatu-eredu berri bat aipatu zenuen, politika bakean eta bizikidetzan egokitu behar zela. Hitz egin egin zenuen orduan, eta berriro hitz egin zenuen Europako hauteskundeen ondoren. Zuk hitz egin egiten duzu, Quiroga andrea, baina zer egiten duzu? Zer egiten duzu? Ez diezu eskakizunei erantzuten, ez duzu Euskadirentzat proiekturik aurkezten. Hitz egin egiten duzu eta ez duzu egiten, baina egiten uzten duzu. Egiten uzten diozu Espainiako Gobernuari. Gernikako Estatutuak ez atzera ez aurrera jarraitzen du: zuek ez duzue hura betetzeko borondate txikiena ere erakutsi. Espainiako estatuaren jarrera birzentralizatzearena da: zuk statu quoa errazten duzu, eta eroso sentitzen zara galdetzen. Nik behar adina aldiz erantzungo dizut, autogobernuari buruzko lantaldearen bilakaera baldintzatu gabe –zuk herrialde honentzat duzun proiektua aur- keztu behar duzu hor–. Eta zu benetan lehendakariaren adierazpenetan aitzakia bila bazabiltza autogobernuari buruzko lantaldetik joateko, ez ezazu nirekin kontatu, Quiroga andrea. Zuk ezagutzen duzu Euskadiko errealitatea; badakizu autogobernua eguneratu egin behar dela, benetako aldebikotasuna bermatu behar dela; badakizu eskakizun orokortua eta errotua dela erabakitzeko eskubidea Konstituzioan sartzea; eta bakearen eta bizikidetzaren garai berriaren aukera bizi duzu. Aitortu ezazu zure erantzukizuna. Aplika ezazu Alderdi Popularrean duzun lidergoa garai berri honetan euskal gatazka behin betiko itxiko duen akordio politiko bat errazteko. Izan zaitez ausarta; eraman itzazu zure planteamenduak (zure planteamenduak) lantaldera. Ez ezazu babes hartu lehendakariari galderak egitean; plantea itzazu zure erantzunak. Euskal gizartea haiek entzun zain dago. Pertenecemos a Europa, a una comunidad con soberanía compartida. En esta Europa, el Reino Unido ha propiciado su fórmula; hagámoslo nosotros también. Muchas gracias. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4728 |
10 | 84 | 13.06.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Osasuneko sailburuari egina, murrizketek osasun-zerbitzuaren kalitateari eragiten dioten moduari buruz | Eskerrik asko, presidente andrea. Egun on guztioi, sailburu jaunandreok, lehendakari jauna, sailburu jauna. Hilaren 6an, erizaintza-sindikatuak salatu zuen Gasteizko Txagorritxu ospitaleko larrialdi-zerbitzuak gainezka egin zuela. Salatu zuen 128 paziente korridorean artatu behar izan zirela maiatzean, ez baitzegoen boxen gelarik behar diren pribatutasun eta bitarteko egokiekin, eta, horrez gain, ez baitzegoen nahikoa erizain. Zuk azkar asko erantzun zenuen esanez hori guztiz faltsua zela. Egoera jakin hori, ordea, Espainiako Gobernua zein Eusko Jaurlaritza osasun-arloan aplikatzen ari diren murrizketen ondorioen erakusgarri bat besterik ez da. Murrizketok eragina dute, zalantzarik gabe, Osakidetzak ematen duen zerbitzuaren kalitatean. Ezin da esan, sailburu jauna, Espainiako Gobernuak bultzatzen dituen murrizketek eragina dutela euskal herritarrengan, baina Eusko Jaurlaritzak bere eskumenak erabiltzean bultzatzen dituen murrizketek ez dutela eraginik euskal herritarrengan. Ezin da horrela- korik esan, eta, hortaz, onartu beharko duzue zuen murrizketek ere badutela eragina herritarrengan. Besteak beste, lanaldia luzatu egin da, baja eta baimen asko ez dira betetzen, aldi baterako kontratazioak behera egin du, zerbitzu-aldaketak inposatzen zaizkie profesionalei, karrera profesionala bertan behera utzi da aurreztearren, eta, bistan denez, horrek guztiak eragina du Osakidetzaren zerbitzuaren kalitatean. Osakidetzak, egia, oso ospe ona izan du azken hamarkadetan euskal herritarren artean; hori, ordea, aldatzen ari da. Eta aldatzen ari da, esan bezala, Espainiako Gobernuak bultzatu dituen murrizketen ondorioz, baina baita Jaurlaritza honek bultzatu dituen murrizketen eta aurrekontu-murrizketen ondorioz ere. Horregatik guztiagatik, zera galdetzen dizut: nolako eragina ari dira izaten murrizketak Osakidetzak ematen duen zerbitzuaren kalitatean? Zer egingo duzue hemendik aurrera egoera horri buelta emateko? Aitortzen duzue arazo hori, ala ukatu egiten duzue? Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4729 |
10 | 84 | 13.06.2014 | OSASUNEKO SAILBURUAK (Darpón Sierra) | Galdera, Gorka Maneiro Labayen Mistoa-UPyD taldeko legebiltzarkideak Osasuneko sailburuari egina, murrizketek osasun-zerbitzuaren kalitateari eragiten dioten moduari buruz | Presidente andrea, legebiltzarkideok, lehendakari jauna, egun on guztioi. Maneiro jauna, 2014 honetan Eusko Jaurlaritza 1.541 euro inbertitzen ari da osasunean euskal herritar bakoitzeko, ezagutzen duzun egoera ekonomikoan eta ezagutzen dituzun aurrekontu publikoekin. Pertsonako 1.541 eurorekin, osasunera diru gehien bideratzen duen autonomia-erkidegoa gara. Horrez gain, ezin da zalantzan jarri Jaurlaritza honek gizarte-politiken eta, bereziki, osasun-sistema publikoaren alde egin duen apustua. Bestela, bidaiatu ezazu pixka bat. Legealdi honen hasieratik, Urkullu lehendakariak jakinarazi zuen Jaurlaritza honek ez zuela gastatuko ez daukan ezer, eta, hain zuzen, nahiago izango genukeen inbertsio batzuk egin, baina egungo egoeran ezin izan dugu; egoera ekonomikoak baldintzatu egiten du Jaurlaritzaren jarduna. Denoi eragiten digu, baita haren arduradun ez garenoi ere. Zuri ez dizu eragiten? Niri eta, oro har, herritarrei, bai. Baina, hara, Osakidetzako zerbitzuen kalitatea zaintzeko egiten dugu lan, eta uste dut –eta apaltasunez esaten dut– lortzen ari garela. Luzatu egin da Administrazio publikoko langileen lanaldia; urtean 1.614 lanordu ditugu, eta erraza da ulertzen ezen, lanaldia luzatzen bada berdin lan egiteko, aldi bate- rako kontratazioko orduek behera egiten dutela. Baina Jaurlaritzak konpromisoa hartu du enplegu publikoarekin. Osakidetzak egiturazko 25.816 langile ditu; haietako bat ere ez da kendu, ezta kenduko ere. Hiru erizain eta bi mediku behar diren tokian, hiru erizain eta bi mediku daude, ez baikara ari baliabideak gutxitzen behar diren tokian. Bestalde, Eusko Jaurlaritzak eta Euskadiko osasun-sistemak ezin dute ez ikusiarena egin egoera ekonomikoaren aurrean; jendea, enpresak eta gizarte osoa bizitzen ari diren egoeraren aurrean. Ez litzateke arduratsua izango. Baina ziur gaude egiten ari garen ahaleginak mereziko duela. Osasun-sistemaren kasuan, ahalegin horri esker sistemari eta haren kalitateari eusten ari gara, Osakidetzak kalitateko osasun-sistema izaten jarraitzen baitu. Jaurlaritzak bere horretan mantenduko ditu egiturazko 25.816 lanpostuak, eta utz iezadazu gogorarazten: Euskadiko enpresarik handiena gara, enpresa publiko bat, emakumeei lan gehien ematen diena –harro egoteko beste arrazoi bat–, eta hala izaten jarraitu dezan ahalegintzen jarraituko dugu. Eta zerbitzuaren kalitatea, jakina 26.000 lagun horiek ematen dutela egunero! Ez dago beste aukerarik. Beti izan da hala, eta eskertu egiten diegu. Zure galderan, AUOz hitz egin didazu, baina irudipena daukat aspaldi ez zarela izan hango larrialdietan, inoiz izan bazara. Eta sindikatuek komunikabideetan esaten dutena esaten duzu. AUOn, pazienteak ez dira korridoreetan artatzen; ez da egia. Oso erraza daukazu gaur bertan egiaztatzeko, nahi baduzu. Eta jakin ezazu, orobat, AUOko larrialdi-zerbitzuko gaixotasunen estaldura ez dela aldatu aurreko urteekiko ezein ordu-tartetan. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4730 | |
10 | 84 | 13.06.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Osasuneko sailburuari egina, murrizketek osasun-zerbitzuaren kalitateari eragiten dioten moduari buruz | Eskerrik asko, presidente andrea. Sailburu jauna, ez da murrizketarik egin. Espainiako Gobernuak bultzatzen dituen murrizketak murrizketak dira, baina Eusko Jaurlaritzak bultzatzen dituen murrizketak ez dira murrizketak, baizik eta krisi ekonomikora eta aurrekontu-errealitatera egokitzea da. Hori horrela da. Onar ezazu erantzukizuna, eta aitortu ezazu murrizketak egin direla, eta, hortaz, har ezazu aintzat Osakidetzak azkenaldian izan duen bilakaera. Lehen baino hobeto, berdin edo okerrago gaude? Okerrago gaude, argi eta garbi. Zuk askotan egiten duzu gainerako autonomia-erkidegoekiko alderaketa. Bai, baliteke haietako batzuk baino hobeto egotea, baina lehen baino okerrago gaude. Egin ezazu Europarekiko alderaketa ere. Interesatzen zaizuenean, Europarekin alderatzen duzue zeuen burua, edo hara begiratzen duzue. Ikus ezazue, halaber, zer ari diren egiten Europako herrialdeak. Egin dira murrizketak, edo ez dira egin murrizketak? Bai, murrizketak egin dira, eta sindikatuek salatu dute, hain zuzen. Erizaintza-sindikatuko idazkariak esan du Osakidetzaren kalitatea eskastu egin dela, lanaldia luzatu egin baita eta bajak ez baitira betetzen. Eta adierazi du une honetan duela urte batzuk baino 700-800 erizain gutxiago ari direla lanean. Mobilizazioak egingo dira, edo ez dira egingo? Zuk ez diezu haiei begiratzen, edo zer? Dena gezurra da? Salaketak faltsuak dira? Lanaldia luzatu egin da, lanpostuak kendu egin dira, soldatak murriztu egin dira, profesional batzuk gaixotu egiten dira, zerbitzuak pribatizatu egin dira, ez da ordezkapenik egiten… Sindikatuentzat umiliagarria eta lotsagarria da, eta esaten dute kalitatea kaskartzen ari dela. Beraz, har ezazu aintzat bilakaera. Lehen baino okerrago edo hobeto gaude? Okerrago gaude. Eta zu zara erantzule, sailburu jauna. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4731 |
10 | 84 | 13.06.2014 | OSASUNEKO SAILBURUAK (Darpón Sierra) | Galdera, Gorka Maneiro Labayen Mistoa-UPyD taldeko legebiltzarkideak Osasuneko sailburuari egina, murrizketek osasun-zerbitzuaren kalitateari eragiten dioten moduari buruz | Osakidetzak betidanik eskaini duen zerbitzu ona ez da aldatu. Zorionez, osasun-sistema on bat mantentzeko gai izaten ari gara. Beharrezkoak diren errekurtso guztiak mahai gainean daude. Horretan ez dut uste inork kontrakoa esan dezakeenik. Gure profesionalak lan bikaina ari dira egiten, bai, eta eurei ere eskerrak eman behar dizkiegu. Osakidetzak 30 urte baino gehiago daramatza egunero kalitatezko zerbitzua ematen, eta horrela jarraitzea dugu helburu. Beraz, lanean jarraituko dugu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4732 | |
10 | 84 | 13.06.2014 | OYARZABAL DE MIGUEL | PV-ETP | Interpelazioa, Iñaki Oyarzabal de Miguel Euskal Talde Popularreko legebiltzarkideak lehendakariari egina, Eusko Jaurlaritzaren komunikazio-politikari buruz | Eskerrik asko, presidente andrea, legebiltzarkide jaun-andreok, lehendakari jauna. Duela hilabete batzuk jakin genuen ezen, zuk, Urkullu jauna, eta EAJren Jaurlaritzak funts publikoak eman dizkiezuela zuen ideologia bertsuko komunikabideei. Ganbera honetako beste talde baten ekimenak publizitate-kontratazio ugari azaleratu zituen; zure Jaurlaritzak, Urkullu jauna, mesede egiten ziola Noticias taldeari (Deia, Diario de Noticias de Álava, Diario de Noticias de Gipuzkoa, Onda Vasca); berariazko kontratuak egin zirela 140.000 euro baino gehiagorengatik publizitate-kanpaina orokorretako kontratazioetatik at –bitxia da; gainerako komunikabideek egin ditzaketenak, lehia askean, eta horiek ere mesede egiten zioten Noticias taldeari–, eta Noticias taldeak berariazko kanpainak lortzen zituela. Hala, jakin genuen ezen, mahukapetik, berariazko kontratazio-sistema baten bidez, baliabide publikoak ematen zenizkietela (dizkiezuela) zuen ideologia bertsuko komunikabideei, eta alde batera uzten dituzue Euskadin zabalkunde handiagoa duten beste batzuk. Mesede-tratu argia Jaurlaritzaren kideko komunikabideei, eta salagarria iruditzen zaigu, eta ez oso etikoa. Baina, horrez gain, esleipen horien justifikazioa, kasu askotan, lehendakari jauna, Publizitate Instituzionalaren Legean espresuki debekatutako kasuetan sartuko litzateke. Zehazki, EAJren Jaurlaritzak ideologia bertsuko prentsari mesede egiteko funts publikoak erabiltzen dituela egiaztatzeaz gain, gauza are larriago baten berri izan dugu: funts horiek eman dizkiela informazioa kontrolatzeko eta edukiak manipulatzeko asmoz. Zure Jaurlaritzak, Urkullu jauna, 20.000 euro baino gehiago ordaindu zien 2013. urtearen amaieran Noticias taldeko komunikabide batzuei, beren orrialdeetan LOMCE legearen (Hezkuntzaren Kalitatea Hobetzeko Lege Organikoa) kontrako informazioak sar zitzaten. Nire iritziz, hori erabateko eskandalua da. Jakina, hala, LOMCEren kontrako ahobatezko gaitzespen sozialaren sentsazioa zabaldu nahi zenuten, hura defenda genezakeenon ahotsa estaltzen saiatzeko, hain zuzen. Ezein hedabide publikok ez gaitu inoiz gonbidatu lege hura defenda genezakeenok. Jaurlaritzak ordaindu egiten zuen iritzi haiek informazio gisa sar zitezen, hedabideen beren informazio-erreportaje gisa sar zitezen, eta ezkutatu egiten zuen Eusko Jaurlaritzaren publizitate estalia zela. Hori egin zen lege organikoa Gorte Nagusietan behin betiko onartu ondoren eta, jakina, zuek Konstituzio Auzitegian errekurtsoa jarri aurretik –pentsatzen dugu giroa berotzeko izango zela–. Egitate horiek nahiko leku txarrean uzten dituzte, zalantzarik gabe, EAJren ideologia bertsuko komunikabide horiek: Deia, Noticias de Álava, Noticias de Gipuzkoa eta Onda Vasca. Nahiko leku txarrean uzten dituzte PPren Gobernuaz gaizki hitz egiteagatik kobratzen dutenak, baina haiek, azkenean, historia honetan, horren guztiaren aprobetxategi gisa bakarrik agertzen dira. Baina hemen, EAJren Jaurlaritza da erantzulea. Erantzulea, zehazki, Hezkuntza Saila da, sailburu andrea, baina, azken finean, azken erantzulea edo erantzule gorena zeu zara, Urkullu jauna. Publizitate ordaindua, informazioz mozorrotua, hezkuntza-erreformaren kontrakoak zirenekin egindako erreportajea, eta ziur naiz komunikabide horiek LOMCEren aurka hitz egiteko erabili zituzten pertsona horiek ez zekitela Jaurlaritzak ordaindutako erreportaje bat egiteko erabiliak izaten ari zirenik ere. Zertzelada batzuk emango dizkizut. "Beldurra, kontrol ideologikoa eta itxaropena" izenburupean, hezkuntza-erreformaren aurka jardun zuten bi orrialdetan zehar komunikabide horietako bakoitzean eta irratiko informazio-saioetan. "LOMCEk PPren doktrinamendu-asmoari bakarrik jarraitzen diola uste duten hezkuntza- eta gizarte-eragile" gisa aurkezten zituen azpitituluak. Eta hori, Jaurlaritzak aldez aurretik ordainduta. Eta bigarren azpitutuluak, lotsatzeko modukoa bera, zera zioen: "Aditu hauek espero dute Urkulluren Jaurlaritzak aurkeztutako Heziberri 2020 plana Werten legearen antidoto onena izango dela". Horixe zioten komunikabide horiek. Hortik aurrera, sekulakoak bota zituzten –bazirudien ustez manipulatu erraza zen publiko objektibo bati zuzenduta zeudela–. Baina onena, Eusko Jaurlaritzak ordaindutako informazio horren onena, hitzaurrea da. Iseka dirudi. Gainera, edukia argitzearren egiten zuten, eskatu gabeko aitzakia. Idatzizko hiru hedabideek esaten zuten mahai-inguru horren argitalpena justifikatzen zutela… hedabideek esaten zuten: "Hau egiten ari gara gure orrialdeetan LOMCEren inguruko eztabaidari eta hausnarketari bidea emateko". Onda Vascaren kasuan, kontratu horri zegokion irratsaioan ondoz ondoko bost elkarrizketa egin zitzaizkien Euskadiko, Nafarroako eta Kataluniako elkarteetako ordezkariei –bitxia bada ere, denak LOMCEren kontrakoak ziren–. Zertarako ibiliko dira berriketan Onda Vascan; azken finean, zuk, Urkullu jauna, egin zutena egiteagatik ordaindu zenien. Orain, uste dut tribuna honetara etorri behar duzula, eta ipuin bat kontatu behar diguzula… Izan ere, nik hemen esan dudana, hemen kontatu dizuedana, Jaurlaritzak berak idatzizko erantzunetan Legebiltzar honi eman dizkion datuak dira. Beraz, etor zaitez hona, konta iezaguzu ipuin bat –film bat, nahi baduzu–, baina hau, lehendakari jauna, oso larria da. Gertatu dena oso larria da, eta jakin nahi genuke ea baliabide publikoekin ideologia bertsuko komunikabi- deei ordaintzen jarraituko duzuen publizitatea informazio-edukiz mozorrotu dezaten, iritzi publikoa Espainiako Gobernuaren aurka manipula dezaten. Jakin nahi genuke ea baduzun asmorik okerrak zuzentzeko, ea erantzukizunik eskatuko duzun; eta, jakina, irrikaz gaude zure azalpenak entzuteko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4733 |
10 | 84 | 13.06.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Iñaki Oyarzabal de Miguel Euskal Talde Popularreko legebiltzarkideak lehendakariari egina, Eusko Jaurlaritzaren komunikazio-politikari buruz | Legebiltzarburu andrea, lehendakari. Oyarzabal jauna, interpelazio honek aukera ematen dit gertaera hori azaltzeko; izan ere, ikusiko duzu gertatutakoa oso urrun dagoela zuk gauzak testuingurutik ateratzeko eta errealitatea desitxuratzeko asmoz egin duzun interpretaziotik. Utz iezadazu, beraz, nire erantzuna hasten ikuspegi hori baztertuz, oraintxe egin dituzun interpretazio guztiak erabat baztertuz. Nabarmena izan da ekintza jakin batzuk testuingurutik ateratzeko asmoa, saila eta, luzapenez, Jaurlaritza deseroso sentiaraztearren. Nire hitzaldian, zehatz-mehatz azaltzen saiatuko naiz gertaera honen inguruko auziak: komunikabide batzuekin egin den akordioa eztabaida-mahai baten bitartez jorra zezaten LOMCEren onarpena, zeina oso gai garrantzitsua eta gizarte-eragin handikoa baitzen eta baita. Oyarzabal jauna, zure aurkezpenean eta gai honen inguruan orain arte egindako adierazpenetan salaketa eta kritika ugari azaldu dira eta argitaratu den informazioa ontzat eman da. Nire sailak ezin izan zuen informazio hori azaldu, besterik gabe, informazio hori argitaratu aurretik ez zigutelako horrelakorik eskatu. Azalpen egokia eman izan bagenu, artikulua ezerezean geratuko zatekeen. Gogoan izan, eta azpimarratu behar da, informazio periodistiko hori nire sailak Legebiltzar honetan emandako erantzun batean oinarritzen dela, galdera zehatz batekin lotura zuzena duen erantzun batean. Beraz, ondorioa nahiko argi dago: eskatutako informazioa zeharo modu garden eta naturalean bidali genuen. Hau da, argi eta garbi, behar bezala jokatzen ari ginela uste izan genuen eta hala uste dugu. Esan denez, hain zuzen ere, erantzun hartan prentsa idatziko hiru egunkarirekin "publizitatea sartzea" epigrafearen pean akordioa egin genuela azaltzen da. Hori izan da hedabideen eta politikarien arretaren gunea, baina aurretiaz, berriro ere diot, inork ere ez zigun horren zergatiaz galdegin. Akordio hartan, hedabideetan publizitatea sartzeko kontratuan, 10-10-07-02-1.638 erreferentziarekin, hedabide horiekin egindako akordioa osatzen duten orrien kopiak ageri ziren eta hala azaldu genuen guk geuk Legebiltzarrean eskatu ziguten erantzunean. Ikusi ahal izan zenez, igande batean argitaratutako orri horietan (hiru horri, zehazki), lau lagun Diputatuen Kongresuan onetsi berria zen Hezkuntzaren Legeari buruz, LOMCEri buruz, eztabaidatzen ari ziren. Orain ez dut sakonduko lege hori onartzeak gizartean piztu duen interesean. Nahiko bistakoa dirudi ezen, LOMCEren tramitazioan, Espainiako Gobernuaren legegintza-ekimen honetaz hitz egin dugun hilabeteetan, lege horrek oihartzun handia izan duela gizartean; ez bakarrik Euskadin, baina baita hemen ere, Euskal Autonomia Erkidegoan. Ez dut sakonduko Eusko Jaurlaritzak horri buruz duen iritzia gogorarazten ere. Ondo dakizuenez, guztiz aurka gaude, konstituziokontrakotasun-errekurtsoaz eta bista-bistako eskumen-urraketa baten aurka har genitzakeen neurri juridikoez harago. Gaitzetsi egiten dugu lege bidegabe hau, bere arazoak konpondu edo disimulatu nahi baititu tinko aurrera doazenen bilakaera geldiaraztearen kontura. Hala bada, LOMCEren inguruan egon den eta dagoen argazki finkoan, uste dut ez dagoela zalantza handirik pentsatzen dugunari buruz: argi eta garbi gaitzesten dugu legea, hezkuntza-komunitateak gaitzesten duen bezala. Eta iruditzen zait hori oso kontuan hartzekoa dela gai hori aztertzean. Argi daukagu Jaurlaritza honek ez duela publizitate ordaindurik behar bere jarrera defendatzeko, are gehiago legea jada onartuta dagoenean, eta jakinik aspaldi iragarri genuela Konstituzio Auzitegian errekurtsoa jartzea erabaki genuela. Hala bada, Espainiako Gobernuari zer oposizio egiten diogula esaten didazu? Oposizioa parlamentuetan eta eguneroko eztabaida politikoan egiten da. Beraz, legea jada onartuta bazegoen erreportaje hori argitaratu zenean, eta gure asmoak jada ezagunak baziren, zergatik erabaki genuen mahaiinguru bat, hezkuntzaren lege berri horren inguruko eztabaida bat, bultzatzea? Gure iritziz, galdera hori logikoagoa da, eta gai hau errazteko balioko digu. Erantzuna erraza da: uste dugulako interesgarria litzatekeela, lege horri buruzko banakako iritziak ezagutzeaz harago, zenbait pertsona bildu eta eztabaida lasai bat egitea hura aplikatzeak euskal hezkuntzasisteman izango dituen ondorioei buruz. Pertsona horiek ikuspegi bereziak dituzte eta beren iritzia ematen dute, gainerakoen iritzietan parte hartzen dute, eta, ondorioz, norberaren hausnarketarako tresna bat ema- ten diote irakurleari. Beti da ona iritziak alderatzea. Hori zen gure helburua, eta uste dut erraza dela ulertzen. Jakina, hona helduta, berriro ere helduko diot zure galderari. Eta egiaztatzen dudanez, zure iritziz, Gobernu zentralaren aurkako oposizioa egin nahi badugu, oposizio ordaindua prentsa-artikuluen bidez, hau da, kasu honetan artikuluan parte hartzen duten pertsonen iritzien bitartez… Hedabide horiekiko akordioan, hedabideetan publizitatea sartzeko kontratua ageri da, erraza den arrazoi batengatik: hasieran hedabide horiekin egindako akordioan, publizitate arrunta sartuko zela aipatu zen. Hala ere, nire sailak proposatuta, edukia aldatzea eta hainbat lagunek LOMCEri buruzko eztabaida egiteko mahai-ingurua bihurtzea erabaki zen. Artikuluaren edukia irakurri besterik ez da egin behar iragarki baten kontua ez dela egiaztatzeko; kontratuaren erreferentzian aipamen hori ageri den arren, hor ez da iragarkirik azaltzen. Zertaz ari garen argitzen saiatzeko, xehetasun guztiak emango dizkizut, nola izapidetu den akordio hori. Eta ez da ipuin bat. Adierazi berri dudanez, Noticias taldeko kide diren egunkariek proposamen bat egin zioten nire sailari publizitatea sartzeko –ez dute haiek bakarrik proposatu ohi–, eta, azkenean, onartu egin zen proposamen hura, sailak aztertu ondoren. Akordio horretan adosten da data jakin batzuetan publizitatea sartzea. Beraz, sailaren publizitatea da hori. Publizitate horiek 2013a bukatu baino lehen sartzekoak ziren. Akordio hori itxi bezain laster, ia data beretan, Onda Vasca irratiak proposamen bat egin zigun LOMCEren inguruan programa berezi bat abiarazteko. Proposamenarekin batera, frogagiri bat helarazi ziguten, eta horren zati bat irakurriko dut, hobeto uler dadin zer lortu nahi zen ekimen harekin. Honela zioen proposamenak: "LOMCEk, Hezkuntzaren Kalitatea Hobetzeko Lege Organikoak, eztabaida eta aurkakotasuna –baita gaitzespena ere– sortu ditu eta sortzen jarraitzen du gizarteko hainbat eta hainbat sektoretan, hezkuntzak duen garrantzia ikusirik. Onda Vascan proposatzen dugu horretaz hitz egitea; eztabaida arlo politikotik ateratzea eta ahalik eta esparru teknikoenera eramatea, alegia, gizartera hurbiltzea. Proposatzen dugu entzule gehieneko ordutegian mahai-inguru bat egitea arlo juridikoko, hezkuntzako eta arlo profesionaleko adituekin, gaia planteatzeko LOMCE legeak gizartean eta haren etorkizunean izango duen benetako eraginaren ikuspegitik". Testu hori zekarren proposamenak. Beraz, ekimena onartu genuen. Hain zuzen ere, ekimenaren xedea eztabaida eremu politikotik ateratzea eta ahalik eta esparru teknikoenera eta gizartera hurbiltzea zen. Hori izan zen irratiaren proposamenaren helburua eta ideia hori eraman nahi izan genuen prentsa idatzira: LOMCEren inguruko eztabaida lasaia gizartera hurbiltzea. Egunkariarekin akordio bat eginda geneukan. Horregatik, akordioaren oinarriak aldatzeko eskaria egin genien eta egunkariek aldaketa onartu zuten. "Publizitatea sartzea" terminoaren zergatia, beraz, hasieran hartu zen baina gerora aldatu zen akordioan bilatu behar da. Irratian eta egunkarietan ez zen, inola ere, publizitaterik sartu. Aitzitik, akordioaren helburua Hezkuntzaren Legeari buruzko eztabaidari eta gogoetari leku bat ematea zen, lege horren garrantzia aintzat hartuta. Eusko Jaurlaritzak tarte bat eskaini zuen, hedabideek kazetaritza-lana egin zuten. Sailak ez zuen ezertarako ere eskua sartu eta irakurleek eztabaida horren aurrean jarrera bat hartzeko materiala bereganatu zuten. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4734 | |
10 | 84 | 13.06.2014 | OYARZABAL DE MIGUEL | PV-ETP | Interpelazioa, Iñaki Oyarzabal de Miguel Euskal Talde Popularreko legebiltzarkideak lehendakariari egina, Eusko Jaurlaritzaren komunikazio-politikari buruz | Eskerrik asko, presidente andrea. Nik deitoratu egiten dut lehendakariak hona atera nahi ez izana egitate oso larri bati buruzko azalpenak ematera, nahiz eta sailburuak babes hartu nahi izan duen zu LOMCEren aurka egotean… Eztabaida-mahai bat kontratatzea. Baina zer eztabaida, sailburu andrea? Denek berdin pentsatzen zuten eta! Baina zer eztabaida da hori, aurka daudenak bakarrik gonbidatzen badira eta ez badago inor desados? Zer eztabaida da hori? Esaten duzue LOMCE erabat gaitzesten duzuela. Legea ez betetzeraino? Hainbeste gaitzesten duzue LOMCE, non prest baitzaudete komunikabideei ordaintzeko, komunikabideak erosteko edo lagunak bultzatzeko LOMCEri buruz gehiago hitz egin dezaten? Baina hori gobernu baten erantzun egokia da? Iritziak alderatzea aipatu duzu. Uste dut guri ziria sartzen ari zarela. Gainera, tristeena da koldarra izan zarela, hedabideei egotzi baitiezu ardura. Gutxi-asko esan duzu Onda Vascakoak etorri zitzaizkizuela baztertu ezin zenuten zerbait proposatzera. Baina zuek ez duzue irrati eta telebista publiko bat hezkuntzaerreforma bati buruzko eztabaida serioak eskaintzeko? Zuen ideologia bertsuko hedabide pribatuei ordaindu behar diezue? Uste dut zure azalpenak ez duela ez hanka ez buru. Baina, begira, lehendakaria hemen dagoenez, Legebiltzar honek onartutako lege bat irakurriko dizut. Euskadiko Publizitate eta Komunikazio Instituzionalaren Legea da, eta uste dut hura bete beharrean zaudetela. Ez dakit irakurri ote duzuen, sailburu andrea; begira, honela hasten da: "Instituzio publikoek herritarrekin duten komunikazioan bada oinarrizko eta funtsezko printzipio zuzendari bat, hain zuzen ere informazio egiazkoa ematearen printzipioa". Baina artikulu bat irakurriko dizut, hirugarrena, kanpaina instituzionalak definitzen dituena: "Publizitate -kanpaina instituzionala da mezu edo helburu komun bat zabaltzera bideratu eta antolatutako jarduera oro, hartzaile askori zuzendua bada, eta ordaindutako edo lagatako publizitate-euskarria baliatzen badu". Hori da publizitate instituzionala. 5. artikulua, legearen debekuak. Sailburu andrea, lehendakari jauna, berariazko debekuak. Honela dio 5. artikuluak: "Debekuak. Ezingo da publizitate- eta komunikazio-kanpaina instituzionalik sustatu edo kontratatu kanpainak argi eta garbi kalte egiten badie beste botere publiko batek bere eskumenak baliatuta zilegitasun osoz egindako politika publikoei edo zeinahi jarduerari, edo halako politikak edo jar duera oztopatu edo nahaspilatzen baditu". Beste edozein erakundek ezin du horrelakorik egin publizitate ordainduarekin, eta are gutxiago publizitate estaliarekin. Baina esaten du: "Debekuak. Ezingo da zabaldu argi identifikatzen ez den…". Sailburu andrea, "ezingo da zabaldu argi identifikatzen ez den eta administrazio edo erakunde sustatzaile edo kontratatzailearen berariazko aipamenik jasotzen ez duen publizitate-kanpaina instituzionalik". Eta gogorarazten dizut erreportaje horietan ez zela agertzen publizitatea zenik, eta are gutxiago Eusko Jaurlaritzak ordaindutako publizitatea zenik. Hara, publizitate estalia da. Irakurri dizudan horren arabera, prebarikazioa da, ez baitira betetzen Legebiltzar honek onartutako lege baten artikuluak, eta zu hura bete beharrean zaude. Eta erantzukizunak eskatu behar dizkiezu erabaki hura hartu zutenei, eta, zuk hartu bazenuen erabaki hura, zu zara azken erantzulea, eta zuri eskatzen dizugu hori berariaz zuzentzea, eta, bestela, dimisioa ematea, gertaera hau larria baita. Iritzi publikoa manipulatu nahian zabiltza. Zer sinesgarritasun izango dute orain hedabide horiek edozein gaitaz hitz egiten duten bakoitzean, ez baldin badakigu ea zuek ote zaudeten atzean informazioa ordaintzen? Nire iritziz, modu desegokian erabili da diru publikoa, eta legea argi eta garbi urratu da. Mesede egiten zaie ideologia bertsuko hedabideei, iruzur bat da, erabat gutxiesten da komunikabideek duten zeregina; nire iritziz, botere-abusua da, eta, zalantzarik gabe, Talde Popularraren ustez, batere demokratikoa ez den kontzepzio bat. Ahalegina egin da gizarteari iruzur egiteko eta, jakina, metodo guztiz gaitzesgarriak erabiltzeko –lotsagarria iruditzen zaigu garai hauetan gobernu demokratiko batek halako metodoak erabil- tzea–. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4735 |
10 | 84 | 13.06.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Iñaki Oyarzabal de Miguel Euskal Talde Popularreko legebiltzarkideak lehendakariari egina, Eusko Jaurlaritzaren komunikazio-politikari buruz | Oyarzabal jauna, uste dut ez zaizula interesatu niri entzutea. Hasteko, ziur zeundelako ipuin bat kontatuko nizula. Eta esan dizut ez zela ipuin bat. Beste gauza bat da batzuetan egia ez interesatzea, gehiago interesatzen baitzaigu ospe ona zikintzea. Ez da publizitate-kanpaina bat izan. Ez da publizitate-kanpaina bat izan, eta azaldu dizut zergatik. Otra cosa es que se genera un debate, se propone un debate. Eta guretzat ez da inola ere publizitate-kanpaina bat izan. Oso argi daukagu ez dugula ordaindu beharrik Jaurlaritzaren jarrera zein den esateko. Nik zehatz-mehatz azaldu dizut nola izan den. Orduan, zuk ez baduzu ikusi nahi, ez duzu ikusi nahi. Eta informazioa erabiltzen duena, batez ere prentsatik ateratako informazioa –eta nola ateratakoa–, azkenean, jakina, informazio guztiz desitxuratu batera iristen da. Informazio desitxuratu batera. Informazio desitxuratu batera. Nik pentsatzen jarraitzen dut, Oyarzabal jauna, eztabaida bat sustatzea eta gai bati buruz hausnartzea berez ona dela bizitzako esparru guztietan. Esku artean dugun gaian, LOMCEren kasuan, batez ere kontuan izanik nolako interesa piztu duen, joko-arauak aldatzea baitakar, hezkuntza-sistemarentzat oso aldaketa handia baitakar. Orduan, benetan gizarteari interesatzen zaio eztabaida bat izatea, eta horixe erraztu nahi izan dugu guk. Izan ere, gure jarrera, zer egingo genuen finkatutako bide guztietatik, argi eta garbi esan dugu. Ez genuen publizitatea ordaindu beharrik. Eztabaiden antolaketan parte hartu zuten komunikabideek askatasun osoz jardun zuten. Alegia, hau ez da inola ere publirreportaje bat, ezta sailaren ekimen bat saltzea ere, baizik eta sailaren bultzada zuen kazetaritza-lan bat, hori bai. Izan ere, berriro diot: uste genuen aberastu egiten zituela eztabaida eta gogoeta. Komunikabideek erabakitzen dute beraiek, euren irizpideei jarraiki, parte hartuko duten pertsonen kopurua, hezkuntza-sistemarekin daukaten harremana eta euren ibilbide profesionala kontuan hartuta. Guk ez genuen erabaki zenbat, nortzuk edo eman beharreko ikuspuntua zein zen. Eta zuk esan duzu guk ma- nipulatu genuela. Ez, hori ez da egia. Guk ez genuen erabaki ezer; ez genuen esan zelako pertsonak egon behar ziren, zelako iritzia izan behar zuten. Kritikatu dezakezu eztabaida horietan LOMCE inork defendatu ez izana, eta, beraz, zure iritzian, ez zirela debate pluralak izan. Alde horretan uler zaitzaket; izan ere, zuk, ulergarria denez, LOMCE ezartzearen aldeko argumentuak ere entzun edo irakurri nahiko zenituzke. Horretan bat etor gaitezke; ona izango zen beste ahots batzuek ere parte hartu izan balute. Baina, berriz diotsut, guk ez genuen inola ere partehartzaileen aukeraketan zerikusirik izan; komunikabideek eurek gonbidatu zituzten pertsona haiek, eta, beraz, komunikabideei galdetu beharko litzaieke zergatia. Ez naiz eztabaida horretan sartuko, baina, nik sumatzen dudanez, ez dirudi Euskadiko hezkuntzasistemako kideen artean lege horren aldeko asko dagoenik. Agian, perfil hori aurkitzeko lanak izan zituzten, edo, agian, euren aukeraketarekin, euskal hezkuntza-sistemako gehiengoaren sentimendu nagusia jasotzen duen argazkia erakutsi nahi zuten. Auzi hori, nolanahi ere, komunikabide horiekin aztertu beharko litzateke. Hezkuntza, Hizkuntza Politika eta Kultura Sailak harremana du zenbait komunikabiderekin; hedabide askorekin egin dugu lan, eta haiekin guztiekin jarraitzea da gure asmoa. Ezin duzu esan hedabide jakin batzuei ordaintzen ari garenik. Alegia, oso erraza da kontratu guztiak hartu eta bakarrik ateratzea zer ordaindu zaien hedabide hauei, kontratu guztiak publikoak baitira. Baina, galderan, hedabide horiek agertzen ziren zehazki. Hau da, hor nahita ateratzen da zer hedabiderengatik galdetzen den. Vale. Izan ere, ez duzue galdetu zer gertatu den gainerako hedabideekin! Horrek azaltzen du zergatik hedabide horiek. Horrek ere ez zaitu asetzen, jakina. Izan ere, aurkako guztiak ez zaitu inoiz aseko. Baina nik benetan uste dut… Hedabide batzuek proposamen bat egin dute, kontratu bat egin da, kontratua aldatu egin da edukietan, eta eztabaida bat egin da, askoz interesgarriagoa iruditzen baitzaigu. Horixe gertatu da. Beste gauza bat da eztabaida –antolatua izan den moduan– eta emaitzak askoren gustukoak ez izatea. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4736 | |
10 | 84 | 13.06.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Legebiltzarrean azaldu dezan zein den defendatzen duen estatu-eredua | Eskerrik asko, presidente andrea. Lehendakari jauna, hau ez da interpelazio berri bat, hainbatetan egin dizugu galdera bera. Galdera hau duela hamabost egun egin genizun azkenekoz, eta, ziur aski, datozen egunotan ere gai berarekin tematuta jarraituko dugu. Izan ere, ezin zaitugu behartu nazionalista ez izatera; baina uste dut gure eginbeharra dela..., Legebiltzar honetan gauden ordezkari gisa, eta zehazki, oposizioan gaudenez, lehendakariari exijitzea argi eta garbi zehaztu dezala Euskadirentzat zer nahi duen, horretarako zer-nolako urratsak eta norekin emango dituen, eta zer epe proposatzen dituen. Beraz, ez gara saiatuko zuri buruan sartzen nazionalista izate hori gaur-gaurkoz oso atzerakoia eta negatiboa dela, ez gara saiatuko zuri sinetsarazten mugak jartzea eta bereizketaren aldeko apustua egitea bateragaitzak direla egungo mundu globalizatuarekin. Baina, behinik behin, berriro esan nahi dugu zure betebeharra dela Legebiltzar honetan azaltzea zein den Eusko Jaurlaritzak eta lehendakariak duten proiektua, zer-nolako pausoak emango dituzuen proiektu hori erdiesteko, eta indarrean dagoen legeria errespetatu behar duzuen edo hura urratzeko asmoa duzuen. Azaldu iezaguzu berariaz ezagutzen duzun indarrean dagoen legedia, ulertzen duzun, eta ulertzen duzun aldatu, noski, aldatu daitekeela, baina aldaketa hori ezarritako lege-prozeduren bidez egin behar dela. Berriki autodeterminazio-eskubidearen alde bozkatu zenuen EH Bildurekin batera. Bi aste lehenago erabakitze-eskubidea alde batera uztea gomendatu zenigun lantaldeko kideoi. Orain ustezko eskubide hori –berez ez da eskubide bat– goratzen ari zara. Estatus politiko berri bati buruz mintzo zara (duela minutu gutxi egin duzu). Euskal nazioa Europan duzu mintzagai. Eusko Jaurlaritza eguneratzeaz mintzo zara, autogobernua eguneratzeaz, ezarritako lege-esparruen baitan, baina azken helburua eta zure azken asmoa zein diren adierazi gabe. Konstituzioa aldatzeaz mintzo zara, baina gure susmoa da ez duzula ezagutzen Konstituzioa aldatzeko ezarrita dagoen prozedura; hau da, uste dut ez duzula onartzen Konstituzioa aldatu ahal izateko gutxiengoan zaudela nabarmen. Egungo erakunde-sistema modernizatzeaz ere mintzo zara. Berriki, existitzen ez den erabakitze-eskubidearen aldeko giza kate batean parte hartu zuten Euzko Alderdi Jeltzaleko zenbait kide entzutetsuk. Koroarekin itun berri bat egiteari buruz ere hitz egin duzue. Laburbilduz, ez dakigu zer nahi duen zehazki Euzko Alderdi Jeltzaleak; ez dakigu zer nahi duen zehazki lehendakariak. Edo agian badakigu; baina, nolanahi ere, zuri dagokizu hori azaltzea. Zuri dagokizu azaltzea zer etorkizun nahi duzun Euskadirentzat, zein den defendatzen duzun Estatu-eredua, zer-nolako estatu-eredutan sentituko litzatekeen eroso Euzko Alderdi Jeltzalea (estatu federal asimetriko batean, estatu konfederal batean…), independentzia nahi duzun, herrialdea puskatu nahi duzun, dagoenekoz horretan ari garen, eta abar. Laburbilduz, argitu iezaguzu, argitu iezaguzu zure proiektua. Utzi alde batera hain berezkoak dituzuen anbiguotasuna eta koldarkeria. Hau da, azaldu zure proiektua. Guk, zuk hala nahi izanez gero, geurea azalduko dizugu erantzunen txandan. Izan ere, entzun dut Quiroga andreari eskatu diozula Alderdi Popularrak azaldu dezala bere eredua zein den, bere proiektua zein den. Guk gurea aurkeztu dezakegu; baina zuk zurea azaltzea nahi dugu, zehatz-mehatz. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4737 |
10 | 84 | 13.06.2014 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Legebiltzarrean azaldu dezan zein den defendatzen duen estatu-eredua | Eskerrik asko, legebiltzarburu andrea… (Larrialdi-abisu bat entzun da megafoniatik) Hamarrak eta berrogeita sei ziren. Larrialdi-simulakroaren ondoren, berriro ekin zaio bilkurari goizeko hamaikak eta batean. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4738 |
10 | 84 | 13.06.2014 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Legebiltzarrean azaldu dezan zein den defendatzen duen estatu-eredua | (Error de grabación)… y también que usted me ha preguntado sobre esto incluso antes que hoy, y según parece, en el futuro seguiremos, en cierto modo, hablando sobre esto. Eskertzen dizut, nolanahi ere, ni ez behartzea nazionalista izateari uko egitera. Eskertzen dizut, nolanahi ere, Maneiro jauna, ez baituzu baliatu, beste hainbat alditan egin duzun legez, nazionalismoa gaixotasun bat dela dioen leloa. Nolanahi ere –ez da zuk esan duzuna–, esango dudan gauza bakarra da, tira, batzuk euskal nazionalistak garela –eta horrela aitortzen dugu–, eta eskertzen dizut azaldu duzun adeitasuna hori ez ukarazteagatik. Izan ere, nik ere ez zaitut behartu espainiar nazionalista izateari uko egitera. Zu espainiar nazionalista baitzara, Maneiro jauna. Edozelan ere, ez da galdera horri erantzuten diodan lehen aldia. Galdera bera egin zenidan, gogorarazi diguzun moduan, duela bi aste Legebiltzar honetan, aurreko Eusko Jaurlaritzaren kontrolerako osoko bileran. Eta ez denez lehen aldia, gogora ekarri nahi dut. Aldebikotasun eraginkorraz hitz egin nizun, soberania handiagoaz, eta soberania partekatuaz, Europan ahots propioa izateaz, autogobernua osoki garatzeaz, euskal autogobernua alde bakar batek aldatzearen ezintasunaz, erabaki demokratikoak –Legebiltzarrak hartuak eta legezko eta adostutako galdeketa bidez berretsiak– errespetatzeaz. Orduan iradoki nizun auzi honen oinarriak jasotzen dituen '"Elkarbizitzarako Bake Bideak" dokumentua irakurtzeko, bai eta "Ados" dokumentua eta Euzko Alderdi Jeltzalearen 2007ko eta 2012ko txostenak ere, nire inbestidura-ekitaldiko hitzaldirako eta gauzatzen ari garen gobernu-programarako idatzitakoak. Dokumentu horietan zure galdera guztien erantzuna aurki zenezakeela esan nizun. Ikus zenezakeen gure planteamenduetan ez dagoela kontraesanik, aitzitik, koherentzia ukaezina dutela. Aipatutako dokumentuak hamabost orri ditu soilik eta, zure galderetan eta interpelazioetan oinarrituta, ez duzula irakurri ondorioztatu dut. Beraz, neuk irakurriko dizut. Osorik ez, lasaitu gaitezen. Laburbildu egingo dizut. Laburpena aski izango da jarrera argia, kontsekuentea eta ongi oinarritua dugula ondoriozta dezazun. Empiezo por el principio, desde las bases de nuestra propuesta. Primer punto, para aclarar nuestra intención, nuestro deseo y compromiso: El texto dice así: "Presentamos el documento Elkarbizitzarako bake bideak con una vocación firme de servicio al país y un gran anhelo de paz. Aceptamos el compromiso de desarrollar la acción política. El liderazgo que nos ha confiado la sociedad vasca nos exige un ejercicio de responsabilidad y flexibilidad, convicciones claras, prudencia y humildad. Nos exige tomar la iniciativa, presentando nuestros proyectos, y con la implicación de los agentes sociales, ayudando a que se integren con los restantes para lograr un acuerdo aceptable para todos". He aquí, señor Maneiro, nuestros valores fundamentales: Presentar nuestros proyectos con total transparencia, para conciliarlos con los proyectos restantes y para lograr el acuerdo. ¿Por qué elegimos seguir este camino? Eso también lo explicamos claramente: "La nuestra es una sociedad moderna, en proceso de transformación continua, e inmersa en espacios más amplios. Ese es el marco en el que debemos buscar un acuerdo que siente las bases para la paz y la convivencia, para que la sociedad vasca de hoy pueda elegir su estatus político y social. Debemos lograr un acuerdo abierto y moderno, que respete el deseo que la sociedad vasca expresa mediante mecanismos habituales en las democracias avanzadas. Un acuerdo, que a su vez, comprenda las realidades supranacionales que nos rodean y con las que debemos interrelacionarnos para construir solidariamente un futuro mejor". Gure gain hartu dugu ardura hori, Maneiro jauna. Zergatik hartu dugun ardura hori? Hau ere irakurri egingo dizut: Euskal gizarteak jardunbide arduratsua eta malgua, irizpide argiak, negoziatzeko talentua, diplomazia eta apaltasuna eskatzen dizkigulako. Eta zergatik eskatzen digu hori? Denbora gehiegi daramagulako liskar sakon batean murgilduta. Liskar politiko honek atsekabe kolektibo sakona eragin du gure gizartean, eta horrekin amaitu behar dugu. Euskal gizarteak irtenbide bat eskatzen digu gaur egungo Euskadirako, XXI. mendeko euskal naziorako. Akordio ireki bat, modernoa, euskal gizartearen nahia errespetatzeko formulak barne hartzen dituena, demokrazia aurreratuek eskaintzen dituzten mekanismoen bidez, eta aldi berean, inguratzen gaituzten nazioz gaindiko errealitateak ulertzen dituena, haiekin harremanetan izan behar baitugu elkarrekin etorkizun hobea lortzeko. Nuestros criterios también están escritos, con total nitidez: Uno, emplear única y exclusivamente vías políticas y democráticas. Dos, que no haya exclusión ninguna. Respeto al derecho de participación de todas las sensibilidades. Tres, compromiso de respetar la voluntad popular. Cuatro, aceptar que todos los proyectos políticos deben encontrar las vías para su incorporación en el ordenamiento jurídico. Y cinco, el respeto a la pluralidad. Esos son nuestros principios. Están escritos, y los he presentado reiteradamente. Idatzita dago, Maneiro jauna. 2005ean eta ondorengo urteetan onartu zen, eta erabateko gaurkotasuna eta indarra ditu. Izan ere, legegintzaldi honetarako dugun proiektuaren funtsa da, eta horrelaxe azaldu nuen Ganbera honen aurrean nire inbestiduraekitaldian eta gobernu-programan. Eta oinarri horretatik abiatuta, akordiorako eta adostasunerako ahalegin berri bat egitera konprometitu ginen, eta konprometituta jarraitzen dugu, Maneiro jauna. Oinarri horretatik abiatuta adierazi genuen, eta adierazten jarraitzen dugu, alderdi politikoek eragotzi egin behar dutela ezerk edo inork eztabaida eta akordia baldintzatzea. Ordezkaritza maila ezberdinak, askotariko identitate-sentimenduak eta proiektu politiko ezberdinak dituzten indarren arteko eztabaida legitimoa da bidea. Dakizun bezala, une horretan gaude orain, eta hemendik aurrera ere irakurtzen jarraituko dut: "Elkarbizitzaren esparruaren funtsezko aldaketa bat proposatzen denean herritarrei iritzia eskatzea eskakizun politiko eta demokratiko bat da. Badakigu galdeketa demokratiko horrek baldintza batzuk bete behar dituela, eta horiek ere idatzita daude. Hala, kontsulta burutzeko baldintzak hitzartzea da prozedurarik egokiena haren zentzu integratzailea, emaitza ona eta ondorengo negoziazioaren bideragarritasuna bermatzeko". Izan ere, eta bukatzeko esango dizut, Gernikako Estatutuarekin lortutakoa baino atxikimendu handiagoa erdiestea da kontsultaren helburua. Maneiro jauna, zuk, tribuna horretatik, behin baino gehiagotan aurpegiratu didazu gezurtia naizela. Baina ez duzu aitortu nahi izan (bai, zuk, Maneiro jauna), ez dituzu aitortu nahi izan presoen ongietorriei eta omenaldiei buruz fiskalek hartutako erabakiak. Gezurtia nintzela aurpegiratu zenidan. Bai, Maneiro jauna, hala egongo da jasota Bilkura Egunkarian. Ustezko kontraesan batzuk aurpegiratu dizkidazu. Nik eskatzen dizut aitor dezazula, behingoz, guk esandakoa –orain arte esandako guztia– dokumentatuta dagoela, erabat dokumentatuta, eta nire adierazpenak erabat koherenteak direla iraganean egin nituenekin. Gure planteamendua koherentea eta sendoa da. Euskal gizarteak hura aurrera eramateko babesa eta konfiantza ematen jarraitzen digu. Zure eskubidea da beste zerbait pentsatu eta proposatzea, baina onartu beharko duzu –gehiengo eta gutxiengoei buruz hitz egin didazunez– euskal gizartea bera ari dela zu zeure tokian jartzen. Eta hori ere errealitate ukaezina da, Maneiro jauna. Gracias. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4739 |
10 | 84 | 13.06.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Legebiltzarrean azaldu dezan zein den defendatzen duen estatu-eredua | Bai, eskerrik asko, presidente andrea. UPyDri dagokionez, hauteskundetik hauteskundera boto-kopuruak gora egin du etengabe, bai Euskadin eta baita Espainian ere. Arreta auzi garrantzitsuetan jartzeko eskatuz hasi ninteke, Legebiltzar honetan hainbatetan esan ohi den bezala. Euskal herritarrak krisi ekonomikotik ateratzea, langabeziaren aurka borrokatzea, hezkuntza eta osasuna hobetzea. Zure asmo soberanistak alde batera uzteko eska niezazuke, muga berririk bultzatu gabe, zatiketa sustatu gabe. Guztion onuran pentsatzeko eska niezazuke. Hori guztia eska niezazuke, baina alferrikakoa da. Izan ere, ni ez bezala –ni ez bainaiz inondik inora ere espainiar nazionalista–, zu bazara nazionalista. Eta horrenbestez, nazionalista zarenez, zure asmoa da soberania gehiago lortzea abantaila politiko gehiago eta pribilegio ekonomiko gehiago erdiesteko. Hori da nazionalismoaren oinarria. Beraz, zu nazionalista zara, eta guk ezin dizugu buruan sartu hori erabat atzerakoia dela. Gure betebeharra da, nolabait esateko, zure falaziak desegitea eta legea betetzeko eskatzea, eta jakina, gure proiektua defendatzea. Egia da, erantzun bera eman didazu. Aldebikotasunaz mintzo zara, soberania handiagoaz –zenbatez handiagoa zehaztu gabe–. Europan ahots propioa izateaz mintzo zara, autogobernuaren garapen osoaz… Legebiltzarrean onartutako erabaki demokratikoak errespetatzeaz hitz egin duzu; baina ulertu beharra duzu erabakiak dagozkigun eskumenen arabera hartuko ditugula hemen. Ezin ditugu behartu herritarrak eta gainerako alderdi politikoak konstituzioa aldatzera. Horregatik gogorarazten nizun zu eta zure alderdia gutxiengoan zaudetela aldaketa horiek aurrera eramateko. Eta, badiotsut, Legebiltzarrean hartutako erabaki demokratikoekiko errespetuari buruz ari zarenean, izatekotan, eskumena dugun erabakiekiko errespetuaz mintzatu beharko zenuke. Lehendakari jauna, zure koherentzia inkoherentzia da; zure estrategia, Euzko Alderdi Jeltzalearen betiko gibel-asmoa; zure jarrera, biktimismo nazionalista; eta zure proiektua, uste dut independentzia dela, epekako independentzia –edo agian nazionalista izatearen ipuinetik bizirautea–, Espainian dauden nazionalistei oso ongi baitoakie horrela. Kanpoko etsai baten bila zabiltza, eta biktimarena egin nahi duzu abantaila politikoak lortzearren. Hori da, azken finean, Euzko Alderdi Jeltzalearen proiektua. Zure asmoa liskar hau bukatzea dela diozu, baina euskal nazionalismoarentzat liskarra bukatzea gainerako herritarrek zuei arrazoia ematea da. Eta hori, jakina, ezin da izan, eta ulertu behar duzu. Hau da zuk eta Eusko Alderdi Jeltzaleak defendatzen duzuena: gatazka politikoa, euskal auzia, zuek guri arrazoia ematen diguzuenean soilik amaituko da. Eta hori, egiaz, erabat antidemokratikoa iruditzen zaigu. Horregatik gogorarazi nahi dizut Espainiako Konstituzioa alda daitekeela, noski, baina ezarritako lege-prozeduren bidez (guk ere aldatu nahi dugu, baina ez dugu horretarako behar den gehiengo nahikoa); argi izan dezazula Estatuaren lurralde-eredua espainiar guztion artean erabakitzen dugula, eta ez ahaztu erabakitzeko eskubidea espainiar guztiei dagokiela. Hori da zuk ulertu eta onartu beharrekoa. Eta, beraz, hau da berriro ere galdetzen dizudana: zure xede den proiektu hori erdiesteko dauden muga demokratiko eta legal horiek zeintzuk diren ba al dakizun. Eta, noski baietz, guk ere badugu geure eredua: Konstituzioaren aldaketa; Gernikako Estatutuaren al- daketa; Estatu federal simetriko kooperatiboa –Europa federal baten barruan kokatua–, eskumen berberak dituzten autonomia-erkidegoz osatua; herrialdearen barruan ahalik eta berdintasun handiena lortzea; Europari eskumenak esleitzeko gai den herrialde batu eta askotarikoa dugula defendatzea… Berdintasun gehiago, elkartasun gehiago, muga gutxiago; hori da guk defendatzen duguna, horiek dira guk proposatzen ditugun lege-aldaketak. Eta, bai, une honetan, gure proiektua gauzatzeko gutxiengoan gaude akaso; baina onartu egiten dugu hori; onartu egiten ditugu, halaber, indarreko legeak eta demokraziaren oinarrizko planteamenduak. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4740 |
10 | 84 | 13.06.2014 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Legebiltzarrean azaldu dezan zein den defendatzen duen estatu-eredua | Gracias, señora presidenta. Maneiro jauna, ez dut pentsatu nahi nik emandako erantzun guztiak alferrikakoak direnik, zuri erantzuten saiatzen naizenean jaramonik egiten ez didazun arren. Agian horrexegatik erabiltzen dituzu topiko berak tribuna honetara jaisten zaren bakoitzean; topikoak behin eta berriz, erantzunik entzuteke. Nolanahi ere, Maneiro jauna, benetako aukera dugu normalizazio politikoa lortzeko. Eta zure ustez normalizazio politikoa zuk defendatzen duzuna bada, parte har dezagun batera, bakoitzak dugun ordezkaritza-mailaren arabera, eta saia gaitezen konbentzitzen. Saia gaitezen konbentzitzen! Nolanahi ere, esango dizut Euskadin bizi zarela, eta badakizu gizarte honen erronka kolektiboa Estatuarekin harreman-esparru berri bat lortzea dela, euskaldunon herri-bereizgarritasunaren onarpenean eta errespetatuan oinarrituko dena. Aurreko mendeko 78ko erreferendum konstituzionaletik hasita, hauteskundez hauteskunde, galdeketaz galdeketa, inkestaz inkesta, euskal bereizgarritasun hori egiaztatu ahal izan duzu. Ulertzen dut zuk hori saihestu edo gutxietsi nahi izatea, baina ezin duzu begi bistakoa ukatu, Maneiro jauna. Begira, ni Eusko Legebiltzarreko presidentea banintz, eta Ganbera honetako euskal gizartearen ordezkari legitimoei eskua altxatzeko eskatuko banie euskal bereizgarritasuna berresteko, gutxienez, hirutik bik eskua altxatuko lukete, ziur nago. Eta baliteke, gainera, bereizgarritasun hori dagoenik uste ez dutenei eskua altxatzeko eskatuko banie, zeu izatea eskua altxatzen duen bakarra. Euskal bereizgarritasuna izan bada, Maneiro jauna, eta guri dagokigu Ganbera honetan hari irteera politiko bat topatzea. Benetako aukera dugu, aurrez izan ez duguna, etorkizuneko akordio politiko bat adosteko. Gure planteamendua eta helburua gardena da, idatzita daukagu, eta horrexegatik irakurri egingo dizut: "Demokraziaren arauen aitortzan oinarritzen den akordio bat proposatzen dugu". Maneiro jauna, egungo konstituzio- eta erakunde-esparruen errespetua aldarrikatzea, eta haiek aldatzeko egiazko aukera aldarrikatzea, ideia eta proiektu politiko guztien zilegitasuna onartzea da, giza eskubideak errespetatzen badituzte, eta bide demokratikoen bidez defendatzen diren heinean. Baina printzipio horrek eragin egiten die Estatuaren konfigurazioari buruzko ikuspegi ezberdinei eta euskaldunen politika eta erakundeak kudeatzeko moduei. Demokrazian dena izan baitaiteke zilegi. Beraz, askatasuna eta giza eskubideak errespetatzen dituzten proiektu guztiek defendagarriak izan behar dute, baina ez hori bakarrik: hezurmamigarriak ere izan behar dute, beharrezko babes soziala badute eta bide demokratikoak erabiltzen badituzte. Euskal gizartearen aniztasuna errespetatzen duen akordio bat proposatzen dugu. Eta, bukatzeko, gure helburua da "elkarbizitzarako eredua zehaztuko duen normalizazio politikorako akordio bat lortzea. Akordio horrek zehaztuko du, halaber, aldebikotasun eraginkorrean eta leialtasunberme eta -baldintzetan oinarritutako Estatuarekiko harreman-esparrua". Aipuaren amaiera, Maneiro jauna. Zuk, Maneiro jauna, badakizu elkarbizitzarako akordio hori beharrezkoa dela Euskadin. Nik neuk uste dut lor daitekeela, eta hitza ematen dizut nire esku dagoen guztia egiten jarraituko dudala hori erdiesteko. Guztia, begi bistakoa ukatzea izan ezik. Gracias. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4741 |
10 | 84 | 13.06.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, 2014ko apirilaren 7an Enplegu, Gizarte Politika eta Etxebizitza Batzordean Alokabideren maizterrei buruz onetsitako neurriak betetzeari buruz | Eskerrik asko, presidente andrea. Sailburu jauna, zuk ondo dakizun bezala, apirilaren 7an Legebiltzar honetako Enplegu, Gizarte Politika eta Etxebizitza Batzordeak hainbat neurri onartu zituen Alokabidek kudeatzen duen alokatzeko etxebizitzen parke publikoaren kudeaketa gidatu behar duten irizpideak aldatzeko. Zehazki, UPyDk aurkeztutako osoko zuzenketako zortzi puntuetatik sei onartu ziren. Hori da onartu zena. Gogorarazten dizut ez zela onartu beste erdibideko zuzenketa bat, Alderdi Popularraren eta Euzko Alderdi Jeltzalearen artean adostua. Sei puntu horiek bozkatu eta onartu ziren. Zehazki hauek dira: 2010eko urriaren 3ko Agindua eta hari dagozkion araudiak egokitzea alokatzeko etxebizitzen metro koadroko prezioa merkatuko prezioak jasan duten beherakadara egokitzeko. 2010eko urriaren 3ko Agindua eta hari dagozkion araudiak egokitzea, errentek –komunitateko gastu finkoak eta tasak barne hartuta– bizikidetza-unitatearen diru-sarreren % 30 gainditzen ez dutela bermatzeko. Agindu hori eta dagozkion araudiak egokitzea, errenta urtero goitik edo behetik berrikus dadin, berrikuste-dataren aurreko ekitaldian bizikidetza-unitateak jasotako diru-sarreren arabera. Diru-sarrerak nabarmen aldatzen badira, errenta ahalik eta azkarren egokituko da, eta egoera-aldaketaren unetik ezarriko da errenta berria. Agindua eta hari dagozkion araudiak egokitzea Alokabideko errentariek Eusko Jaurlaritzak eskaintzen duen etxebizitzarako prestazio osagarria jaso ahal izan dezaten. Agindua eta dagozkion araudiak egokitzea etxejabeek OHZren ordainketa bere gain har dezaten. Eta azkenik, Agindua eta hari dagozkion araudiak aldatzea, komunitate-gastuen kudeaketan errentariek parte-hartze zuzena izateko bideak ezarriz, beharrezkoak ez diren edo gutxitu daitezkeen kontsumoak murrizteko aukera izan dezaten. Eusko Jaurlaritzak sei proposamen zehatz hauei buruz duen iritzia jakin nahi dugu guk. Haietatik zein dauden indarrean, zein dauden aztertze-fasean, zein jarri nahi dituen abian Eusko Jaurlaritzak. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4742 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, 2014ko apirilaren 7an Enplegu, Gizarte Politika eta Etxebizitza Batzordean Alokabideren maizterrei buruz onetsitako neurriak betetzeari buruz | Si, señora presidenta. Lehendakari, consejeros, señorías, buenos días a todos. Legebiltzarreko akordioak, hala da, Alokabideren kudeaketari buruzko hainbat neurri hartzeko eskatu zion Eusko Jaurlaritzari: errenta finkatzeko sistema, errentaren muga, errenta berraztertzeko epea, etxebizitzarako prestazio osagarrirako sarbidea, OHZren ordainketa eta komunitate-gastuen kudeaketa. Eskertzen dizut, Maneiro jauna, interpelazioaren justifikazioan gogora ekarri baituzu Enplegu eta Gizarte Politikako Batzordeak proposatutako hainbat neurri Eusko Jaurlaritzak jada habian jarrita zituela –2014ko apirilaren 7ko legez besteko proposamena baino lehenagotik gainera–. Eta eskertzen dizut, horrek erakusten baitu Eusko Jaurlaritzak ahal bezain bizkor jarduten duela, batez ere zailtasun ekonomikoak igarotzen ari diren edo zaurgarriak diren pertsonei laguntzeko bada. Proposamena onartu aurretik, Eusko Jaurlaritzak abian jarriak zituen jada bigarren, hirugarren eta bosgarren atalak betetzeko neurriak. Lehenik eta behin, Etxebizitza Sailburuordetzaren 2013ko abenduaren 12ko 2/2013 instrukzioa onartu zen, bat-batean sortutako arrazoiengatik egoera ekonomiko kritikoan dauden errentarientzako Alokabidek kudeatzen duen etxebizitza-parkearen errenten kalkuluan ohiz kanpoko neurriak aplikatzeari buruzkoa. Diru-sarrerak nabarmen eta modu iraunkorrean gutxitu zaizkien pertsonei errenta murriztea da instrukzio honen helburua. Ezohiko neurri gisa, ez dira kontuan hartuko itxitako zerga-ekitaldiko diru sarrerak. Errentariek egiaztatutako egungo diru-sarreraren arabera ezarriko da errenta. Aipatutako instrukzioa onartu zenetik, 2013ko abendutik, 2014ko ekainaren 10era, errenta berezien 453 eskaera bideratu dira, eta haietatik % 60 balioztatu dira. Lurraldeka, % 49,29 Araban, % 89,53 Bizkaian, eta % 88,88 Gipuzkoan. Hiru lurralde historikoetatik Arabak du balioztatze-kopuru txikiena. Jarraian, 168 eskaeren ezezkoaren arrazoiak xehatuko dizkizut: 86, errenta ez zelako dirusarreren % 30era iristen; 34, diru-sarrerak gutxitzearen arrazoia laguntzak edo subentzioak itzultzeko obligazioa zelako, eskakizunak ez betetzeagatik; 32, ez zirelako sei hilabete igaro kontratua sinatu zenetik; 5, aurreko zorrari dagokion ordainketa-akordio bat onartzeari uko egiteagatik; 4, kontratuko beste urraketa batzuengatik; 3, jada ebatzitako kontratuak izateagatik; eta 2, datu ez zehatzak edo faltsuak erabiltzeagatik edo isilean gordetzeagatik. Laburbilduz, 272 bizikidetza-unitate dira errenta berezien instrukzioa onartu ostean ordainketari aurre egin diezaioketenak. Bigarrenik, urtarrilaren 24ko 1/2014 instrukzioa, Etxebizitza Sailburuordetzaren eskutik hau ere, Enplegu eta Gizarte Politikako Sailaren etxebizitza-parkeko alokairu-errentei buruzkoa. Instrukzio hau aplikatuta, etxebizitzen parke publikoko etxebizitzetan hasierako errentetatik inork ez du gainditzen bizikidetza-unitatearen urteko diru-sarreren % 30a. Neurri hori modu orokorrean aplikatuko da 2010eko prezioen aginduaren arabera kalkulatutako errentak % 30a gainditzen duela egiaztatzen bada, eta murriztu egingo da ehuneko horretara iritsi arte. Puntu honetara iritsita, zifra absolutuetan nabarmendu behar dugu 2014ko lehen hiruhilekoan etxebizitza libreen alokairu-errentaren batez bestekoa 821,7 euro ingurukoa izan dela, etxebizitza babestuena 330,20 eurokoa izan delarik; etxebizitza sozialena, berriz, 174,4 eurokoa izan da. 2013ko lehen hiruhilekoko prezioekin alderatuta, % 1,8 murriztu dira prezioak. Hirugarrenik, eta Eusko Jaurlaritzak hartutako neurriekin jarraituz, 2014ko martxoaren 31n Alokabideko Administrazio Kontseiluak adostu zuen, kasu honetan 2014ko urtarrilera bitarteko atzeraeraginarekin, bere jabetzako etxebizitzen OHZ ordaintzea; beraz, Eusko Jaurlaritzaren etxebizitza-parke publikoko errentariek ez dute ordainduko zerga hori, etxebizitzen jabeei egotziko baitzaie. Neurri honen ondorioz, 2014ko ekitaldian, eta baita ondorengoetan ere, 500.000 eurotik gorako gastuari aurre egin beharko dio Alokabidek. Horrek ahalegin handiagoa eskatzen du dagoeneko hain murritza den sozietate publikoaren aurrekontuan. Baina Eusko Jaurlaritzak neurri hori hartu du. Izan ere, gure ustez, zerga hori ordaintzea ez dagokie parke publikoko errentariei. Laburbilduz, apirilaren 7ko legez besteko proposamena onartu aurretik, Eusko Jaurlaritzak jada abian jarriak zituen gure ustez garrantzitsuenak, urgenteenak eta benetako eragina duten neurriak, hainbat familiaren egoera ekonomikoak eta sozialak bizkortasunez aritzea eskatzen baitu. Gainerako proposamenei dagokienez, etxebizitza-prezioaren balioespena, etxebizitzarako prestazio osagarrirako sarbidea, eta komunitate-gastuei buruzkoa, une hauetan, gaur egun, azterketa-fasean daude Etxebizitza Plan Zuzentzailearen abiarazte-prozesuaren barruan. Beste batzuk, hala nola etxebizitzarako prestazio osagarria, etorkizuneko Etxebizitza Legeari buruzko eztabaida-prozesuan daude. Eztabaida horretatik, Sail honetan gauzatzen ari den eztabaida horretatik, denok espero dugun eredu berri hori sortuko da. Nolanahi ere, etxebizitzarako prestazio osagarriari dagokionez, eta gizarte-alokairuko erregimenean dauden etxebizitza sozialen esleipendunei dagokienez, hausnarketa sakon baten beharraz konturatu beharko genuke. Izan ere, legez besteko proposamenean ezarritakoaren arabera, familia batzuei laguntza bikoitza eskaintzen ariko ginateke, beste batzuk laguntzarik gabe uzten ari garen bitartean. Hausnarketak ekonomikoa eta soziala izan behar du. Horregatik, Maneiro jauna, etxebizitzen parke publikoko errentarien egoera, alegia, 6.000tik gora familiarena, ahal den neurrian hobetzeko neurri guztiak abian jartzeko gure konpromisoa berresten dizut. Gaur komunikabideek Etxebizitza Sailburuordeari egindako prebarikazio-salaketa posible bati buruzko berria eman dute, legez besteko proposamenaren urraketagatik, hain zuzen ere… legez besteko proposamen baten kasuan gaitzespena, izatekotan, politikoa izan beharko litzateke eta inoiz ez juridikoa –salaketa horren ibilbidea izan behar duena izango da, dena den–. Nolanahi ere, une hau aprobetxatu nahi dut Covadonga Solagureni nire erabateko elkartasuna adierazteko, ez baititut inolaz ere zalantzan jartzen haren profesionaltasuna, zintzotasuna eta konpromiso politikoa. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4743 | |
10 | 84 | 13.06.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, 2014ko apirilaren 7an Enplegu, Gizarte Politika eta Etxebizitza Batzordean Alokabideren maizterrei buruz onetsitako neurriak betetzeari buruz | Bai, eskerrik asko, sailburu jauna. Oso atsegina zure erantzunean. Eskertzen dut erantzuna, eta baita eman diguzun informazioa ere. Hala da, Eusko Jaurlaritzak onartuta eta abian jarrita dauzka apirilaren 7an batzorde honetan onartu ziren zenbait proposamen, eta horrelaxe aitortzen dugu, zehazki hirugarrena eta bosgarrena. Zalantzak ditut bigarrenarekin. Izan ere, guk onartu genuena zera izan zen: agindua eta hari dagozkion araudiak egokitzea bizikidetza-unitatearen diru-sarreren % 30 ez dela gainditzen bermatzeko, baina tasak eta komunitate-gastu finkoak barne hartuta. Ez dakit hori betetzen den ala ez, edo Eusko Jaurlaritzak betetzeko asmorik duen ala ez. Eta gainerako hirurei dagokienez, soilik gogoratu Legebiltzar honek zer onartu zuen; hori horrela, Eusko Jaurlaritzak neurri horiek kontuan hartu eta haiek aplikatzeko ahal den guztia egin behar du. Nire ustez justuak eta beharrezkoak dira, eta zailtasunak dituzten herritarrek Eusko Jaurlaritzak neurri horiek martxan jartzea espero dute. Lehenengo puntuari dagokionez, ordea, zuk diozuna da aztertu egingo dela alokairuko etxeen metro koadroko prezioa merkatuko prezioan izan den jaitsierara egokitzeko aukera. Noski, "aztertu egingo da" izan zen Alderdi Popularrak eta Euzko Alderdi Jeltzaleak sinatutako zuzenketak proposatzen zuena; hori zen zuen zuzenketak, aurrera irten ez zenak, proposatu zuena. Guk hura abian jartzeko eskatu genuen. Aztertu behar bada aztertu egingo da, ongi; baina, guk informazio gehiago nahiko genuke: noiz aztertuko den, eta zer asmo dituen Eusko Jaurlaritzak auzi honi buruz. Laugarren proposamena, berriz, Alokabideko errentariek Eusko Jaurlaritzak ematen duen etxebizitzarako prestazio osagarrirako sarbidea izatea da. Bada, Legebiltzarreko talde bati Eusko Jaurlaritzak eman dion idatzizko erantzun batek pentsarazten dit Eusko Jaurlaritzak ez duela asmorik proposamen hori betetzeko. Beraz, zuk hori argitzea gustatuko litzaidake, aukera hori aztertzeko asmorik baduzun, edo Eusko Jaurlaritzak baztertu egin duen zuzenketa horren laugarren puntua betetzea. Izan ere, Alokabideko errentariek Eusko Jaurlaritzak ematen duen etxebizitzarako prestazio osagarria jasotzeko "aukera aztertzea" Euzko Alderdi Jeltzalearen eta Alderdi Popularraren salerosketa-zuzenketan jaso zen. Hau da, Euzko Alderdi Jeltzaleak berak aukera aztertzea proposatu zuen. Guk neurri hori ezartzea eskatu genuen; baina, nolanahi ere, Euzko Alderdi Jeltzaleak –oker ez banago–, gutxienez aztertzea proposatu zuen. Nolanahi ere, legebiltzar-agindua da, eta aztertu egin behar bada, ba, azaldu iezadazue zer den zehazki aztertu behar dena, noiz aztertu behar duzuen eta noiz jar daitekeen abian. Komunitate-gastuen kudeaketan errentarien parte-hartze zuzena ahalbidetzeko mekanismoak ezartzeari dagokionez (beharrezkoak ez diren edo gutxitu daitezkeen kontsumoak murriztearren), nire ustez Eusko Jaurlaritza ez da neurri hori abian jarri eta ezartzearen oso aldekoa; hori pentsarazten dit Legebiltzarreko talde bati emandako erantzunak. Izan ere, esaten dena da Eusko Jaurlaritzaren sustapen batzuetan egindako saiakuntza urrien emaitza ez zela nahi bezain ona izan, eta, horrenbestez, balitekeela esleipendunen partehartze zuzena komenigarria ez izatea. Guk auzi horri buruzko informazio gehiago nahi genuke: zergatik, zer-nolako arazoak egon ziren, zeintzuk diren ikusten dituzun arazoak. Eusko Jaurlaritzak dio, halaber, komunitate-gastuen egungo eredua az- tertu egingo dela. Alegia, nola, noiz, zer hobekuntza egin litezkeen. Auzi honen eraginpean dauden herritarrak arduraturik daude. Ez dugu inolako arazorik zenbait gauza jada egin direla aitortzeko. Baina, hori alde batera utzita, Eusko Jaurlaritzak zer proposatzen duen jakin nahi dute herritarrek. Eusko Jaurlaritzak zer egin behar duen eta noiz egin behar duen jakin nahi dute. Gutun bat bidali ziguten talde guztiei. Eusko Jaurlaritzari galdetzeko esan ziguten, eta hori egin dugu. Zure erantzuna zorrotz aztertuko dugu, noski, eta hortik abiatuta mozio bat aurkezteko aukera aztertuko dugu, Legebiltzar honetan onartu zen zuzenketa benetan eraginkorra izan dadin. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4744 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, 2014ko apirilaren 7an Enplegu, Gizarte Politika eta Etxebizitza Batzordean Alokabideren maizterrei buruz onetsitako neurriak betetzeari buruz | Si, gracias, señora presidenta. Orain arte egundaino egin duguna azaldu dizut, eta orain hemendik aurrena egingo duguna esango dizut. Dakizuen bezala, 2013ko abenduan Etxebizitza Plan Zuzendaria 2013-2016 onartu zen. Plan horren lehen estrategia-ardatza alokairuko etxebizitzetarako sarbidea bultzatzea da, eta estrategia horretan zehazten den eginbeharretako bat prezioen eta errenten finkapenak aztertzea da. Gauzak honela, Enplegu eta Gizarte Politikako Sailak legegintzaldirako planifikazioan aurreikusia zuen 2010eko azaroaren 3ko prezioei buruzko Agindua berrikustea; agindu horrek –aurreko Gobernuak onartua zen– ez zituen aurreikusi orain Eusko Jaurlaritzak abian jarri dituen neurriak, hala nola errenta haztatutako diru-sarreren % 30era mugatzea. Hala eta guztiz, hausnarketa hori soseguz egin behar dela uste dugu, eta aztertu beharko da ea komeni den ezarritako prezio maximoak beherantz berrikustea. Eta horretan gabiltza. Bigarrenik, eta etxebizitzarako prestazio osagarriari dagokionez, 2010eko azaroaren 3ko Aginduak, prezioen aginduak, babes ofizialeko etxebizitzen errenta maximoak erregulatzen ditu soilik, eta, dakizun bezala, ez du inongo araurik ezartzen errentaren ordainketari aurre egiteko laguntza ekonomikoari buruz. Nire aurreko esku-hartzean, zer hausnarketa egiten ari garen azaldu dizut. Egoera hori aztertuko da, baina duela bi egun gogora ekarri nizkizun bi datu gogorarazi nahi nizkizuke berriro. Espainiako Estatuan diru-sarrerak bermatzeko ematen den laguntzaren % 41,6 –etxebizitzarako prestazio osagarria barne– Erkidego honetan ematen da. Datu aipagarria da, eta nire ustez, hausnarketara bultzatu behar gaitu. Bestalde, Euskadin BPGaren % 0,62 bideratzen da horrexetara, eta gainerako tokietan % 0,09. Beraz, bederatzi aldiz bidertu beharko litzateke Euskadik gaurgaurkoz egiten duen gastura iristeko. Datu horiek pentsarazi egin behar ligukete. Azkenik, komunitate-gastuei dagokienez, nabarmendu nahi dugu Eusko Jaurlaritzaren etxebizitzen parke publikoko errentariek gastu horiek ordaintzen dituztela, bai. Baina horrelaxe egiten dute Autonomia Erkidegoko alokairu-etxebizitzen parke publiko garrantzitsuenetako gainerako errentariek. Titulartasun publikoa duten babestutako alokairuetan, etxebizitzen erabiltzaileak dira komunitateko elementuak erabiltzen dituzten bakarrak. Komunitategastuetatik, hiru hauek dira errentariek ordaindu beharrekoak: eraikin eta garajeetako instalazio erkideen ohiko mantentze-gastuak, horniketa erkideak, eta elementu erkideen zerbitzuak. Hau da, elementu erkideen erabilerarekin zuzenean lotuta daudenak. Kanpoan gelditzen dira beste gastu batzuk, hala nola eraikinaren kontserbazioa. Gastu hori Alokabidek hartzen du bere gain. Hori dela eta, Enplegu eta Gizarte Politikako Sailetik uste dugu errentariek ordaindu behar dituztela komunitate-gastuak. Izan ere, gastu horien ordainketa erakunde publikoei egozteak arriskuan jar lezake egungo alokairu babestua bermatzen duten erakunde publikoen iraunkortasun ekonomikoa. Gainera, alokairu-etxebizitzen parke publikoaren etorkizuneko garapena eta zabalkuntza mugatuko lirateke. Galdera hau da: Gaur egun eskubide hori dutenei zerbitzua hobetu, ala eskubide hori jende gehiagori eskaini? Horrenbestez, Enplegu eta Gizarte Politikako Sailak azaroko prezioen agindua aztertu eta, dudarik gabe, berrikusi egingo du. Baina, gure ustez, tresna egokia da, eta Eusko Jaurlaritzaren etxebizitzen parke publikoko etxeen errenten jaitsiera eragiten ari da pixkanaka (aurreko hitzaldian azaldu dudan bezala, 2014n % 1,8 jaitsi dira errentak 2013ko ekitaldiarekin alderatuta). Jaitsiera are eta nabarmenagoa izango da, ziur aski, aurreko hitzaldian aipatu ditudan bi instrukzioak (bata 13koa eta bestea 14koa) indarrean sartzen direnean. Alokabide elkarte publikoa une honetan 11.000 etxebizitza baino gehiago ari da kudeatzen. Eta nik, bukatzeko, Maneiro jauna, berriro ere nabarmendu nahi dut egiten ari den lana. Kudeaketa hori, gainera, inolako irabazi-asmorik gabe egiten da, Legebiltzarreko hainbat talderi esatea gustatzen zaien bezala. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4745 | |
10 | 84 | 13.06.2014 | BARRIO BAROJA | PV-ETP | Galdera, Carmelo Barrio Baroja Euskal Talde Popularreko legebiltzarkideak lehendakariari egina, 'Memoriaren Mapa amaituz' agiriari buruz | Eskerrik asko, presidente andrea. Legebiltzarkideak, lehendakari jauna, Eusko Jaurlaritzako kideak. Pasa den maiatzaren 29an Bakegintzarako eta Bizikidetzarako Idazkaritza Nagusiak Memoriaren Mapa amaituz dokumentua aurkeztu eta onartu zuen, udalerrietan terrorismoaren eta polizia indarkeriaren biktimak aitortzeko eta oroitzeko jarduerak garatzeko iradokizunekin. Terrorismoaren biktimak ahalegin handia egiten ari dira gizartean duten papera aldarrikatzeko, eta ikerketa garrantzitsuak egiten ari dira; adibidez, egun horretan bertan Eusko Jaurlaritzaren Giza Eskubideen Batzordean aurkeztutakoa. Bitartean, ordea, terrorismoaren biktimak beste biktima-mota batzuekin nahasteko ahaleginak egiten ari da Eusko Jaurlaritza. Modu horretan, terrorismoaren biktimen memoria lausotuta gelditzen da bizi izan ditugun beste errealitate batzuen multzoan. Terrorismoaren biktimek toki jakina izan behar dute gure gizartean, beste gizarte batzuetan arrazakeriaren, apartheid-aren eta nazismoaren biktimek izan duten edo egun duten bezala. Eta hori dela eta, lehendakari jaunari galdetu nahi diogu memoriaren mapa amaitzeko estrategian zein irizpidetan oinarritu den Eusko Jaurlaritza terrorismoaren biktimak beste biktima batzuekin nahasteko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4746 |
10 | 84 | 13.06.2014 | BARRIO BAROJA | PV-ETP | Galdera, Carmelo Barrio Baroja Euskal Talde Popularreko legebiltzarkideak lehendakariari egina, 'Memoriaren Mapa amaituz' agiriari buruz | Eskerrik asko, presidente andrea. Lehendakari jauna, bai, nahastu egiten dituzu. Hau da dokumentuaren izenburua: "Udalerrietan terrorismoaren eta biolentziaren biktimen memoriarako eta aitorpenerako jarduerak gauzatzeko iradokizunak". Argi dago komunikabideek auziaren berri eman zutela. Eta jakinarazi zuten Eusko Jaurlaritzak 2009an Biktimen Zuzendaritzaren eskutik sustatutako memoriaren maparen espiritua eta garapena aldatzea erabaki zuela. Beraz, estrategia-aldaketa bat egon badago, eta bai, nahastu egiten dira. Garbi dago zerbait gaizki doala, zerbait gaizki egin da. Bi dimentsio dira, bi jarduera. Ezberdinak, bata bestea bezain garrantzitsua, ziur aski, baina ez dira nahastu behar. Atzo, hain zuzen ere, historia zorroztasunez aztertu behar dela genion, lehendakari jauna. Eta memoria ere bai, lehendakari jauna. Biktimekiko keinuak. Eremuetan nahastu, hori da zuk egiten duzuna; lausotu egiten dituzu. Behin eta berriz saiatzen zara terrorismoaren biktimen memoria lausotzen. Orain udaletara eraman nahi duzu biktimen memoriaren lausotze hori. Arrazoia zuen Txema Urkijo jaunak, arrazoia zuen: Eusko Jaurlaritzaren eskutik terrorismoaren biktimekiko keinu nabarmen bat falta zen. Eta zein izan da keinua? Hau izan da keinua: nahastea, errealitateak nahastea. Hori da Eusko Jaurlaritzaren keinua. Atzo, lehendakari jauna, zehaztasun historikoaz mintzatu ginen, legebiltzarkideek Legebiltzarrari eskatzen diogun memoria historikoaren azterketarako behar den zehaztasun historikoaz. Zehaztasun historikoa eskatzen dizugu, halaber, terrorismoaren biktimen memoriarako ere, lehendakari jauna. Terrorismoaren biktimek nor diren jakinaraztea eta aitortza jasotzea behar dute, merezi dute, eta eskatu egiten dute. Eta zu, lehendakari jauna, memoria hori beste errealitate batzuekin nahasten saiatzen zara. Errealitate horiek ere identifikagarriak, kalifikagarriak eta zenbagarriak izan arren, ezberdinak dira soziologikoki, juridikoki eta historikoki. Zuk, lehendakari jauna, terrorismoaren biktimak ahaztu egiten dituzu, estrategia uniformizatzaile eta desitxuratzaileen bidez lausotu egiten dituzu, eta hori guztia gatazkari buruzko teoria injustu bat elikatzen jarraitzeko. Eta hori tristea da, lehendakari jauna. Egunez egun, gero eta gehiago ahazten dituzu ETAren eta terrorismoaren biktimak. Bere presentziarekin, bere komunikatuekin erasotzen jarraitzen duen erakunde terrorista bat dugu oraindik, eta oraindik argitzeke daude ETAren krimen asko. Ez nahastu biktimak, lehendakari jauna. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4747 |
10 | 84 | 13.06.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Carmelo Barrio Baroja Euskal Talde Popularreko legebiltzarkideak lehendakariari egina, 'Memoriaren Mapa amaituz' agiriari buruz | Gracias, señora presidenta. Barrio jauna, hemen ekimenak komunikabideek hala eskatu dutelako proposatzen badira, zuk diozun bezala, ba, gaizki gabiltza. Gaizki gabiltza. Nahigabegarria da niretzat, eta hori aurrez aurre ere esaten dizut, zalantzan jartzea terrorismoaren eta biolentziaren biktimekiko eta biktima guztiekiko –polizia gehiegikerien biktimak barne– dudan konpromisoa, pertsona gisa eta erakunde gisa dudan konpromisoa. Nahigabetu egiten nau horrek, eta argi eta garbi esaten dizut. Biktima guztiak –terrorismoaren eta biolentziaren biktimak, eta gehiegikeria polizialaren biktimak– kontuan hartzea ez da haiek nahastea; ez da haiek nahastea, ez eta bata bestearekin konpentsatzea ere. Hori ez litzateke etikoa izango. Ezta ETAren biolentziaren pisua ahaztea ere; 1.100 biktimetatik 850 erail zituen eta. Biktima guztiak esatean onartzen duguna da familia guztiek pareko sufrimendu larri eta konponezina jasan dutela; eta erakundeetan berdintasunaren eta diskriminaziorik ezaren printzipioaren pean lan egitera behartuta gaudela. Biktimek berek onartzen dute printzipio hori, biktimek berek. Hura hezurmamitzen duten ekimenen bidez aplikatzen dute printzipioa. Zergatik ez duzu zuk zeuk hori egiten, Barrio jauna? Miremos hacia adelante, construyamos la convivencia. Tengo la convicción de que usted y su grupo están de acuerdo en situar el principio fundamental del suelo ético como punto de partida para el consenso en las iniciativas municipales de memoria. Ese principio fue aceptado el 14 de marzo del 2013 por el Pleno del Parlamento Vasco, con el voto a favor de los cuatro principales grupos parlamentarios, incluyendo el voto de su grupo. Ziur nago zu eta zure taldea bat zatoztela zoru etikoaren oinarrizko printzipioa adostasunerako abiapuntua dela memoriaren udal-ekimenetan. Ziur nago bat zatoztela adostasuna bultzatzeko azaroaren 10a udalerri guztietan biktima guztien eguna izan dadin. Espero dut aurten zuen parte-hartzea izango dugula. Gracias. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4748 |
10 | 84 | 13.06.2014 | URRUZUNO URRESTI | Galdera, Unai Urruzuno Urresti EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Gipuzkoako zerga politikari buruz egin dituen adierazpenak zuzendu beharrari buruz | Eskerrik asko, sailburu anderea. Maiatzaren 4an hedabide batean zerorrek egindako adierazpen batzuetan baieztatzen zenuen enpresari batzuk Gipuzkoatik alde egiten ari direla aberastasun eta fortuna handien gaineko zerga dela eta; aldiz, ez zenuen baieztapen hori sostengatzeko datu bakar bat bera ere eman. Eta uste dugu adierazpen horiekin elusio fiskala babestu egiten zenuela. Larriak adierazpenak, are larriagoak gaur egun duzun kargutik eginak izanik. Uste dugu erabat lekuz kanpo daudela, sailburu batek gorde beharreko errespetu instituzionaletik kanpo. Horregatik, bere garaian, orain dela hilabete eta piko, Euskal Herria Bilduk, adierazpen horien larritasunaren harira, zerorren agerraldia eskatzen zuen Ekonomiaren Garapen eta Lehiakortasun Batzordean. Ez duzu inolako azalpenik eman, ez duzu agerraldirik egin horri dagokionez, nahiz eta bi aldiz bildu den batzorde hori hartatik. Eta azalpenik ez eta berriro ere Gipuzkoako Foru Aldundiaren kontra jotzen duzu azkenean Gipuzkoako Foru Aldundia eta estortsioa bat etorri direla aditzera eman nahian. Hartan ere datu bakar bat ere ez hori sostengatzeko, eta guretzat larritasuna are handiagoa. Guretzat, halako arinkeriaz aritzen den sailburu batek ezin du kargu hori bete, eta, horregatik, azalpenak eman eta errektifikazioa egiteko parada eskaini nahi dizugu. Beraz, galdera zuzena da: baduzu asmorik Legebiltzarretik egin zaizun eskaerari jaramon egiteko? Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4749 | |
10 | 84 | 13.06.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Unai Urruzuno Urresti EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Gipuzkoako zerga politikari buruz egin dituen adierazpenak zuzendu beharrari buruz | Eskerrik asko, presidente anderea. Lehendakari, sailburuok, legebiltzarkideok, egun on guztioi. Urruzuno jauna, zuzenean erantzungo diot egiten didazun galderari. Legebiltzarreko eskariari erantzuteko irizpide bakarra daukat, eta da instituzioarekiko erabateko errespetua eta erabateko prestasuna. Ez dago besterik. Horretara dago behartuta Jaurlaritza, ze azken finean Legebiltzar hau da gure gobernu-jarduera kontrolatzen duena. Uste dut, gainera, nire kasuan, 18 hilabete hauetan demostratu dudala horrela izan dela. Baina, dena den, horretarako, behar bezala erantzun ahal izateko, baldintza bat ezinbestekoa da, eta da guri galdera iristea, agerraldi-eskaera, kasu honetan, iristea. Eta, Urruzuno jauna, kontrolerako osoko bilkurarako iritsi zaigunean galdera, bagenekien aurkeztu zenutela hilaren 7an agerraldia egiteko eskaera. Egia da, prentsatik bakarrik genekien, ze benetan ez da inora iritsi, ez Jaurlaritzara eta ez batzordera. Atzo bertan iritsi zen, atzotik gaude lehendabiziko aldiz jakinaren gainean. Beraz, azalpenak emateari ukorik ez, justu alderantzizkoa. Baina eskatuko nizueke nik ere Legebiltzarraren eta Gobernuaren arteko harremanak merezi duena arinkeriaz ez erabiltzea, akusaziorik ez egitea benetan datuak hori ez duenean esaten. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4750 | |
10 | 84 | 13.06.2014 | URRUZUNO URRESTI | Galdera, Unai Urruzuno Urresti EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Gipuzkoako zerga politikari buruz egin dituen adierazpenak zuzendu beharrari buruz | Zuk adierazi bezala, maiatzaren 7an egin genuen erregistroa, eta heldu ez baldin bada, Carro jaunari esaiozu eta ez guri. Uste dut Carro jauna dela batzorde horretako presidentea eta ez dagokigu guri etxe honetako prozedurez edo prozedura-ezaz azalpenik ematea. Kontua da kezkatuago ikusten zaitugula aberastasun eta fortuna handien gaineko zergaren atzean dagoen % 1 horretaz, adibidez, langabezian dagoen % 18aren atzean dagoenaz baino. Ez du balio esateak 2020an espero dugula krisitik ateratzea. Esan dezakegu 2050ean espero dugula ere. Baina bitartean zer? Bitartean lana egin behar da… (Berbotsa) Ikusten da nola haserretzen edo aztoratzen diren gobernukideak, baina bitartean lana egin behar da. Eta, esaten dizut, asmorik ez baldin badago batzordean erantzuteko, gutxienez utz iezaguzue aholku bat ematen: atxiki zuen lanera, utzi egun batean bai eta hurrengoan ere bai propaganda-planak aurkezteari eta saiatu zure kasuan industria sustatzen. Hori da Exekutibo honek egin beharrekoa eta hori da momentu honetan gizarteak lehentasunez eskatzen duena. Berriro diot. Batzordean agertu ala ez zeuk ikusiko duzu. Espero dugu etxe honekin ez jokatzea Gipuzkoako Foru Aldundiarekin jokatzen ari zaren mespretxu berberaz. Baina hori baino inportanteagoa da lanera atxikitzea, eta ez bakarrik % 1 horren atzean daudenen deiei berehala erantzutea, baizik eta gizartean gehiengoz eskatzen diren lanei atxikitzea eta irteerak ematea. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4751 | |
10 | 84 | 13.06.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Unai Urruzuno Urresti EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Gipuzkoako zerga politikari buruz egin dituen adierazpenak zuzendu beharrari buruz | Eskerrik asko, presidente anderea. Urruzuno jauna, batzordera etorri naiz, etortzen naiz eta etorriko naiz. Beraz, ez ardurarik izan. Han izango dugu parada. Baina aipatu nahi nituzke pare bat gauza. Izan ere, idatzizko elkarrizketa batek duen abantaila da, Urruzuno jauna, irakurri egin daitekeela modu zehatzean, eta kazetariak galdetu zidanean, "Zergapolitikari dagokionez, badakizu enpresariek Bizkaira eta Arabara ihes egin duten fortuna handien gaineko aberastasun-zerga berria dela eta? ", erantzun nuen baietz, ziur nagoela zerga hori dela eta Gipuzkoatik beste lurralde batzuetara doazen enpresaburuak badirela. Askok diote beren soldata gordina ez dela nahikoa aberastasunaren gaineko zerga deitua ordaintzeko, eta esaten dizuet batek esan zuela, gainera, zorpetu egin beharko zuela foru-ogasunak eskatzen duenari aurre egiteko. Eta gehiago esango dut. Galdetu zidanean Eskatu dizute laguntzarik zerga hori Euskadi osoan bateratzen saiatzeko, Gipuzkoan arindu dadin?... Irakurri egingo dut, zuk irakurri ez baduzu ere, zehatzmehatz: "Enpresariek aldatzeko eskatzen dute, Bilduk jakin dezala zerga hau min handia egiten ari zaiela enpresariei; enpresariek egin duten bakarra izan da irabazi duten guztia beren enpresetan inbertitzea, eta enpresei, aberastasunari eta enpleguei eusteko egiten duten apustu hori orain zigortu egiten da. Hori ez dute ulertzen". "Egoitza lurralde batetik beste batera eramateak desoreka handia sortzen du, herrialde gisa hondamendia da. Neurekoia izanda, ez ninduke kezkatu behar, baina kezkatzen nau, herri osoarentzat txarra baita. Enpresak bertan egon daitezen lan egin behar dugu; bestela, azkenean desertu bihurtu daiteke hau". Hori da hitzez hitz diodana, Urruzuno jauna. Non dago zerga-elusioari emaniko babesa eta justifikazioa? Non dago zerga-iruzurraren apologia? Hitz horietatik zeinetan diozu dagoela apologia hori? Gu kezkatzen gaituena, eta badugu kezka, handia gainera, Gipuzkoan egiten ari direna da; izan ere, lurralde horretan gure enpresek iraun dezaten babes handia eman behar du Gipuzkoako Foru Aldundiak eta eman behar dugu guk geuk, eta aitortu egin behar dira enplegua eta aberastasuna sortzen lanean aritu diren enpresa eta enpresari horiek. % 1 dira, bai, baina herri honetako % 22rentzako enplegua sortzen dute, eta hori ez da baztergarria. Horregatik, industriaren ikuspegitik, Jaurlaritza honek laguntza ematen du neurri zehatzekin –horiek guztiak eskura dituzu–, eta laguntza ematen dio eta aitortu egiten du benetan herri honetan inbertitzen duen eta enplegua eta aberastasuna sortzen duen enpresaria. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4752 | |
10 | 84 | 13.06.2014 | SARASUA DÍAZ | SV-ES | Galdera, Txaro Sarasua Díaz Euskal Sozialistak taldeko legebiltzarkideak Enplegu eta Gizarte Politiketako sailburuari egina, mendeko pertsona baten senide zaintzailearen laguntza Euskadin jasotzeari buruz | Si, buenos días, lehendakari, legebiltzarkideok, sailburua. Mendekotasun-egoeran dauden pertsonen arreta erabat beharrezkoa da eskubide sozialen eta Ongizatearen Estatua babestearen ikuspuntutik. Gure autonomia erkidegoan 42.391 pertsona daude mendekotasun-egoeran, prestazioa edo zerbitzua aitortua dutenak, eta horietatik 23.338 pertsonak jasotzen dute familia-inguruneko zaintzetarako prestazio ekonomikoa. Autonomia pertsonala sustatzeari eta mendetasun-egoeran dauden pertsonak zaintzeari buruzko 39/2006 Legea estatuko legea da, eta haren zuzeneko kudeaketa autonomia-erkidegoei dagokie. Alderdi Popularraren Gobernuak urteak daramatza mendekotasunari emaniko laguntzak ahalik eta gehien murrizteko mekanismoen bila, baina sozialistok ez dugu onartuko mendekotasun-egoeran dauden eta beren eguneroko bizitza normalizatzeko laguntza horiek behar dituzten pertsonei eragiten dien inongo murrizketarik. Sozialistok ez dugu onartuko Eusko Jaurlaritzak Euskadin urtebeteko atzerapena ezartzerik, etxean dauden mendeko pertsonen senide zaintzaileek Mendekotasunaren Legean ezarritako laguntza kobratu ahal izan dezaten. Eusko Jaurlaritzak ez du zertan irizpide horri men eginik, gizarte-zerbitzuetako eskumenak gureak bakarrik baitira. Sailburu jauna, ados gaude Gizarte Zerbitzuen Legea garatzeak duen garrantzian. Lege horren funtsezko osagaia da gizarte-zerbitzuak izateko eskubide subjektiboaren adierazpena, herritarren eskubide gisa eratu baita. Horrek esan nahi du gizarte-zerbitzuen euskal sistema eraiki behar dela. Sistema hori erantzukizun publikoko eta estaldura unibertsaleko sistema gisa osatu behar da, populazio guztiarentzat izango da eta Ongizatearen Gizartearen benetako zutabe gisa eratuko da. Legeak funtsezko osagaiak zehazten ditu: prestazio eta zerbitzuen katalogoa eta hori geroago prestazio eta zerbitzuen zorro bat eratuz arautzea, bertan zehaztuz bere ezaugarri nagusiak eta sartzeko oinarrizko baldintzak; informazioko sistema integral bat diseinatu eta abian jartzea, jardunean, eta gizartezerbitzuen plan estrategikoa, barnean hartuz Euskal Autonomia Erkidegoko gizarte-zerbitzuen mapa. Eta, zehazki, euskal sistemaren prestazio eta zerbitzuen zorroari buruzko dekretuaren zirriborroak, bere 69. artikuluan, familia-inguruneko zaintzetarako prestazio ekonomikoa eta profesionalak ez diren zaintzaileentzako laguntza zehazten du eta zaintzaileei aplikatu beharreko baldintzak biltzen ditu. Horregatik galdetzen dizut, sailburu jauna, ea Eusko Jaurlaritzak bermatuko duen Mendekotasunaren Legean ezarritako diru-laguntza jasoko dutela etxean dauden mendeko pertsonen senide zaintzaileek, Espai- niako Gobernuaren eskakizuna, zaintzaileek aurretik urtebeteko arreta ziurtatu beharra, aplikatu gabe. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4753 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Txaro Sarasua Díaz Euskal Sozialistak taldeko legebiltzarkideak Enplegu eta Gizarte Politiketako sailburuari egina, mendeko pertsona baten senide zaintzailearen laguntza Euskadin jasotzeari buruz | Señora presidenta, señora consejera, señorías: Gureak bakarrik diren eskumenak, bai, Sarasua andrea. Gustatuko zitzaigukeen, bai, Zapatero jaunaren Gobernuak, Mendekotasunaren Legea eman zuenean, gureak bakarrik diren eskumen horiek kontuan izan balitu. Lege horren konstituzionaltasunari buruzko epairik ez zen izan azkenean, eta, seguru asko, une hartan izan ziren zenbait hitzarmenen erruz. Edonola ere, gaur hemen gai horri buruz hizketan aritzearen arrazoia da norbaitek eztabaida edo arazoa sortu nahi izan duela, gure iritziz arazorik ez zegoen tokian; norbaitek murrizketak ikusi nahi izan ditu halakorik ez zen tokian. Foru-aldundiek erabaki behar dute soilik ea ezartzen duten ala ez aurretik urtebeteko arreta ziurtatzeko eskakizuna, familia-inguruneko zaintzen ordainetan diru-laguntza kobratu ahal izateko; izan ere, forualdundiak baitira zerbitzu hori ordaintzen dutenak. Ez dezagun hau ahaztu: aldundiek ordaintzen dute zerbitzua. Estatuko Gobernuak murrizketa hori sartzea erabaki zuen 2012ko uztailaren 13ko erabaki bidez. Erabaki hori gero abenduaren 27ko 1051/2013 Errege Dekretuan jaso zen, bertan bateratzen zirelarik Mendekotasunaren Legeak izan zituen arau-garapen guztiak. 12. artikuluak eskatzen du familia-inguruneko zaintzetarako prestazioa jasotzeko zaintzaileak aurreko urtebetean mendeko pertsona horrekin bizi behar izan duela eta hura zaindu. Foru aldundiak izan dira, praktikan, beren eskumena beste modu batera gauzatu dutenak, urte hori aplikatu egin behar zela ulertu gabe, eta, gehienetan, egoera hori ez dute kontuan izan beren jardueran. Ondorioz, jarduera horregatik, urte horretan ez zuten jaso Mendekotasun Legea garatzean Estatuko Administrazioari zegokion finantzaketaren zatia, eta horrela onartu zuten. Hori sartu zenean, Jaurlaritzak aipamen hori sartu zuenean gizarte-zerbitzuen zorroari buruzko laneko zirriborro batean, ez zuen sartu zerbitzuak murrizteko helburuarekin. Ez zuen sartu helburu horrekin, bagenekien eta aldundiek beren kudeaketa-eredu berarekin jarraituko zutela, eta ez ziela inola ere eragingo zerbitzua eskatzen zuten pertsonei. Aurreikuspen hori sartzearen arrazoia izan zen Jaurlaritzak argi utzi nahi zuela (berak baitu prestazio eta zerbitzuen gaineko arauak egiteko eskumena, baina ez haiek gauzatzekoa) ez zela Jaurlaritza foru-aldundiei ezartzen ziena egoera horietaz lehenengo egunetik arduratzea; batez ere, kasu batzuetan –zuk ondo ezagutzen dituzu– aurreko urte hori ezartzen zuten. Beraz, nahi genuen jarrai zedila ikusten forualdundien borondatezko ekintza zela aurreko urte hori ez eskatzea. Aldundi gehienek aipamen hori azaltzerik nahi ez badute, kendu egingo da, ez dago arazorik, inoiz ez da egon; batez ere, jarduteko moduari buruzko azken erabakia aldundien esku egon da eta dago. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4754 | |
10 | 84 | 13.06.2014 | SARASUA DÍAZ | SV-ES | Galdera, Txaro Sarasua Díaz Euskal Sozialistak taldeko legebiltzarkideak Enplegu eta Gizarte Politiketako sailburuari egina, mendeko pertsona baten senide zaintzailearen laguntza Euskadin jasotzeari buruz | Bai, sailburu jauna, zuk diozu aldundien borondatearen baitan dagoela, baina hainbat alditan esan duzu krisi-garai hauetan familia-inguruneko zaintzetarako prestazioak adineko pertsonen arretarako erabiltzen ari direla, familien oinarrizko beharrei sostengua emateko. Horregatik, sozialistok ez genuke ulertuko zaintzaileei eskatzea mendetasuna duen senidea zaintzen urtebete igaro beharra, beren egoeraren aintzatespen ekonomikoa eskuratu baino lehen. Zaintzaile gehienak emakumeak dira, sailburu jauna, eta hain zuzen ere emakumeak dira Alderdi Popularraren Gobernuak harturiko neurriengatik ondoriorik larrienak jasaten ari direnak. Gizarte Zerbitzuen Legearen helburua da eskubideak aitortzea, herritarrak homogeneizatu eta berdintzea, euskal gizarte-zerbitzuen sistema eraikitzea; baina kontua ez da behetik berdintzea edo arautzea, edo pertsonek zenbait zerbitzu eskuratzeko oztopoak jartzea, ez eta gaur egun dauden zerbitzu eta prestazioei nahikotasunmaila ematea ere. Kontua ez da eskubideetan atzera egitea. Sozialistok ez dugu onartzen Espainiako Gobernuaren eskakizuna ezartzerik, hain zuzen ere zaintzaileek aurretik urtebeteko arreta ziurtatu beharra. Garrantzitsua da legea garatzea herritarren eskubideak betetzen direla bermatzeko, eta akordioak lortzeko bidean jarraituko dugu, horiek nola edo hala egin ez daitezen. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4755 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Txaro Sarasua Díaz Euskal Sozialistak taldeko legebiltzarkideak Enplegu eta Gizarte Politiketako sailburuari egina, mendeko pertsona baten senide zaintzailearen laguntza Euskadin jasotzeari buruz | (Aburto Rique): Argi gera dadila, Sarasua andrea: ez da egon eskubide-murrizketarik ez eta haiek murrizteko asmorik ere. Kendu egingo dugu, eta kito. Hori da gure borondatea, aldundiekin adostuta egitea, eta horrela egingo dugu. Edonola ere, kezka sortzen dit prestazio ekonomikoei buruzko eztabaida hau egiteak; izan ere, errealitatean esaten duguna da zerbitzuek prestazioen gainetik egon behar dutela, zerbitzuak direla enplegua sortzen dutenak, ez prestazioak, zerbitzuak direla zaintzen iturri. Eta, hala ere, sustatzen ari gara baita ere, prestazio honekin, prestazioak zerbitzuen gainetik egotea sustatzen ari gara. Besterik ez, eta eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4756 | |
10 | 84 | 13.06.2014 | ITXASO GONZÁLEZ | SV-ES | Galdera, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, enplegu-zentro berezien kalifikazio eta erregistrorako marko administratiboa sortzearen gainean | Eskerrik asko, presidente andrea. Sailburu jauna, galdera izango balitz ea otsailaren 13ko agindua beteko duzuen ala ez, itzulingururik ez nuke beharko, eta iruditzen zait erantzunak ere ez lukeela beharko. Baina galderak azalpenen bat dauka. Galdera da –errepikatu egingo dut– zergatik Jaurlaritzak ez duen sortu oraindik enplegu-zentro berezien kalifikazio eta erregistrorako esparru administratiboa, Eusko Legebiltzarraren aginduari jarraikiz. Noski, maiatzaren 20an Jaurlaritzak 10 milioi euroko laguntza-lerroa onartu zuen (horietatik bat desgaituentzat zen); laguntza horien onuradun izan zitezkeen enplegu-zentro bereziak, kalifikatuta eta erregistratuta dauden enplegu-zentro bereziak. Agindu horrek esaten zuena zen erregistro hori gaitu eta sortuko dela, eta oraindik ez da hori egin. Laguntza-lerro hori maiatzaren 22an Euskal Herriko Agintaritzaren Aldizkarian argitaratu zen erabaki baten bidez onartu zen, eta hilabeteko epea ematen zen. Hau da, bederatzi egunetan amaitzen da epe hori. Enplegu-zentro bereziak… enplegu-zentro berezi bihurtu nahi duten oinarri sozialeko ekimenek ezin dituzte eskuratu laguntza horiek, ez daukate denborarik. Horregatik doa galdera: Zergatik ez duzue bete Legebiltzar honen otsailaren 13ko akordioa, jada bilkuren aldia amaitzeko egun gutxi falta izanik? | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4757 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, enplegu-zentro berezien kalifikazio eta erregistrorako marko administratiboa sortzearen gainean | Mahaiburu andrea, sailburu, legebiltzarkideok. Bere garaian Legebiltzarreko batzordean azaldu genuen bezala, gure helburua zen legea guk geuk garatzea desgaitasuna duten pertsonen enplegua babesteko politika guztientzat, eta esparru juridiko propio horretan ezartzea enplegu-zentro berezien araudia, baita zure galderak aipatzen duen haien erregistroa ere. Planteamendu hori ez zen aintzat hartu, eta lana berriro bideratu behar izan genuen, benetako esparru juridikorik gabe diseinatuz enplegu-zentro berezien erregistroaren sorrera, eta horrek, gure ustez, zaildu egiten du eginkizuna. Zailtasun hori izanik ere, une honetan dekretuzirriborro bat daukagu. Zirriborro hori gehiago landu beharra dago, eta jada hasita dago gizarte-eragileekin berekin egiaztatzeko prozesua, baina gaur egun jada badago etorkizuneko dekretu horren zirriborro bat; dekretu hori aurten aterako da dudarik gabe, eta hori zen guk une horretan proposatzen genuena. Gai oso garrantzitsuak daude erabakitzeko, goizetik gauera konpontzen ez diren gaiak, eta finantza-esparruekin ere lotuta daudenak. Kontuan izanik, Itxaso jauna, alderdi sozialista bat ordezkatzen duzula, eta Euskadikoa, ziur nago ez zaizula berdin desgaitasuna duten pertsonen enplegua sustatzeko Eusko Jaurlaritzaren finantzaketa lortu nahi duten enpresak irabazi-asmorik gabeak edo irabazi-asmokoak izan. Ziur nago, baita ere, zuretzat garrantzitsua izango dela finantzaketa horien onuradun diren enpresak euskal ekimenekoak izan edo beste erkidego batzuetakoak izan. Guretzat ez da gauza bera, eta ez gara presaka ibiliko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4758 | |
10 | 84 | 13.06.2014 | ITXASO GONZÁLEZ | SV-ES | Galdera, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, enplegu-zentro berezien kalifikazio eta erregistrorako marko administratiboa sortzearen gainean | Sailburu jauna, ez dakit zergatik sartzen duzun osagai hori, kanpoko enpresak edo hemengoak alegia. Erregistroa Lanbiden sortzen da, horretarako eskumena dugulako. Nik bere garaian ere esan nizun: badira autonomia-erkidego batzuk, autonomia izateko bokaziorik ez izanik ere, jada bere garaian erregistro horiek gaitu zituztenak. Eta esango dizut: Madrilgo Erkidegoak zortzi artikulu eta hiru xedapeneko dekretu bat du, 96/97 dekretua; Extremadurako Erkidegoak sortua duen erregistroak hamaika artikulu eta lau xedapen ditu; Kanarietakoak, bost artikulu. Ez da hain zaila benetan! Hori ez da zaila! Une honetan zera ari da gertatzen, Legebiltzar honen akordioa ez betetzeaz gain: enplegu-zentro berezi bihurtu nahi zuten eta 2014ko laguntzak jaso nahi zituzten ekimenek ezingo dutela hori egin. Nik esan behar dizut, sailburu jauna, benetan, hemen Jaurlaritzaren eta zuei babesa ematen dizuen alderdiaren borondatearen kontrako erabaki bat hartzen denean, aditzera ematen duzuela ez duzuela gogoko; egiazki, gustatzen ez zaizuen zerbait betetzera behartuta bazeundete bezala. Azkenean, ordea, ez duzue betetzen eta! Azkenean ez duzue betetzen! Egiazki, pertsonekiko duzuen konpromisoa guztiz hautazkoa da: batzuekin bai, beste batzuekin ez. Honek ez du eskatzen eta hainbeste eginkizun eta hainbeste lan! Zuek baldin baduzue, esan dezagun, askoz ere asmo handiagokoa den helburu edo egitasmo bat, ondo, ezin hobeto, baina bitartean tresna horiek gaitu daitezke; horrela, hain zuzen ere, desgaituak elkarte eta fundazioetan hainbat eginkizun burutzen ari direlarik, elkarte eta fundazio horiek enplegu-zentro berezi bihurtu nahi badute, eta dagozkien laguntzak jaso, hori egiteko aukera izan dezaten enplegu-politika aktiboen barnean. Eta zuek ez zarete ari hori ahalbidetzen. Tira, nik uste dut, bestalde, zuek ari zaretela erakusten erakundeak errespetatzen dituzuela soilik zuen ildo berekoak badira. Hau da, ez badituzue kontrolatzen edo ez baduzue haietan agintzen, jada ez dituzue hainbeste errespetatzen. Izan ere, hemen hartzen dira erabaki batzuk, eta gero azkenean ez dituzue betetzen, eta erabiltzen dituzuen argudioak, tira, kontuan hartzekoak izan daitezke, edo ez, baina ez dira ezinbestezkoak. Erregistro horiek sortu zitezkeen, eta orain jada egongo ziren ekimenak izen-emate hori eskatuko zutenak eta laguntza horiek jaso zitzaketenak. Beraz, esaten ari zatzaizkit itxarote-egoeran daudenek aurten ezingo dituztela laguntzak jaso, eman dituzuen epeen ondorioz, behintzat laguntzalerro honen kasuan, jada ezingo delako. Hori da esaten ari zarena. Ez duzue bete behar, ez eta bilkuraaldian ere, erregistro hori gaitzea. Eta, noski, beste kontua, urtarrilaren 1a datari atzeraeraginezko izaera ematearena, hori ere ez, eskaera egiteko epeak amaitu egiten direlako. Uste dut, laburbilduz, hori joko zikin samarra dela. Hau da, jendea eskatzen ari da… La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4759 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Bixen Itxaso González Euskal Sozialistak taldeko legebiltzarkideak Enplegu eta Gizarte Politiketako sailburuari egina, enplegu-zentro berezien kalifikazio eta erregistrorako marko administratiboa sortzearen gainean | Eskatuko nizuke, Itxaso jauna, esan dituzun bi gauzei buruz pixka batean pentsatuko bazenu: joko zikina eta tratu diskriminatzailea, jendea gure ildokoa denaren arabera. Eskatuko nizuke pentsatzea, eta pentsatu ondoren esan duzuna zuzentzea. Zuk badakizu esan duzuna gezurra dela, badakizu ez dela egia. Ez dugu bete, baina arrazoia ez da zuk adierazi duzuna. Ez dago inongo zalantzarik enpleguarekiko eta desgaitasunarekiko dugun konpromisoaren inguruan; aurreko Jaurlaritzak ere konpromiso hori izan zuen, inongo lotsarik gabe aitortuko dute, eta aurreko Jaurlaritza guztiek ere horrela izan zuten. Bai lanpostuei eusteari dagokionez, bai haiek hobetu eta gehitzeari dagokionez. Lan gehiena egin dugu. Lau hilabeteotan ez gara alferrean egon. Egungo erregistro-ereduak aztertu ditugu. Erregistroa ez da soilik hiru edo lau artikuluko erregistro bat. Erregistroak berekin dakartzan ondorioak izena emanda egote soila baino askoz handiagoak dira. Hasierako azterketa bat egin genuen, eta haren ondorio gisa dekretu-zirriborro bat dugu une honetan. Ez dugu presaka ibili behar, gai erabakigarriak zehaztu behar direlako. Ez da gauza bera desgaitasuna duten pertsonen arloan lanean dabilen irabazi-asmoko enpresa bat eta irabazi-asmorik gabeko bat, eta zuk hori badakizu. Guk esparru administratibo bat nahi dugu, eta hori buruan sartua dugu. Gure zirriborroan sartuta daude erregistroaren izaera juridikoa eta atxikipena, kalifikazioa eskuratzeko baldintzak, prozeduraren hasiera, eskaerarekin batera joango den dokumentazioa, dokumentazio hori zuzentzea, eskumena, erabakia, izena emateko liburua, jarraipena eta kontrola, erregistroko deskalifikazioa eta kalifikazioa, prozeduran bitarteko elektronikoak erabiltzeari buruzko lehen xedapen gehigarria, datuen erabilerari buruzko xedapen gehigarria, egungo zentroei buruzko xedapen iragankorra, eta amaierako bi xedapen. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4760 | |
10 | 84 | 13.06.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Enplegu eta Gizarte Politiketako sailburuari egina, laneko istripuei buruz | Eskerrik asko, presidente andrea. Sailburu jauna, gai hau eztabaidara ekarri nahi izan dugu, benetan oso gai garrantzitsua iruditzen zaigulako, denon artean konpondu edo konpontzen lagundu behar duguna. Laneko ezbehar-kopuruari buruzkoa da. Euskadin dago Espainiako laneko ezbeharren indizerik handienetakoa, 100.000 langileko 3.218 istripurekin. Gai hau aztertzen duten hainbat ikerketak Euskadi jartzen dute drama honen buruan, eta ikerketa egiten duenaren eta kontuan hartzen dituen datuen arabera, lehenengo postutik bosgarrenera bitartean dago, autonomia erkidego guztien artean. Datu horiek, argi eta garbi, onartezinak dira. Hori da bestea, datu batzuk eta besteak ez datozela bat elkarrekin. Ez datoz bat Eusko Jaurlaritzaren datuak eta Osalanenak, sindikatuenak edo zenbait aholkularitza-enpresarenak. Datuak ez datoz bat, eta ez dugu ulertzen zergatik ez datozen bat. Eta zenbaitek dio, gainera, datuak apaindu egiten direla. Baina, edonola ere, datuak direnak dira, eta argi dago konpondu beharreko arazo baten aurrean gaudela; ertz asko dituen arazo bat, oso zaila, baina zalantzarik gabe konpon daitekeena eta konpondu behar dena. Pentsatzen dut sailburuak esango digula istripukopuru absolutua jaitsi egin dela azken urteotan, baina oraindik ere gehiegi dira, jakina, eta, hori esateaz gain, datu batek atentzioa ere eman digu, alegia, datu batek langile-kopuru osoaren arabera kokatzen du ezbehar-kopurua, eta zenbateko horrek adierazten diguna da istripuek gora egiten dutela. Zehazki, 2013an % 0,7, 2012arekin alderatuta. Datu batzuk beraz, oso kezkatzekoak dira, Osalanen orrian argitaratu diren datuak. 2014ko apirilera arte, 2013ko lehen lau hilabeteekin konparatuta % 7,8 istripu gutxiago gertatu dira, baina istripu larriak % 30erainoigo dira, eta kopuru berak jarraitzen du heriotza eragiten duten istripuetan: bi urteetan, hamabi urte bakoitzeko lehen lau hilabete horietan. Galdera da ea zer neurri hartzen ari den zure saila laneko ezbehar-kopurua jaistea lortzeko, zer neurri pentsatzen duzun abian jartzea. Azken batean, duela egun batzuk esan zenuen aurretik lana dagoela egiteko. Ados gaude horrekin. Kontua da lan hori aurrera eramatea. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4761 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Gorka Maneiro Labayen Mistoa-UPyD taldeko legebiltzarkideak Enplegu eta Gizarte Politiketako sailburuari egina, laneko istripuei buruz | Mahaiburu andrea, legebiltzarkideok. Maneiro jauna, Osalanen eta Jaurlaritzaren datuak bat datoz, ziurtatzen dizut. Aholkularitzaenpresen datuak…, badugu aginte pixka bat, baina ez hainbeste. Zure justifikazioan esaten duzun bezala, iturri askok (haietako batzuk estatistika-ustiapen hutsak dira, beste batzuk ofizialak) beste irizpide batzuk erabiltzen dituzte, eta horiek Estatu osoko laneko ezbeharkopuruaren intzidentziari buruzko datu desberdinak aurkezten dituzte. Egia da horietako txostenen batean Euskadi ez dela agertzen, orokorrean, onenen artean, baina egoera desberdina da arreta pixka batekin aztertzen badira. EGSM Enplegu eta Gizarte Segurantzako Ministerioaren txostenera mugatuko naiz, 2014ko martxokora: Euskadi da, heriotza eragiten duten istripuetan, 100.000 langileko intzidentziarik txikiena duen erkidegoetako bat; era berean, Kataluniaren atzetik, istripu larrien intzidentziarik txikiena duen erkidegoa da. Biak ere datu garrantzitsuak dira. Beraz, esan dezagun zuk aipatzen duzun datu hori istripu arinei buruzkoa dela. Zerk kokatzen gaitu, beraz, orokorrean, taularen beheko zati horretan? Hain zuzen ere horrek, istripu arinek. Zein da horren arrazoia? Alde batetik, gure ekonomian industriak garrantzi handiagoa izatea, eta jarduera horretan istripuen intzidentzia handiagoa izatea. Beste aldetik, duela urte batzuetatik hona Osalanen egiten duten ahalegina kasu guztiak eta bakoitza argitara ateratzeko; kasu horiek, bestela, estatistikatik kanpo geratuko lirateke, batez ere istripu arinen kasuan. Eta, oraindik garrantzitsuagoa dena, egin litezkeen prebentzio-neurrietatik kanpo ere geratuko lirateke. Modu honetan, istripu guztiak zehatz-mehatz biltzen saiatzen gara. Uste dugu agerian geratu dela Osalanek kasu honetan orain arte eginiko lan ona, 2000. urtetik Euskadin izaniko lan-istripuen intzidentzia-indizeek etengabe egin dutelako behera. 2000. urtetik, intzidentzien indizea jaisten ari da. Eta indize horiek hobetzeko bermerik onena da, zalantzarik gabe, Osalanek egunero egiten duen lanean sakontzen jarraitzea. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4762 | |
10 | 84 | 13.06.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Enplegu eta Gizarte Politiketako sailburuari egina, laneko istripuei buruz | Bai, eskerrik asko, presidente andrea. Brevemente. Sailburu jauna, eskerrik asko zure erantzunagatik. Nik espero dut benetako datuak ahalik eta daturik onenak izatea, eta, noski, urtetik urtera hobeak izatea. Uste dut aitortu beharra dagoela arazo bat dugula, hor dagoen arazo bat, eta, jakina, aurre egin behar zaiola, eta hortik abiatuta, aurre egiteko behar diren neurri guztiak hartu behar direla. Horregatik, nik galdetzen nizun Jaurlaritza honek hemendik aurrera sustatu edo abiarazi behar dituen neurri zehatzei buruz; izan ere, duela egun gutxi zuk esan zenuen, ondo esan ere, oraindik ere lana dagoela egiteko. Hain zuzen ere, gai honi eragiten dioten faktore ugari daude: lan-mota, laneko esperientzia, kontuan hartzen dugun sektorea, Euskadiren kasuan industriaren garrantzia… Gainera, eragina du, eta kontrako eragina gainera, lan-erreformak, uste dut nik, eta laneko behin-behinekotasunak edo lan-eskasiak ere kontrako eragina dute. Nik uste dut kontrol handiagoa behar dela, prestakuntza hobea izan behar du. Uste dut indartu egin behar dela laneko ikuskaritza-sistema, giza baliabide, baliabide tekniko eta aurrekontu-baliabide gehiago eman. Uste dut, halaber, enpresak behartu egin behar direla legea betetzera, eta oso garrantzitsua iruditzen zaidan beste gauza bat: langileak kontzientziatzea eta langileei azaltzea zein diren beren eskubideak eta betebeharrak. Hori gutxienez, eta seguru asko gauza askoz gehiago. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4763 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Gorka Maneiro Labayen Mistoa-UPyD taldeko legebiltzarkideak Enplegu eta Gizarte Politiketako sailburuari egina, laneko istripuei buruz | Tira, alarmarik ez badago, beraz, Maneiro jauna, berriro diotsut, Euskadi dela, estatuko erkidegoetatik, heriotza eragiten duten istripurik eta istripu larririk gutxien dutenetako bat. Nik uste dut datu hori oso garrantzitsua dela. Oso garrantzitsua hau ere: datuak ez dira apaintzen. Ez egin hainbeste kasu ELAri, Maneiro jauna. Datuak ez dira apaintzen. Datuak ere fedeemateko moduan ematen dira, eta gardentasun osoarekin ematen dira. Heriotza eragiten duten istripuei, istripu larriei eta istripu arinei buruzko datu partzialak eta orokorrak, orobat laneko gaixotasunei buruzkoak ere, jaitsi besterik ez dira egiten urtetik urtera. 2013an, laneko baja eragiten duten 24.300 laneko istripu zenbatu zituzten enpresek, eta horrek % 3,9ko jaitsiera esan nahi du; heriotza eragiten duten istripuen kopurua % 13,8 jaitsi zen zenbateko absolututan, eta % 10, berriz, heriotza eragiten duten istripuak/1.000 langileko indizeari begiratuz gero (jarduera ekonomikoarekin zerikusirik ez duen datua izanik); istripu larriak % 3,5 jaitsi ziren. Eta Osalanek arlo honetan egiten dituen jarduerak hobetzeari buruz, egia da esan nizula ondo aztertu beharra dagoela kontratazio eta azpikontratazioen gaia, baina duela gutxi kudeaketa-plan bat ere onartu dugu, jada abian jarri diren 120 jarduera espezifiko baino gehiagorekin, eta laneko osasunaren eta segurtasunaren inguruko Eusko Jaurlaritzaren 2015-2018 estrategia egiten ari gara. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4764 | |
10 | 84 | 13.06.2014 | GARRIDO KNÖRR | PV-ETP | Galdera, Laura Garrido Knörr Euskal Talde Popularreko legebiltzarkideak Enplegu eta Gizarte Politiketako sailburuari egina, Lanbidek lan-bitartekotzan egiten duen kudeaketa hobetzeari buruz | Eskerrik asko, presidente andrea. Egun on, legebiltzarkideok, sailburua. Enplegu eta Gizarte Politikako sailburuak, Lanbideren plangintza estrategikoaren aurkezpenean eta Euskal Enplegu Zerbitzuaren egoera aztertzean, aitortu zuen ez dela kalitateko zerbitzua ematen ari eta aldaketak egin behar direla, zehazki, lan-bitartekaritzaren arloa hobetzeko. Lanbideko lan-bitartekaritzaren tasari dagokionez, eta Legebiltzarreko erantzunaren arabera, Euskal Enplegu Zerbitzuak kudeaturiko lanpostuak egin diren kontratu guztien % 2,1 dira. Kopuru horiek oso urruti daude lortu nahi diren helburuetatik eta LanbideEuskal Enplegu Zerbitzuak egin behar duenetik; horregatik galdetzen dizugu, zehazki, ea berehala eta presazko moduan neurririk hartu behar duzun Lanbide Euskal Enplegu Zerbitzuak baliagarritasunen bat izan dezan lan-bitartekaritzan. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4765 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Laura Garrido Knörr Euskal Talde Popularreko legebiltzarkideak Enplegu eta Gizarte Politiketako sailburuari egina, Lanbidek lan-bitartekotzan egiten duen kudeaketa hobetzeari buruz | Bai, mahaiburu andrea. Legebiltzarkideok (gutxi, baina legebiltzarkideok). Garrido andrea, Lanbideri buruz hitz egiteko jendaurreko agerraldia izan dudan bakoitzeko, sistematikoki bi gauza egin ditut: azalpenak eman, gure ustez eta gizartearen gehiengoaren ustez Lanbiden ondo ez dabilenari buruz, gardentasun- eta diagnos- tiko-ariketa gisa, eta berehala, jada sartuak dauden eta uneoro erabiltzen ari garen hobekuntzak azaldu. Egokia da nik planteatzen ditudan bi gai horien jakinaren gainean egotea. Hiru aldiz egin dugu Legebiltzar honetan apirilaren 4tik. Azkena, maiatzaren 9an. Batzordean izan zen, zuk aitortu duzun bezala, Lanbideren plangintza estrategikoa azaldu nuenean. Horretatik guztitik, Lanbideren funtzionamenduari buruz gustatzen ez zaigunari buruz esan nuena jaso zenuen zuk soilik; baina, ikusten dudanez, gainerakoa, plangintza estrategiko guztia, euskal enplegu publikoaren kudeaketa hobetzen jarraitzeko ezarri ditugun neurri guztiak eta ezarri nahi ditugunak, nolabait ere ez zenituela jaso. Ez daukat denbora askorik, eta horregatik soilik gogoraraziko dizuet Lanbideren plangintzak planteatzen dituela jarduteko lau ardatz estrategiko, prozesuko hiru ardatz estrategiko, 23 helburutan garatzen direnak, eta helburuok, berriz, 58 jarduera-ildotan. Gainera, eta berehalakoari buruz galdetzen duzunez, jada zehaztu dira 2014. urte honetarako berrehun jarduera baino gehiago, 2014. urteko kudeaketa-planean zehaztuak, Lanbideren eraldaketa hori, guztiok nahi dugun hori, errealitate izan dadin. Eta gehiago zehaztuko dut, 2014rako berrehun jarduera horietakoren bat aipatuz. Lehena, proiektu pilotu bat egitea toki-eremuko esku-hartze integralerako; esku-hartze integral horretan sartzen dira bitartekaritza, prestakuntza eta enpresak. Bigarrena, prozedurak eta tresnak ezartzea enpresek beren enplegu-eskaintzen kudeaketa Internet bidez egitea eska dezaten. Hirugarrena, sistema bat diseinatzea jakiteko zenbateraino egokitzen diren bidalitako hautagaien profilak eskainiriko lanpostuen baldintzetara. Laugarrena, lan-bitartekaritzan pertsonei eta enpresei eskainiriko zerbitzuak zabaldu eta balio erantsi handiagoa emango dieten jarduerak zehaztea. Gainera, Lanbideko bulegoetako zuzendarien lana bitartekaritzan oinarritzeari buruz ere hitz egin nuen, eta patronalekin egin beharreko akordioei buruz, lanpostuak ematean Lanbideren parte-hartzea sustatzeko. Horri guztiari buruz ere hitz egin genuen batzordean. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4766 | |
10 | 84 | 13.06.2014 | GARRIDO KNÖRR | PV-ETP | Galdera, Laura Garrido Knörr Euskal Talde Popularreko legebiltzarkideak Enplegu eta Gizarte Politiketako sailburuari egina, Lanbidek lan-bitartekotzan egiten duen kudeaketa hobetzeari buruz | Bai, sailburu jauna. Talde Popularrean Lanbideren funtsezko eginkizun bati begiratzen diogu, dagokion legean ezarrita dagoen bezala, eta hori bitartekaritza da. Eta zenbakiak ez dira batere baikorrak. % 2,1, esan dudan bezala, beste autonomia-erkidego batzuen batez bestekotik oso urruti, beste autonomia-erkidego batzuetan baino okerrago, baita hemen INEMek politikak kudeatzen zitueneko batez bestekoa baino okerrago ere. Beraz, zenbakiak horiek dira eta hori da errealitatea, eta legeak benetan esaten duenari begiratzen diogu, hori baita Lanbide-Euskal Enplegu Zerbitzuaren xedeetako bat eta helburua, eta legeak ezarritako helburu hori betetzea oso urruti dugu oraindik. Zenbakia, beraz, kezkatzeko modukoa da zalantzarik gabe, eta agerian uzten du Euskal Enplegu Zerbitzuaren bitartekaritza-lana, esan berri dizudan bezala, oso urruti dagoela bitartekaritzaren arlo zehatz honetan zerbitzu honek eskaini behar digunetik. Horrela da, sailburu jauna. Eta enplegu-politika aktiboen transferentzia eta 2011n Lanbideren sorrera aukera bat ziren legean aurreikusten ziren diru-laguntzak eta enplegagarritasuna uztartzeko. Eta, berriro esango dizut, Euskal Enplegu Zerbitzua sortu zenetik bi urte igaro ondoren, bi urte baino gehiago, emaitzak ez dira batere onak bitartekaritzaren arloan, eta jarri ziren helburuetatik oso urruti daude. Eta gai horrek, esaten nizun bezala, kezka eragiten digu, kezka eragiten dio Euskadiko Alderdi Popularrari. Kezka eragiten digute enplegu-politikek, kezka eragiten digu ikusteak ez direla Jaurlaritza honen benetako lehentasuna, Jaurlaritza honen benetako lehentasun izan beharko luketelarik, eta hori gai eta jarduera zehatzetan islatu behar da. Enpleguko Plangintza Estrategikoari buruz hitz egin didazu. 2016ko epemuga du. Zenbaki horiekin, jada ezarriko diren presazko eta berehalako neurriak behar ditugu, Lanbideren bitartekaritza hobetzeko. Duela gutxi, plangintza estrategikoaren eztabaidan onartu ziren, beste ebazpen-proposamen batzuen artean, Alderdi Popularrak bitartekaritzaren inguruan planteaturiko proposamenak. Hor duzu gida bat, aurrera eramateko proposamen zehatzekin. Adibidez, enplegu-eskatzaileei lan-merkatuaren beharrei egokituriko laguntza integrala ematea, langabetuek lanpostua aurkitzea benetakoa eta eraginkorra izateko; Lanbideren eraginkortasuna hobetzea, enplegu-eskatzaileen eta lan-merkatuan dauden lanpostu hutsen uztartzea benetako eta eraginkor bihurtzeko; enplegueskaintzak berehala gauzatzea, enplegatzaileen eta enplegu-eskatzaileen arteko bitartekaritzan emaitza eraginkorrak ahalbidetzen dituen kalitateko prozedura baten bidez; bitartekaritza-ratioak igotzea. Ezin dugu % 2,1eko ratio horrekin jarraitu, erabat barregarria delako, eta oso urruti dagoelako Lanbidek –esaten nizun bezala– benetan bere xedeak eta helburuak betetzeko izan beharko lukeenetik. Laburbilduz, Lanbide bitartekaritzan benetako erreferentea izan dadin, hori baita izan behar duena. Eta horretarako, neurriak hartu behar dira Lanbideren eraginkortasuna hobetzeko bitartekaritzan eta langabetuei lanpostu berria aurkitzen. Horregatik, sailburu jauna, eskatzen dizugu, nahiz eta badakigun gai horri buruzko eztabaida izan genuela, berehala eta presazko moduan neurriak har ditzazula zenbaki horiek hobetzeko, oso urruti baitaude Lanbide-Euskal Enplegu Zerbitzuaren bitartekaritzak izan beharko lukeenetik. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4767 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Laura Garrido Knörr Euskal Talde Popularreko legebiltzarkideak Enplegu eta Gizarte Politiketako sailburuari egina, Lanbidek lan-bitartekotzan egiten duen kudeaketa hobetzeari buruz | Garrido andrea, galdera horrekin zera egiten duzu, erabili egiten duzu nire gardentasun- eta zintzotasun-ariketa (ondo ez dabilena aitortzea, hain zuzen ere) Lanbide eta Jaurlaritzari kritika egiteko oinarri gisa. Inoiz ez da egon, Garrido andrea, bitartekaritza-helbururik Lanbiden, orain arte. Nunca. Lehenengo aldiz badaude, bitartekaritza-helburuak daude Lanbiden. Lehenengo aldiz, plangintza estrategiko bat dago. Eta zuk aipatu dituzun neurriak, gehienak, nik irakurri dizkizudan lau puntuetan daude. Gehienak lau puntu horietan daude, Garrido andrea. Beraz, zure baimenarekin, aztertu behar ditudan guztietan bat gehiago izango da Alderdi Popularraren ibilbide-orria, eta ez Jaurlaritza honek eduki behar duena. Edonola ere, ez gaude gustura. Berriro ere esango dizut, erabiltzen jarrai dezazun. Ez gaude gustura Lanbideren kalitate-mailekin, baina estatuko batez bestekoaren gainetik gaude (ez da erabiltzen datu hau: gainetik gaude). Gehiago nahi dugu, eta badakigu Lanbiden lan egiten duten pertsona guztiek ere hori nahi dutela, eta hori lortzeko buru-belarri lanean ari direla. Eraginkortasunik batere ez zuen sistema bat jaso genuen oinordetzan, eta konpromisoa hartu genuen Legebiltzarrean eraginkortasun hori ehuneko ehun baino gehiago hobetuko genuela. DBEaren kudeaketa ere jaso genuen oinordetzan… La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4768 | |
10 | 84 | 13.06.2014 | ARRONDO ALDASORO | EH Bildu | Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, Gizarte Zerbitzuen Legearen garapenari buruz | Eskerrik asko. Egun on. Gizarteratuz aldizkariaren azken alean, sailburuak, besteak beste, honakoa zioen: "Gizarte Zerbitzuen Legearen garapena behar-beharrezkoa da gizarte-zerbitzuen eskubide subjektiboa gauzatu ahal izateko. Eta kartera-dekretua onartzen ez dugun bitartean, ezin izango da gauzatu 2008. urtean onartutakoa. Horregatik", esaten zenuen, "jarraitu behar diogu legeak zedarritutakoari eta herritarrekin zintzoki jokatu, beren espektatibak zapuztu gabe". Hala ere –nik diot orain–, legearen garapena geldirik dago azken urte hauetan, eta, funtsezkoak diren kartera-dekretua eta gizarte-zerbitzuen mapa zehazteaz gain, finantziazioa edota lurraldeen artean dauden desorekak gainditzea gakoak dira eta aurrera egiteko adostu beharreko puntuak ere. Horregatik kezkatuta gaude, eta gure galdera: Jaurlaritzak asmoa al du murrizketarik onartuko ez duen Gizarte Zerbitzuen Legearen garapen integrala egiteko? | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4769 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, Gizarte Zerbitzuen Legearen garapenari buruz | Mahaiburu andrea, sailburu, legebiltzarkideok. Arrondo andrea, sail hau, eta bereziki Gizarte Politiketako Sailburuordetza, lan nabarmena egiten ari da lege horren garapenean. Galdetu egiozu gizartezerbitzuen zorroa, zerbitzuen mapa, memoria ekonomikoa edo Euskadiko Gizarte Zerbitzuen Legearen plan estrategikoa idazteko lanetan parte hartzen ari den edozeini eta baieztatu egingo dizu. Legegintzaldiaren hasieran Ganbera honetan bertan egindako lehen agerraldian esan nizuen konpromiso hori lehentasunezkoa zela guretzat. Hori horrela, esfortzu handia egiten ari gara. Nik esango nuke gure erronka nagusiena dela arlo horretan, benebenetan diotsut, eta Gizarteratuz aldizkarian agertzen dena bihurtzen da gure erronka nagusia momentu honetan. Eta, inolako zalantzarik gera ez dadin, jakin ezazue ez dugula legea garatzean murrizketa bat ere egiteko asmorik. Ez da egongo murrizketarik. Beti esan dugu gure helburua legea modu gauzagarrian garatzea zela. Zer esan nahi du horrek? Zer esan nahi du modu gauzagarrian garatzeak? Ba esan nahi du adostutako helburuak eta ratioak kudeaketaz arduratzen diren instituzioentzat betegarriak esan behar direla. Esan nahi du egungo egoera izan behar dugula abiapuntu eta esan nahi du gaur arte lortutako eskubide bati ere ez diogula uko egingo. Urtetako atzerapenarekin gabiltza legearen garapena egiten; ez gu bakarrik, guztion atzerapena da. Besteak beste, legea memoria ekonomikorik gabe sortu zelako. Orain badakigu legean definitutako zerbitzuak eta prestazioak zenbat kostatzen diren, eta, hori kontuan hartuta, lan handia egiten ari gara instituzioen eta gizartearen arteko negoziazioetan adostasunak lortzeko, horiek gabe ezin da lege honen garapena onartu. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4770 | |
10 | 84 | 13.06.2014 | ARRONDO ALDASORO | EH Bildu | Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, Gizarte Zerbitzuen Legearen garapenari buruz | Erantzunak hainbat zalantza mantentzen du, nire buruan behintzat, edo horrela uste dut. Zalantza eta kezka, gainera, gaur konturatu gara ez dela bakarrik gurea; Alderdi Sozialistak ere aurretik egin du honen inguruko galdera bat. Hala eta guztiz, guk gaurkoan hiru punturen inguruan nahi dugu gogoeta egin, eta, zuk orain esandakoa kontuan hartuta, erantzuna argia izango dela espero dut. Orain arte, guk behintzat, ez dakigu familia inguruko zaintzarako laguntza ekonomikoa jasotzeko jarritako baldintza kenduko den ala ez. Esan duzu kenduko dela, baina gehitu duzu diputazioek hala eskatzen baldin badute edo gehiengoz eskatzen baldin badute. Eskatuta baldin badago, sailburu jauna, pozten naiz. Beraz, hori argituta geratzen da: ez da egongo baldintza hori kartera-dekretuan hemendik aurrera. Beraz, poztekoa da eta horrela aitortu behar dut. Uste dugu hasieratik ez zela egon behar, baina ondo dago gaur egun konpromiso hori argituta gelditzea. Ez dakigu ere –bigarren galdera da, edo bigarren gogoeta gure aldetik– Jaurlaritzak etxez etxeko laguntzako zerbitzuen kasurako ezarritako goren mailako estaldura kentzeko asmorik ote duen, kontuan hartuz mendean bizi diren EAEko pertsona askok egun jasotzen dutena baino askoz txikiagoa dela. Eta hirugarren gogoeta izango litzateke ea Jaurlaritzak lehen mailako kasuen arreta berraztertu behar ote duen eta, ondorioz, egoitzetan daudenei ezohiko kasuetan, edota etxebizitza komunitarioetan daudenei, beharrezkoa duten laguntza emango zaien. Gogoetak murrizketen inguruan hitz egiterakoan. Eta, nola esan duzun ez dela egongo, gizarte- zerbitzuen maparen proposamena ere ezagutu dugu eta kezka orokorra dugu. Hau da, hasierako proposamenean, Jaurlaritzak gutxieneko gisa 2011ko urteko laguntzei ez die eutsiko, eta, horrela gertatzen baldin bada, ez dugu uste posible izango denik gizartezerbitzuetarako irisgarritasun unibertsala mantentzea. Eta, bukatzeko, horren garrantzitsua den lege baten garapenaren inguruan gure kezka orokorra adierazi nahi dizut, Aburto jauna. Gizarte-babeserako euskal sistema osatzeko jauzi nabarmena izan zitekeena beste aukera galdu bat bihurtu daiteke. Hau da gure kezka. Eta dena, kontsentsu eta adostasunaren izenean. Guk argi adierazi nahi dizugu, adostasunari bizkarra eman gabe, guretzat gutxieneko egokiak ziurtatzea lehentasuna dela eta espero dugula zuretzat ere horrela izatea. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4771 |
10 | 84 | 13.06.2014 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Belén Arrondo Aldasoro EH Bildu taldeko legebiltzarkideak Enplegu eta Gizarte Politiketako sailburuari egina, Gizarte Zerbitzuen Legearen garapenari buruz | Arrondo andrea, egin duzu galdera bat, baina orain beste hiru galdera daude zuen bigarren txandan, ezta? Egingo dugu berba horri buruz. Ez da egongo murrizketarik. Gizarte Zerbitzuen Legearen garapenaren zedarri nagusiak bakarrik aipatu dizkizut, gehiagorako denborarik ez daukagulako, baina askoz ere gehiago luza ninteke. Legegintzaldia hasi zenetik, hauen inguruko dekretuak argitaratu ditugu: gizarte-interesa, gizartefitxa eta diagnostikoa eta bazterkeria baloratzeko tresna. Beste hauek, berriz, tramitazio-aldian daude momentu honetan: laguntza goiztiarra, kontzertazioa, gizarte-zerbitzuen informazio-sistema eta desgaitasuna duten pertsonentzako egoitza-zentroak. Hauek arautzeko, zirriborroak prestatzen ere ari gara momentu honetan: koordainketa, nagusientzako egoitza-zentroak, eguneko egoitzak, desgaitasuna duten pertsonentzako zentroak eta baztertuentzako zentroak. Azken ohar bat. Hamaika bilera, txosten eta akordio egin ostean, dagoeneko Gizarte Zerbitzuen Erakunde arteko Organora bidaltzeko prest dago zorro-dekretua. Organo horretan Eusko Jaurlaritza, foru-aldundiak eta Euskadiko udalak daude ordezkatuta. Gizarte Zerbitzuen Legearen 44. artikuluan esaten denaren arabera, organo horri dagokio dekretua onestea. Hiru maila instituzionalek beto-eskubidea dute, eta Gizarte Zerbitzuen Legea garatuko duen dekretua izateko erantzukizuna inplikatuak dauden Euskadiko instituzioetan inplikaturiko gobernuek daukate. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4772 | |
10 | 84 | 13.06.2014 | PINEDO BUSTAMANTE | EH Bildu | Interpelazioa, Leire Pinedo Bustamante EH Bildu taldeko legebiltzarkideak Ogasun eta Finantzetako sailburuari egina, Herri Dirubideen Euskal Kontseiluan sortu beharreko batzordearen lehentasunei buruz | Eskerrik asko, mahaiburu andrea. Herri Dirubideen Euskal Kontseiluaren barnean batzorde berezi bat eratzeari buruz aritu ginen jada pasa den apirilaren 11n hemen, Legebiltzarrean. Batzorde honen helburua, gogoratuko duzuenez, arlo ekonomiko, finantzario eta fiskalean azken urteetan agertu diren desadostasunak ekiditea eta euskal erakundeen arteko jarrerak adosten laguntzea zen, arlo horietan burujabetza eskuratu eta edozein fororen aurrean batera defenditzeko, denok batera. Azken finean, euskal ordezkaritzaren posizioa indartzeko, gure burujabetza ekonomikoa indartzeko. Proposamena egin zuen Gipuzkoako Aldundiak urtarrilean izandako Bitariko Batzordearen deialdiaren aurrean bai edukiari bai prozedurari buruz kritiko agertu ostean. Edukiari buruz, egia esanda, luze eztabaidatu dugu hemen, Legebiltzarrean. Prozedurari buruz, bereziki Jaurlaritza Estatuarekin dena lotuta zuenean, azken momentuan, inolako elkarlanik gabe, joan zelako aldundiengana hauen babesa eskatzera; besterik ez, babesa. Hau, benetan, ez da lan egiteko jarrera egokia, eta are gutxiago leiala. Lan egiteko modu honek ahuldu egiten du Erkidegoaren jarrera Estatuarekin eztabaidatzeko unean, jakinda jarrera amankomuna eraman behar dela. Lan egiteko era honek ez dio inolako mesederik egiten gure burujabetasun ekonomikoaren defentsari, elkarlan eta informazio-elkartrukatze ezak euskal ordezkaritzaren jarrera ahultzea besterik ez duelako ekartzen. Apirilean, sailburu jauna, galdetu nizun Herri Dirubideen Euskal Kontseiluaren otsaileko bileran bertan adostutako batzorde hori eratzeko zuk zeuk eta zure sailak emandako pausoei buruz, zuk zeuk batzorde hartan hartutako konpromisoagatik, hau da, 15 egunetan batzorde berria definitzea, eta, egia esan, ezer gutxi esan zenuen. Elkarlan-, koordinazio- eta akordio-beharra bai Jaurlaritzak eta bai hiru aldundiek ikusten zenutela esan zenuen, baina, tresnari dagokiola, zure ustez, "denok % 100ean ez dugu bat ikusten zein den tresna- rik egokiena". Horiek izan ziren zure hitzak, nahiz eta, hasieran esan dudanez, Herri Dirubideen Euskal Kontseiluaren otsaileko bileran batzorde berezi bat eratzeari buruz adostasuna egon. Proposamen bat egin zeniela aldundiei esan zenuen eta euren erantzunen zain zinela. Baina, iragarri izan denez, zure proposamena ez zen izan batzorde egonkor eta iraunkor bat egitea. Jardun-protokolo bat proposatu zenuen, besterik ez. Protokolo horren arabera, Jaurlaritzak, egoki ikusten duenean, aldundiekin beharrezko koordinazio- eta informazio-elkartrukeak burutuko ditu, Erkidegoko eta Estatuaren arteko harreman ekonomiko-finantzarioetan jarrera komunak taxutzeko. Hau, berez, gaur dagoenaren isla da, orain arte Jaurlaritzak jarraitu izan duen jokatzeko eraren isla, besterik ez. Protokolo honen arabera, sailburu jauna, aldundiek ez zuten erabakitzeko eta parte hartzeko orain arteko aukera baino gehiagorik. Honek, egia esan, ez zion Herri Dirubideen Euskal Kontseiluan adostutakoari erantzuten. Denborak aurrera egin du, eta maiatzean, Gipuzkoako Aldundiko arduradunek prentsaurreko batera deitu zutenean jada batzorde berriaren inguruko euren jarrera azaltzeko eta egoeraren berri emateko, hau da, Jaurlaritzaren berririk ez zutela azaltzeko, besteak beste, Jaurlaritzak erantzun berri bat eman zuen, oraingoan, bai, batzordea eratzea onartuz. Oraingoan, sailburuak bere egiten du Dirubideen Euskal Kontseiluaren akordioa, bai. Azken proposamen honetan jasotzen da batzorde espezifiko bat eratzea, iragarri denaren arabera guzti hau. Batzordea eratzea, bai, sailburu jauna, baina, ondo dakizunez, batzordea bera definitu gabe, bere funtzionamendua definitu gabe eta, are kezkagarriagoa dena, bere edukia definitu gabe. Batzordea eratu eta aktibatu beharrekoa da, sailburu jauna. Eta batzordearen izaera benetakoa den egiaztatzeko, beharrezko ikusten dugu gutxienez bere funtzionamendua definitzea eta landu beharreko edukiak definitzea. Hau guztia beharrezkoa da benetan batzordeak Estatuarekiko ditugun gai garrantzitsuenetan sakontzeko asmoa duen egiaztatzeko, gure burujabetasun finantzario-ekonomikoari dagozkion gaietan modu eraginkorrean lan egiteko sortutako batzordea den ala ez argi gera dadin. Gure ustez, batzorde honek erakunde arteko lankidetzari bultzada berri bat eman behar dio, Estatuarekiko gaietan eta burujabetza ekonomikoaren arloetan erakunde guztien proposamenak eta jarrerak landu ahal izateko oinarri sendoagoak eraikitzeko. Lanketa honek Euskal Herriari soilik onurak ekarriko dizkiolako, burujabetasun ekonomikoan pauso sendoak ematea ezinbestekoa delako gure herriaren etor- kizuna ziurtatzeko. Beraz, sailburu jauna, jakin nahi dugu nola dagoen burujabetza finantzarioaren inguruko batzorde honen eraketa. Bereziki, zein gai landuko diren eta zein lehentasun ezarri diren. Askotan esan dizugu zeintzuk diren, gure ustez, landu beharreko gaiak. Funtsezko gaiak daude gure burujabetasun ekonomikoaren ikuspuntutik jorratu behar direnak. Hainbat gai daude Estatuarekiko gure eskumen propioak, gure egiteko ahalmen propioa ekonomia arloan azalarazi behar dituztenak: kupoaren inguruko gaiak, Egonkortasun Legearen aplikazioa, Arrazionalizazio Legearen egikaritzea edota BEZa arautzeko ahalmena behingoz eskuratzea. Badakigu Jaurlaritzarentzat kupoaren inguruko gaiak direla garrantzitsuenak, baina, sailburu jauna, urte eta erdi daramagu entzuten Estatuko Gobernuarekin harremanetan zaudetela eta harreman hauek diskretuak izan behar direla. Ados, baina, tamalez, euskal ordezkaritzaren kideen artean ez dago informaziorik, horrela aitortu baitute haiek ere, eta gaiaren inguruan jarrera amankomuna lantzeko gunerik ez da egon orain arte. Sailburu jauna, informazioa partekatzea Jaurlaritzaren gutxieneko eginbeharra da eta elkarlanerako gutxieneko abiapuntua. Batzorde honetaz Euskal Dirubideen Kontseiluan hitz egin zenuenetik lau hilabete pasa dira. Batzordea sortzeko sailburuak eta bere sailak emandako pausoei buruz nik neuk galdetu nuenetik bi hilabete pasa dira. Sailburu jauna, denbora luzea pasa da, eta herri honen burujabetza ekonomikoaren inguruan gai gehiegi daude jorratzeko ezin direnak luzeragoko utzi. Gaia garrantzitsua da, sailburu jauna, lan handia dago egiteko, eta benetako borondatea badago, Jaurlaritzak benetako borondatea badu batzordean aldundiekin batera elkarlana aurrera eramateko, gerora Estatuaren aurrean indartsu agertzeko, lehentasunak finkatuak egon behar dira eta guk gaur hemen lehentasun horien berri izan nahi dugu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4773 |
10 | 84 | 13.06.2014 | OGASUN ETA FINANTZETAKO SAILBURUAK (GATZAGAETXEBARRIA BASTIDA) | EA-NV | Interpelazioa, Leire Pinedo Bustamante EH Bildu taldeko legebiltzarkideak Ogasun eta Finantzetako sailburuari egina, Herri Dirubideen Euskal Kontseiluan sortu beharreko batzordearen lehentasunei buruz | Eskerrik asko, legebiltzarburu anderea. Pinedo anderea, lehenengo eta behin, ez nator bat zure hitzaldiaren hasierarekin. Esan duzu leial ez dugula jokatu, eta ezeztatu egiten dut, eta ezeztatu egiten dut borobil: informazioa eduki dugunean, sakon eta ondo eman diegu aldundiei. Orduan, zuzendu egin behar zaitut, hori ez delako informazio zuzena. Guk hor zintzo eta argi jokatu dugu Itun Ekonomikoaren aldaketan lortu behar genituen akordioak lortzeko. Bigarrena. Aipatu duzu Herri Dirubideen Kontseiluan otsailean hitz egindako proposamen bat, hau da, Gipuzkoako ahaldun nagusiak, Garitano jaunak, egindakoa. Aurreragoko eztabaidan ere erantzun nizun; zer edo zer atzeratu egin nintzen nire eginkizunetan eta proposamen bat egin nien martxoaren 21ean hiru ahaldun nagusiei. Ahaldun nagusiek erantzun didate niri zure galderaren ostean; apirilaren erdian, Aste Santu inguruan, baina aurrerago eduki genuen galderaren ostean. Gipuzkoako ahaldun nagusiak ez zuen ikusten guk egindako proposamena; da protokolo bat, nola jokatu gure elkarlanean eta lanbatzordea sortu. Bizkaiko ahaldun nagusia ados zetorren; Arabako ahaldun nagusia ere orokorrean ados, ñabardura txiki batzuekin. Horren ostean, maiatzean, erantzuna jaso eta gero –eta hau berria da, ze eduki genuen aurreko eztabaida apirilaren 11n uste dut izan zela–, beste proposamen bat egin genuen batzorde bat sortzeko. Baina, aurreko eztabaidan esan genuen bezala, aurreragoko proposamena, ahaldun nagusiak egindako proposamena, eta nik egindako proposamena edukietan ez dira osorik berdinak; badaukate antzekotasunen bat, baina berdinak ez. Burujabetzari buruz aipatzen dituzun gauza horiek, guk hori islatzen dugu ponentzia politikoan, Parlamentuan: burujabetzari buruzko Estatuko marko politikoaren aldaketa, guk uste duguna eta proposatu egin geniena –bigarrena, esan dizudan moduan– maiatzean hiru ahaldun nagusiei. Lan-batzordetik batzordera pasatzea, lantaldeak egin beharrean batzorde bat egitea, hor eztabaidatzeko eta aztertzeko, elkarlanean, koordinazioan, ekonomia- eta finantza-gaiak, orokorrean dauzkagunak Estatuarekiko harremanetan eta adostasun osoa eskatzen dutenak konpontzeko, hau da, ahobatezkotasuna behar dutenak. Eta horri buruz hiru ahaldun nagusiek balorazio positiboa egin zuten. Eta horren ostean –eta informazioa ere eman nahi dizut– batzar bat egon da maiatzaren amaieran, hilaren azkenengo bi egunetan: harreman finantzarioak zer egoeratan dauden eta zer arazo dauden. Eta hiru aldundiek daukate informazioa eta dokumentazio guztia horretaz: zein arazorekin gauden une honetan gure harreman finantzarioetan. Emanda daude eta hiru Ogasun ahaldunek daukate informazio zehatza horri buruz. Eta, zentzu horretan, aste honetan bidali dugu hiru aldundietara, hiru ahaldun nagusiei, proposamen hori, onartu eta ondo baloratu zenaren antzekoa, erabat antolatuta erabaki-proposamen moduan, hurrengo Herri Dirubideen Kontseiluan onartzeko batzorde hori. Proposamen bat egin diegu hiru ahaldun nagusiei eta uste dut han onartuko dela. Eta ez nator bat aipatu duzunarekin, ez dagoela informaziorik, elkarlanik ez dagoela. Ezin da bestela izan, ze bestela, ez bagenu hori edukiko, inola ere ezingo genuke akordiorik lortu. Beti gogoan eduki behar dugun gauza bat da adostasun osoa; aho batez onartu behar diren gauzetan ezin da alde bakarrez jokatu. Orduan, zentzuak esaten duen moduan, informazioa denok daukagu berdina: zein arlotan dauzkagun diferentziak gure harreman finantzarioetan Estatuarekin. Gauza bategatik, eta zentzuzkoa da: kupoa aldundiek ordaintzen dute. Nola ez dute informazioa edukiko ahaldun nagusiek, kupoaren ardura zuzena aldundiek badute eta kupoa aldundiek ordaintzen badiote Estatuari, zuzenean! Orduan, une honetan gaude. Hori antzinako eztabaida bat da eta hor dauden arazoak eta diferentziak aspaldikoak dira. Ez dira errazak konpontzen, ze iritzi desberdinak daude. Eta, gainera, zailtasuna dago beste alde batetik ere, ahobatezkotasun hori behar delako; adostasun osoa behar denean, edonork dauka iritzi kontrakoa jartzeko ahalmena, eta iritzi kontrako horrek suposatzen duena da ezin dela inolako erabakirik hartu. Orduan, bide horretan gaude eta lan hori eginda daukagu. Esan dut, aste honetan bidali dugu proposamena, aurrerago bidalitakoaren ildo berdinetik, baina jada artikulatua erabaki-proposamen moduan, hurrengo Herri Dirubideen Kontseiluan batzordea sortzeko. Eta une honetan, nahiz eta batzordea formalki osatuta ez egon, batzar batzuk egon dira maiatzaren azkenean eta informazio zehatza daukate aldundiek honetaz. Esan dudan moduan, aldundiek nola ez dute edukiko jakituria guztia eta informazio guztia, beraiek dira-eta kupoa Estatuari ordaintzen diotenak harreman finantzarioaren arabera! Guk egiten duguna da tresna moduan jokatu, baina, azkenean, ordaintzen dutenak hiru lurralde historikoetako aldundiak dira. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4774 |
10 | 84 | 13.06.2014 | PINEDO BUSTAMANTE | EH Bildu | Interpelazioa, Leire Pinedo Bustamante EH Bildu taldeko legebiltzarkideak Ogasun eta Finantzetako sailburuari egina, Herri Dirubideen Euskal Kontseiluan sortu beharreko batzordearen lehentasunei buruz | Eskerrik asko, sailburu, erantzunagatik. Ni alde positibotik hasiko naiz, eta benetan, sailburu jauna, garaia da erantzun bat izateko. Baina berriz ere agerian geratzen dena da Euskal Herria Bildutik gai hau bultzatzen ez badugu, ez doala aurrera. Eta aste honetan erantzuna bota duzula? Ayer mismo, ayer. Interpelazioa jarri arte ez dago erantzunik? Hilabete luze bat izan arte ez dago erantzunik? Sailburu jauna, egoera berriro errepikatu da. Maiatzean, Gipuzkoako Aldundiak egin zuen prentsadeialdiaren ondoren, ordu gutxi barru erreakzionatu zenuen, erantzuna bidaliz, eta egoera hori orain ere errepikatu egin da, eta Euskal Herria Bildutik egin genizun interpelazioaren aurrean (ikusita Jaurlaritza zeinen geldo dabilen gure herrialdearen burujabetza ekonomikorako funtsezkoak diren gaiak landu behar dituen batzordea sortzeko), berriro ere ordu gutxi barru erreakzionatu duzu. Argi geratu zaiguna da soilik lan egiten duzuela Euskal Herria Bildutik horretarako deia egiten zaizuenean, hori argi geratu da gaur. Izan ere, segida oso argi dago, sailburu jauna. Urtarrilean, Bitariko Batzordearen deialdiaren aurrean (zuk horri buruzko informazioa banuela diozu), nik bezain ondo dakizu zuk ere Espainiako Estatuarekin akordioa hitzartuta zenuenean joan zinela foru aldundietara, eta hortik aurrera esan zenien, eta denek erantzukizunez jokatu zutelako joan ziren eta sinatu zen. Eta zuk badakizu egonezina izan zela, eta esan zutela ez zitzaiela egokia iruditu, eta zuri egoera horren berri eman zitzaizun zerbait egin ahal izateko, Autonomia Erkidegoko gobernuek elkarrekin batera lan egin zezaten, guztiek batera jarrera indartsua agertzeko eta benetako indarrarekin joateko Estatuarekiko negoziazioetara. Otsailean, Gipuzkoako Foru Aldundiak agiri bat aurkeztu zuen ofizialki Finantzen Euskal Kontseiluan, eta agiri horretan esaten zuen batzorde hori nahi zuela, eta nola egin beharko litzatekeen batzorde hori. Nahi baduzu esango dizut zer proposamen zeuden. Eta batzorde hartan bertan zuek hitz egin zenuten, eta zuk esan zenuen hamabost egunetan gai hori lantzeko eta adosturiko proposamena egiteko konpromisoa hartzen zenuela. Zuk gaur esan duzu hainbat laneko arrazoirengatik zure proposamena atzeratu egin zela, eta horrela izan zen. Apirilean nik galdetu nizun, eta orduan esan zenidan proposamen hura iritsi zela jada. Jada apirilean gaude. Maiatzean, Gipuzkoako Foru Aldundiak prentsaurrekora deitu zuen, batzordearen eraketa zer fasetan zegoen gizarteari jakinarazteko, eta beste behin zuk itxuraz erreakzionatu egin zenuen, eta erantzuna eman. Eta orain, ekainean, Euskal Herria Bildutik interpelazio hau aurkeztu dizugu, jakiteko zer gai landu behar diren –eta espero dut zure hurrengo agerraldian azalduko didazula–; zuk berriro erreakzionatu egin duzu, eta aste honetan, batzordeari buruzko interpelazioa aurkeztu dugun astean, zuk berriro ere erantzun egin duzu. Bada, oso ongi iruditzen zait, baina, jakina… Nosotros lo tenemos claro. Guk gai honekin tinko jarraituko dugu, eta beste behin hona, Legebiltzarrera, ekarri behar badugu jakiteko zelan doan, ekarriko dugu. Argi eta garbi. Maiatzean bilerak egon direla esan diguzu. Gustatuko litzaiguke jakitea zer-nolako bilerak izan diren; batzordea berez, zuk gaur aitortzen duzun moduan, eratu gabe baldin badago, zer-nolako bilerak izan diren, zein ordezkari dauden, politikoa den, teknikoa den. Ze guk proposatzen duguna ez da gai tekniko soila, politikoa ere bada; Estatuarekin gero defendatzera joan behar direnak, zuk dakizun moduan –zu zeu zoaz–, politikariak dira. Eta kupoaren inguruan, esaten didazu: "Kupoa aldundiek ordaintzen dute, eta nola ez dute informazioa izango!". Esan dizut Bitariko Batzordearen inguruan gertatutakoa: aldundiek informazioa eduki zuten zure sailak jada Estatuko Gobernuarekin akordatuta zuenean. Eta kupoaren inguruko zuen elkarrizketak Estatuarekin azken urte honetan… Eta diskrezioz egin behar direla? Jakina, jendeak ez du dena jakin behar –zuk jakingo duzu–, baina aldundiek hor egon behar dutela edo jakinean egon behar dutela agerikoa da. Eta Gipuzkoako foru-ahaldun nagusiak esan du: "Lehentasunezkotzat jotzen du Jaurlaritzak, baina, prentsatik jakin izan dugunez, badirudi nolabaiteko harremanetan ari direla Estatuarekin gai honi buruz". Ahaldunak esan du prentsaren bidez enteratu dela elkarrizketatan zaudela. Beraz, mesedez, informazioa garrantzitsua da, elkarlana garrantzitsua da, baina denon artean. Hori da zuek erabaki zenuten funtzionamendua. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4775 |
10 | 84 | 13.06.2014 | OGASUN ETA FINANTZETAKO SAILBURUAK (GATZAGAETXEBARRIA BASTIDA) | EA-NV | Interpelazioa, Leire Pinedo Bustamante EH Bildu taldeko legebiltzarkideak Ogasun eta Finantzetako sailburuari egina, Herri Dirubideen Euskal Kontseiluan sortu beharreko batzordearen lehentasunei buruz | Eskerrik asko, legebiltzarburu anderea. Pinedo anderea, atzetik aurrera hasita, berriro zuzendu behar zaitut. Ezeztatu behar dut informaziorik ez dagoela. Ez, ez da hori. Ez da hori jarrera zuzena. Esan dizudan moduan, maiatzaren azkenean… Zergatik maiatzaren azkenean? Maiatzaren azkenean egiten direlako harreman finantzarioetan ordainketa batzuk. Horren arabera, elkarrizketa egin genuen hiru aldundiek eta Jaurlaritzak:, nola egin behar ziren maiatzaren amaierako gure ordainketak, gure harreman finantzarioetan. Hori hola da, eta ezin duzu esan –eta ez da egia, ez da zuzena daukazun informazioa– ez daukagula informazio hori. Bi. Aipatu duzu Bitariko Batzordearen jarrera ere eta berriro ez nator bat esandakoarekin. Jaurlaritzak zintzo eta leial jokatu du akordioa lortzeko Itun Ekonomikoaren aldaketan, hitzartu behar ziren zerga berrietan. Eta esan duzu instituzio guztiek erantzukizunez jokatu dugula. Bueno, nahiago dut hor utzi; "erantzukizunez" zuk aipatu duzu eta nahiago dut zure iritzi baikor eta eraikitzaile hori nabarmendu ezkor eta deseraikitzailea baino. Horrekin geratzen naiz. Hirugarren, aipatu duzu finantzen… Bai, proposamen bat egon da, baina proposamen batek edukitzen duena dira eragin batzuk, eta batek proposatutakoa beti ez da berehala zuzenean sortzen. Gipuzkoako ahaldun nagusiak proposamen bat egin zuen, jarrera bat zeukan, baina Jaurlaritzak, neronek ere, proposamen bat daukat, nortasun bat daukat, iritzi bat daukat. Eta gainontzeko ahaldun nagusiei, Bilbao eta De Andrés jaunei ere, nire jarrera adierazi diet. Eta horri buruz esan dut lehenengo hitzaldian ere zelako erantzuna jaso nuen: Bizkaiko ahaldun nagusiaren iritzi aldekoa eta Arabako Andrés jaunaren aldekoa, ñabardura batzuekin, batzorde hori sortzeko. Eta batzorde hori sortzeko proposamen berri bat egin zen, aste honetan bidalitakoaren eduki berdinekin. Erabaki-proposamena, berdina; bakarrik formatua aldatzen da. Ikusten baldin baduzu, gauza berdinak esaten dira guk nola ulertzen dugun. Nola ulertzen dugu? Bat, gure harreman ekonomiko eta finantzarioak elkarlanean eta koordinazioan oinarrituta daudela. Ez dago beste irtenbiderik. Zergatik? Berriro aipatzen dizut: zentzuak eskatzen duen moduan, kupoa zuzenean hiru lurralde historikoetako aldundiek ordaintzen dute beraiek daukatelako ardura hori. Nola ez dute edukiko informazioa! Hori da, orduan, gaietariko bat eztabaidatu behar duguna eta adostu behar duguna. Horrez gain, beste gai batzuk egon ahal dira Estatuarekiko harremanetan. Eta, harreman horietan, Itun Ekonomikoaren Bitariko Batzordean onartu behar diren gaietan ahobatezkotasuna behar da. Eta ahobatezkotasun horretarako, adostasun osorako, elkarlanerako tresna edo funtzionatzeko modu bezala balio du batzorde honek. Batzorde hau dago, gainera… Hori da nire proposamena. Ikusiko dugu, hori gehiengo osoak erabakiko du hurrengo Herri Dirubideen Kontseiluan, baina, bueno, iritziak emanda dauzkagu, eman dute hiru ahaldun nagusiek ere iritzia: batzorde hori Herri Dirubideen Kontseiluaren menpe egongo litzateke gaiak hola lantzeko. Eta ahobatezkotasuna behar dutenerako, uste dugu tresna egokia izango dela. Horretarako da. Uste bada beste iritziak badaudela, askatasun eta adierazpen politikoaren arabera zilegitasun guztia daukate beste iritziak emateko, eta Gipuzkoako ahaldun nagusiak egin zuen bere proposamena. Nik neronek ere eginda daukat nirea; babes bat daukat eta babes horren arabera jokatuko dut. Uste dut ere, eta horrela erantzun zidan maiatzaren erdian Gipuzkoako ahaldun nagusiak, ondo ikusten duela batzordea nik maiatzaren hasieran proposatu nuen moduan. Maiatzaren erdi aldean erantzun zidan, eta horren ostean –eta berriro horregatik zuzendu nahi dizut–, maiatzaren amaieran, hurrengo astean, eduki genuen batzar bat ikusteko gure harreman finantzarioak nola dauzkagun une honetan Estatuarekin. Eta informazio guztia daukagu lau instituzioek. Nola ez dugu edukiko ba! Eta berriro aipatzen dut: hirurek ardura zuzena daukatelako finantza aldetik ordainketak egiteko sasoian. Eta osaketari buruz, ahaldun nagusi bakoitzak dauka ahalmena eta askatasuna bere ordezkariak izendatzeko. Jaurlaritzak badauka bere ordezkaria, ipinita dauka zein izango den gure harreman finantzarioetako politika orokorretarako zuzendaria. Eta ahaldun nagusi bakoitzak izendatuko du berak gura duen ordezkaria, eta puntu; horretan askatasun guztia dauka. Hola jokatuko dugu. Eta, esan dudan moduan, aste honetan eginda dago hiru ahaldun nagusiei proposamen hori. Eta azpibatzorde horretarako proposamen hori eztabaidatuko da hurrengo Herri Dirubideen Kontseilua egiten denean. Aurten edukiko dugu bilera bat, eta gaien artean bat hori izango da. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4776 |
10 | 84 | 13.06.2014 | OYARZABAL DE MIGUEL | PV-ETP | Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Helduen Etengabeko Ikaskuntzako zentroei buruz duen politikaren gainean | Eskerrik asko, presidente andrea. Uriarte andrea, hilabeteak daramatzazue arreta publikoa desbideratu nahian, guztiok sartu eta nahasi nahian gainerakoek egiten dutenari buruzko eztabaidetan. Goizean ikusi dugu komunikabideei ordaintzeko prest ere egon zaretela Euskadiko hezkuntzaren egoerari buruzko arreta gure autonomia-erkidegotik kanpora desbidera dezaten, Euskadiko hezkuntzak dituen arazoei eta zure sailak Euskadiko hezkuntzaren arloan egin duen kudeaketa pobreari buruz hitz egitea saihesteko. Baina, bien bitartean, gai jakin bat ekarri nahi dugu hona: Hezkuntza Sailak zehaztu du helduen hezkuntza-zentroetako eskolek gutxienez hamabi ikasle izan behar dituztela, gastuak murrizteko. Zentroek, irakasleek eta sindikatuek adierazi dute etapa horren araudi berriak dozenaka irakasle ordezko utziko dituela lanik gabe. Helduen hezkuntza-zentroetako zuzendariek dimititzeko mehatxu ere egin dute, murrizketak direla eta. Ongi, sailburu andrea, Helduen Etengabeko Ikaskuntzako zentroak (EPAk) azken aukera dira lanmerkatuan berriro txertatu nahi duten kolektibo askorentzat. Etengabeko prestakuntza-mota horrek lagundu egiten die langabezian egon eta prestakuntza jaso, eguneratu eta hobetu nahi dutenei, etorkizunean lanpostu bat lortzea erraztuko dien tituluren bat nahi dutenei, baita DBHko graduatu titulua behar dutenei ere. Hori dela eta, zentro horietara (EPAra) jotzen dute titulazioa lortu nahi dutenek, DBHko graduatu titulua lortu nahi dutenek (ikasketak utzi zituztelako), oinarrizko prestakuntza egiaztatzen duen ziurtagiria edo diploma nahi dutenek, edo goi-mailako lanbideprestakuntzarako edo unibertsitaterako sarrera prestatu behar dutenek, edo, besterik gabe, helduarora iristean pertsonalki, kulturalki… aberastu nahi dutenek. Gainera, zentro horietan etorkinentzako gaztelaniaren irakaskuntza da ikastaro eskatuenetako bat duela hamarkada batetik. EPA zentroetan, ikastaro arautuak eta ez-arautuak ematen dira; ikastaro ez-arautuen artean, informatika, ingelesa, artearen historia, gizarte-trebetasunak eta abar eskaintzen dira. Gure autonomia-erkidegoan hogeita hamar zentro daude gutxi gorabehera, eta, une honetan, milaka ikasle eta ehunka irakasle daude zure sailaren erantzunaren zain, zalantzaz beteta, maiatzetik aurrera, maiatzaren 15ean zure sailak helduen ikaskuntza-zentroetako taldeen osaera eta lanpostu-zerrenda arautzen duen ebazpena argitaratu zuenetik. Araudi horretan gutxieneko kopuruak zehaztu dira, esan dudan moduan, taldeak osatzeko, eta hez- kuntza ez-arautuko taldeak mugatu dira (euskara eta gaztelania ikasteko ikastaroak etorkinentzat, eta, esan dudan moduan, unibertsitaterako sarrera prestatzekoak, lanbide-heziketako zikloetakoak, lanbide-ziurtagirietarakoak, etab.), eta, aldi berean, murriztu egingo da, zuen aurreikuspen berrien arabera, ikaskuntza arautuko eskaintza. Araudi berriarekin, Hezkuntza Sailak aldatu egin ditu taldeak osatzeko irizpideak, eta haiei eman beharreko arreta, zentro horietako hornidura- eta lanpostumurrizketa zuritzeko. Hau da, hezkuntza arautuan, taldeak osatzeko irizpideak aldatuta, zuzenean murrizten dira baliabideak. Eta hezkuntza ez-arautuan, arautuan baino talde gehiago ezin direnez izan –arauak hala jasotzen duelako–, muga berriak jartzen dira, eta hezkuntza-beharrak dituzten pertsona horiek ikasteko aukerarik gabe uzten dira honelako une batean, jende askok une hau prestakuntza lotzeko, prestakuntza egokitzeko, lan-merkatuan berriro txertatzeko baliatzeko beharra duenean. Zenbait kasutan, aipatu ditudan taldeetan, adibidez, etorkinek gaztelania irakasteko taldeetan, badirudi murrizketek % 50eko eragina izango dutela gure autonomia-erkidegoko zentro askotan. Bestalde, kendu egiten ditu (eta hori oso larria iruditzen zaigu) hezkuntza-premia bereziak dituzten ikasleez arduratzen diren irakasleak, eta horrek adierazten du ikasle horiek zentro horietatik kanpo geratuko direla. Ikasle horiek, behar handiena dutenak, premia bereziak dituztenak, zentro horietan behar handiena dutenak artatzen dituzten errefortzuko irakasleak kentzen dira. Etorkinentzako gaztelaniazko taldeek sei ordu zituzten astean orain arte, baina orain lau ordura murrizten dira gainera, eta, hala, sindikatuen kalkuluen arabera, zentroetako langile-kopurua % 40 murriztuko da. Horren guztiaren aurrean, azken egunetan sailaren aldetik jaso dugun erantzun da, itxura batean, arau hori malgutasunez aplikatuko duela, eta sailaren asmoa ez dela langile-kopurua murriztea. Ziur asko, aterako zara esatera sailaren asmoa ez dela langilekopurua murriztea, baina zuk maiatzeko ebazpenen bidez zehaztu dituzun ildoek langile-kopurua murriztuko dute ezinbestean, langileak bota zentroetatik, eta ikasle askoren aukerak murriztu, kanpoan geratuko baitira datorren ikasturtetik aurrera. Hain zuzen, erabaki horiek ez dute eskolakomunitatearen, sindikatuen, irakasleen, zuzendaritzen babesik, eta, gainera, ez dira zorrotz aztertu, ez da elkarrizketarik izan sektorearekin. Eta, dena den, zure sailak azkar zehaztu du zenbat talde izan behar diren zentroetan datorren ikasturtean. Ikastalde bat osatzeko zehaztu diren eskaera berriak direla eta, aurtengo ikasturtean dauden baino talde gutxiago izango dira. Eta, hori nahikoa ez dela, aurreratu ere egin da, Uriarte andrea, matrikula-epea. Orain arte, iraila izaten zen zentro horietako matrikula-aldia, eta, orain, arau berri horrekin, bat-batean ekainera igaro da, eta matrikula-aldia ekainaren 16tik 30era izango da. Zer gertatuko da ikasleak zentro horietan matrikulatzera joaten direnean? Talde gutxiago, eskaintza txikiagoa… izango dira. Zer esango diegu, zer esango diezue kanpoan, kalean geratzen diren ikasleei? Ez dagoela lekurik, beti egon denean? Murrizketak izan direla, erabaki duzuela arretarik ez jartzea helduen hezkuntza-zentroei? Hemen helduentzako etengabeko prestakuntzarako, bizi osoko ikaskuntzarako onartu genuen legea letra hila dela? Tiraderan geratzen dela? EAJren Gobernu honek, zure sailak ez duela asmorik gure autonomia-erkidegoan helduentzako hezkuntzaeskaintza sustatzeko, indartzeko edo, gutxienez, mantentzeko? Hain zuzen, zure sailak hartu duen erabaki hori biziki larria iruditzen zaigu, langileetan eta baliabideetan aurrezteko irizpideak lehenesten baititu oinarrizko eskubidea ematearen aurretik. Gure ustez, hezkuntzarako eskubidea oinarrizkoa da, eta guztientzako kalitatezko hezkuntza bermatu behar da. Erabaki horrek arriskuan jartzen du hezkuntzarako oinarrizko eskubidea, lanpostuak suntsitzen ditu, eta, gainera, helduentzako hezkuntza-zentroetan; une honetan zerbitzu bikaina ematen eta zeregin bikaina egiten ari dira, batez ere behar handiena duen jendearekin. Nahi nuke hemen azaltzea zergatik erabaki duzuen trabak jartzea behar bereziak dituztenei, une honetan laguntza handiena behar dutenei. Zer esango diezue haien familiei? Etxera eramateko? Zer esango diezue gaztelania oinarrizko prestakuntzatzat behar duten eta hizkuntza-eskoletara joan ezin diren ehunka etorkinei? Nahi nuke zehazki azaltzea zein den zure asmoa; izan ere, jende asko dago, une honetan, erabaki horien mende, helduen ikaskuntza-zentro horietan matrikulatzeko epea hasteko egun gutxi falta direla. Besterik ez. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4777 |
10 | 84 | 13.06.2014 | OYARZABAL DE MIGUEL | PV-ETP | Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Helduen Etengabeko Ikaskuntzako zentroei buruz duen politikaren gainean | Eskerrik asko, presidente andrea. Uriarte andrea, nik ez dut oinarritzen nire informazioa prentsako ebakinetan. Aurreko interpelazioa Ganbera honi zure sailak idatziz eman zion erantzunean oinarritzen zen, baina orain Langile Batzordeak eta ELA sindikatuen dokumentuetan oinarritzen dut, eta ez dira, hain zuzen, Alderdi Popularretik hurbil dauden sindikatuak. Bilerak egin ditudan EPAko zentroetako irakasleen klaustroetako dokumentuak ere bai, bilerak egin ditudanetakoak. Ez dira prentsako ebakinak. Eta kasualitatea izango da, baina zu sindikatuei laguntzeko prest zaude gainerakoak kritikatzen dituztenean, bereziki PPren Gobernua, baina sindikatuak, irakasleak, zuzendariak ados jartzen direnean zure kudeaketa kritikatzeko, orduan oker daude? Aizu, begira, sailburu andrea, kontua da zuk ez dituzula zentroen ordezkariak hartzen. Ez da egia. Ez, ez. Deitu egin zizueten, eta… Bilera eske ari dira, baina ez dituzu hartzen! Begira, asmo onak izango dituzu, baina zure erabakiek zuzenean kalte egingo diete helduen ikaskuntza-zentroei. EPAko zentroak bihurtuko dira, ez baduzue atzera egiten, DBHko titulua lortzeko edo zikloetarako eta unibertsitaterako sarrera-probak gainditzeko zentro huts. Horretara murriztu nahi dituzue. Eta zentroak, EPAk, hori baino askoz gehiago dira. Etengabeko hezkuntza jasotzea ukatzen duzue arlo instrumentaletan eta oinarrizkoetan, DBHko graduaturik ez dutenak bakarrik joan ahal izango baitira zentro horietara, araudi berriaren arabera. Zer gertatzen da gaur oinarrizkotzat jotzen diren eta derrigorrezko ikasketak egiten ari zirenean oinarrizkoak ez ziren konpetentziak eskuratu eta eguneratu behar dituzten pertsonekin? IKTak, hizkuntzak, ez al dira gaur oinarrizko konpetentziak? Non geratzen da Bizialdi Osoko Ikaskuntzari buruzko Legea, 2013ko urrikoa? Non geratzen da? Esan dizut lehen: tiraderan jasoko duzue. Ez al da zure ardura lege hori betetzea? Helburua ez al zen zentro horiek sustatzea lege hori eztabaidatu genuenean? Non geratzen da helduentzako ikaskuntzaeskaintza orokorraren bultzada, ezagutzak eta prestakuntza zabaldu behar dituztenentzat? Non geratzen da hori zure ildoetan? Ganbera honek onartu zuen Legearen 4. artikulua! Ez duzu azaldu zer proiektu duzun arlo horretan. Murrizketak egiten dituzue. Murrizketak egiten dituzue, Uriarte andrea. Sindikatuak hori salatzen ari dira. Jada egin dituzte kontzentrazioak, helduen hezkuntzako murrizketak salatzeko! Murrizketak egiten dituzue. Ez duzue plan bat aurkeztu, ez duzue programa bat zentro horietarako. Mugatu egiten dira gizarte- eta lanbazterketako eremuetan dauden ikasle askoren aukerak (une honetan baldintza txarrenetan dauden horienak, horiei sarrera mugatzen diezue). Ez diezue galdetu zentroen arduradunei, esan dizudan moduan, eta ez duzue haiekin hitz egin. Sarrera-irizpideak eta ratioak aldatu dituzue. Eta zuk datuak alderantziz eman dizkidazu! Nola esan diezadakezu taldea sortzeko gutxienez behar den ikasle kopurua 17tik 10era jaistea erabaki duzuela? 1. taldean irizpidea 10etik 12ra igo duzue, eta 2. eta 3. taldeetan, 15etik 17ra! Baina, aizu, orduan kontua izango da zentroetako zuzendariak eta sindikatuak ari direla gezurretan, ziurtatzen baitizut ni ez naizela ari hitz egiten egunkarietako txostenei buruz; irakasleen eta zentroko zuzendarien txostenez ari natzaizu. Dokumentuak zentroetako klaustroetan onartu dira! Arabako Paulo Freire EPAn bilerak egin dira zure sailari bidali zaizkion dokumentu zehatzekin, arren, datu horiekin! Etorkinentzako gaztelaniazko ikastaroen beste adibide bat jarriko dizut? Araban, Paulo Freire zentroan, astean sei orduz joaten ziren 59 talde izatetik astean lau orduz joaten diren 29 talde izatera igaroko dira. Esan nola ulertu behar den hori! Ehunka pertsona utziko dituzue kanpoan, plazarik gabe, Araban, Arabako zentroan. Gertu dut, eta zentroetako arduradunekin egiaztatu ahal izan dut. Jendea kanpoan utziko duzue, kalean; itxaropena duen jendea, beharra duen jendea. Joko-arauak partidaren erdian aldatu dituzue. Gainera, herrien aukerak murriztu dituzue; landa-eremuetako EPA zentroen etorkizuna hondatuko duzue. Eta, gainera, hori gutxi balitz bezala, hezkuntza bereziko jendearen arreta murriztuko duzue. Uste dut atzera egin behar duzula, eta hemendik eskatzen dizut –ez baitut denbora gehiago– Gobernu honek arlo honetan aurkeztu dituen ebazpenak baliogabetzeko, zentroen arduradunekin hitz egiteko, eta, datorren ikasturtetik aurrera, LPZ berria osatzeko zentroen egiazko beharrak kontuan izanik. Besterik ez, eta eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4778 |
10 | 84 | 13.06.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Helduen Etengabeko Ikaskuntzako zentroei buruz duen politikaren gainean | Esan dizudan moduan, elkarrizketa etengabea da. Ez da bidea ireki behar; irekita dago, eta etengabea da. Etengabea da, bai zentroekin bai sindikatuekin. Lehen esan dizudan moduan, ebazpen horiekin guztiekin, bidali diren zirriborroekin, jaso eta erantzun diren errekurtsoekin, aurrera eramango den lanerako egutegi bat dago: apirilaren 7tik 12ra, proposamena bidali zitzaien zentroei eta sindikatuei; maiatzaren 9a zen iradokizunak bidaltzeko azken eguna; maiatzaren 12tik 17, bilerak egin ziren sindikatuekin; maiatzaren 19tik 24ra, zentroekin hitz egin zen; maiatzaren 26tik 31ra, zentroen iradokizunak jaso ziren; ekainean, errekurtsoei erantzun zitzaien, eta data horretatik aurrera ere zentroekin eta sindikatuekin hitz egiten jarraitu dugu. Hau da, elkarrizketaren bidea irekita dago; gertatzen dena da ikusi behar dela zehazki zein den asmoa, eta zer gertatzen ari den egiaz. Gobernu honek hezkuntzaren alde egin du esparru guztietan, helduen hezkuntza barne. Zentro horiek eskaintzen duten zerbitzuari funtsezko deritzogu helduen laneratzea lortzeko, baita atzerritarren gizarteratzea lortzeko ere, gure hizkuntza eta kultura ikasten dituztenez. Baina horrek ez du esan nahi beste aldera begiratu dezakegunik. Ez dugu aitzakiarik jarriko, jakin badakigulako zenbait gauza ez direla ondo egin. Nik bezala dakizu zentro horiek handiegiak izan direla denbora gehiegian. Ondo dakizu zentro baimendu batzuetan, asko jota, ikasgelako lau ikasle izan dituztela. Ziur zaude hori izan behar dela egoera desiragarria? Uste duzu herritarrei onargarria egiten zaiela Herri Administrazioak irakasle bat esleitzea hiru, lau edo bost ikasleko taldeentzat? Hori da uste duzuna, benetan? Hori da gertatzen ari zena. Ni ziur nago ezetz. Berriz azpimarratuko dut zein den gure ikuspuntua eta gure jardunbidea: baliabideak optimizatzea, egiazko eskaria aztertu eta, ondorioz, eskari horri erantzuteko beharrezko baliabideak esleitzea. Politikamodu horretan sinesten dugulako. Politika-modu hori da herritarrek galdetzen dutena eta horri helduko diogu. Sindikatu batzuk alarma-mezuak hedatzen hasi ziren arren, Gobernu honek ez du murrizketarik egingo, ezta langilerik kaleratuko ere, baliabide erabilgarriak egiazko beharretara doitu baizik, hala helduen hezkuntzan nola hezkuntza-sistema osoan. Gainera, nabarmendu nahi dut araudi hori aplikatzearen eta egiazko eskaera egokitzearen ondoriozko baliabide guztiak –hori irakasleen % 10 da, gutxi gorabehera, eta ez, % 40, zuk esan duzun moduan– hezkuntza-arloko programa estrategikoenak ordu-kreditu moduan finkatzera bideratuko direla. Besteak beste, programa eta proiektu hauek finkatuko dira: hezkuntza hirueleduna eta eleaniztuna, baterako hezkuntza eta genero-indarkeriaren prebentzioa, teknologien txertaketa Sare Hezkuntza Gelan, Jardunbide Onak Partekatuz ekimena eta Hamaika Esku programa. Hain zuzen, jada egin die sailak gonbidapena zenbait zentrori lehenagokoez bestelako proiektuak presta ditzaten, eta ordu-kredituak eskaini zaizkie. Zehazki, familiak hezten lagunduko dute Hamaika Esku programan parte hartzen duten lau zentrotan, eta hirugarren adinean bigarren hizkuntza bat ikasteak zer eragin duen aztertzeko ikerketa-proiektua egiten lagunduko dute. Proiektu horietarako, zentro horietan bost irakasle gehigarriren baliokideak diren ordu-kredituak bideratu dira. Horretarako, beharrezkoa da hitz egitea, haiekin egotea, eta hau esan nahi dut: jende guztiarekin hitz egin dugu, eta badakigu zertan ari garen. Alegia, ez gara kudeaketa pobre batez hitz egiten ari; hori zentzurik gabeko deskalifikazioa iruditzen zait. Alegia, arreta desbideratzen ari gara... Nor ari da arreta desbideratzen? Ea, une honetan egoera arautzen ari gara. Orain arte matrikulak ez ziren zehazki kontrolatzen, zentroek egiten zuten… Ebazpen horrekin, guk ez baititugu mugak aldatu, egokitu baizik ez dira egin, eta, gainera, zentroekin adostu dira. Alegia, kontua ez da bat-batean ebazpen bat inposatu dugula: aurreko ebazpenetakoa jaso dugu. Ez dakit zertara datorren hau! Ez da irizpidealdaketarik izan; ordenatzen ahalegindu gara, ditugun baliabideak eraginkorrak izateko, eta ez daitezen gaizki erabili. Hori egin da funtsean. Zer gertatzen da? Bada, tira, askotan, norbaiti esaten zaionean ordenatu egin behar dela, ezin dela orain artean bezala jarraitu, bada, itxuraz, kosta egiten zaio ordena berrira ohitzea; badirudi ez dagoela ondo ikusia gauzak ondo jartzea eta gauzak ordena bati jarraikiz egitea. Ez dakit, ez dakit zer pentsatzen duzun, baina iruditzen zait kontua ez doala hortik. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4779 | |
10 | 84 | 13.06.2014 | REYES MARTÍN | SV-ES | Interpelazioa, Vicente Reyes Martín Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Estatuaren titulartasuneko artxiboen kudeaketaren arloan funtzioak eta zerbitzuak transferitzeari buruz | Eskerrik asko, presidente andrea. Buenos días a todos. Buenas tardes. Sailburu andrea, galdera bat egingo dizut interpelazio-itxura emanda, oso zehatza, eta da zergatik erabaki duen Eusko Jaurlaritzak foru-aldundien eskuetan uztea estatu-titulartasuneko artxibo historikoak kudeatzeko eskumena. Eta galdera hori egiten dizut harrigarria delako, bereziki kulturaren arloan, Eusko Jaurlaritzak eskumen bat jasotzea eta, gero, eskumen horretaz libratzea, eskumen hori foru-aldundien eskuetan utziz. 2011n jaso zen eskumena, eta hitzarmena 2012an egin zen; autonomia-erkidegoko administrazioak, zehazki, zure sailak, osorik du artxiboen eskumen hori. Logikoena litzateke eskumen hori jaso ondoren Jaurlaritzaren artxibo-politikaren tresnatzat erabiltzea Jaurlaritzak. Izan ere, Jaurlaritzak museo-politika, liburutegipolitika, ondare-politika eta artxibo-politika ditu. Eta politika horretan probintzietako artxibo historikoak funtsezko elementua dira, puzzlean falta zen pieza autonomia-erkidegoko administrazioak, behingoz, kulturan tresna bat izateko bere politika zuzenean aplikatzeko; kasu honetan, artxiboen politika. Hori ez da gertatzen Euskadiko kultura-esparruan. Eskuarki liburutegiak eta museoak foru-aldundien edo udalen jabetza dira, haien eskumenak dira. Jaurlaritzak ez du museo propiorik, ez du liburutegi propiorik fisikoki, eta nire helburua ez da hori izatea. Hau da, beti, Eusko Jaurlaritzaren jarduera antolatzeko, dugunetik abiatu behar dugu, baina irizpide bati jarraikiz. Eraikin batzuk ditugu toki-administrazioen jabetza direnak, eta funtzio bat betetzen dute, arrazoi historikoengatik (haiena da), baina Eusko Jaurlaritza batek herri-ikuspegia badu kasu horietan guztietan, politika bat izan behar luke elementu komun batzuk izateko, eta, gainera, eraginkorrak izatea bermatu, Eusko Jaurlaritzak erabakitzen duen kultura-politika bati jarraikiz Horri herri-ikuspegi esan ohi zaio. Probintziako artxibo historikoen kasuan zehazki, iritsi da eskumena, zorionez, eta fisikoki eraikin batzuk ditu (eta ez soilik ahalmen arauemailea), eta eduki batzuk, eta langileak, eta ekonomia-zuzkidura herriikuspegia duen politika egiteko. Eskumen hori foru-aldundiei emateko ikusten dudan azalpen bakarra da, eskumena zuena denean, eta edozein gobernuk eskumen hori erabiltzen duenean –eta hori gertatu da autonomia-erkidego guztietan–, herriaren ikuspegi konfederala izatea, eta nik ezin dut, sozialistok ezin dugu aplikatzen ari zareten ikuspegi hori partekatu, horrek adierazten baitu Jaurlaritzaren eskumen bat zatitu egingo dela foru-aldundiei emateko. Eta hori arazo batzuk dituelako. Kontua ez da soilik funtsezkoa den tresna bat galtzen duela Jaurlaritzak bere politika egiteko. Kontua da, gainera, behin transferitu ondoren, artxibo historiko probintzial horiek ez direla sare komun batean izango, ez direla batera eta etengabe lan egiteko sare batean egongo. Izan ere, jada baditugu adibideak Euskadin. Oraintxe bertan, adibidez, liburutegiak… Forualdundien liburutegiak ditugu, udal-liburutegiak, eta, azkenean, liburutegien euskal sarea dugu, eta Jaurlaritza ikuspegi bat antolatzen eta horretan laguntzen ahalegintzen da, baina kontua da foru-aldundiak ez daudela (nahi badute bakarrik baitaude, eskumena baitute), eta, udalei dagokienez, Bilbo, Donostia eta Santurtzi ez daude, nahi badute soilik baitaude. Izan ere, Eusko Jaurlaritzak ez du tresnarik zuzenean kultura-politika bat aplikatzeko, behintzat oinarrizko irizpideekin, Euskadi osoan. Eta koordinazio ona, eraginkorra izanez gero, azkenean onargarria izango litzateke hori, baina praktikak adierazten du –horregatik ari naiz adibide horiek jartzen– foru-aldundiek beren lurraldean egiten dutela politika, eta Jaurlaritza ahaztu egiten dutela. Badute erlazioa Jaurlaritzarekin autonomia-erkidegoko administrazioaren koordinazio-organismoetan. Museoen Kontseiluan, Ondarearenean… Gure kontseilu guztietan parte hartzen dute Eudelek eta forualdundiek, baita beste eragile batzuek ere. Jaurlaritza ahalegintzen da koordinatzen, babesten, sustatzen, ildoak ematen, baina foru-aldundien kasuan ez dago horren baliokiderik, ezta hori egiten dela kontrolatzeko aukerarik ere. Hau da, Jaurlaritzak koordinatzeko es- kumenik ez duen arren ere, hartu egiten ditu bere organoetan, baina Jaurlaritza ez dago foru-aldundien eta udalen organoetan. Oso ongi, egitura hori dugu. Hori birbideratu egin behar genuke, politika guztietan gutxieneko komun batzuk izateko. Baina gutxienez, tresna dugunean, hori baimentzen duen transferentzia baitugu, ez libratu transferentziaz, ez bota harriak zure teilatura, ez galdu herri-ikuspegia. Izan museo-politika baten orientazioa. Gainera, ez lirateke sarean egongo, praktikak adierazten duelako. Ezingo zenukete, halaber, administrazioak hobeto funtziona dezan lagundu, jada ez bailirateke Eusko Jaurlaritzaren eta haren sailaren mendeko izango. Orain artxibo horiek ditugunez, administrazioaren artxibo zentrala Gamarran, Euskadiko Artxibo Historikoa Bilbon, artxiboen sistemaren antolaketa osoa dugula, dokumentuen kudeaketa integrala egin liteke; adibidez, zure sailak egin dezake. Eta nik ziurtatzen dizut zure kasuan legokeen edozein sailburuk izango lukeela anbizio politikoa bere mende dagoen horretan sistema integrala egiteko. Eta ez duzu anbizio politiko hori ere: sistema zatitu eta foru-aldundiei eman diezu, eta, azkenean, ez dute koordinazio hori izango. Eta, gainera, Jaurlaritzaren kultura-politikaren elementu izango ez denez, ez du beteko gaur artxiboak legitimatzen dituen funtzio bat –hori nik diot, garai honetan–, eta hori da informazioa zabaltzeko ahalmena. Gardentasunaz hitz egiten dugun garaiotan, herritarrek dokumentuetara sarbide aske, zuzen eta erraza izateaz, bada, artxibo horretako dokumentu historiko guztiak, probintzietako notario-protokoloak, artxibo horietan dagoen guztia zatitzean, zailago izango da herritarrek ezagutza hori eskuratu ahal izatea. Izan ere, foru-aldundi baten edo bestearen zentro horietako batera joan ahal izango da, baina Eusko Jaurlaritzak du aukera handiena, sistema informatikoak erabiliz, sailek dituzten baliabide guztien bidez, artxibo horretako eduki guztia herritarren esku errazago eta zabalago jartzeko. Beraz, ez dut ulertzen, eta zure erantzunaren zain nago, zergatik eskumena duen gobernu batek beste norbaiten eskuetan uzten duen, horrek kalte egiten dionean praktikari, artxibo horien funtzionamenduari, herritarrek horretarako sarrera izateari eta gobernu orok izan behar lukeen herri-ikuspegiari. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4780 |
10 | 84 | 13.06.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Vicente Reyes Martín Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Estatuaren titulartasuneko artxiboen kudeaketaren arloan funtzioak eta zerbitzuak transferitzeari buruz | Legebiltzarburu anderea. Reyes jauna, ezaguna denez, ekainaren 28ko 142/2011 Dekretuaren eta ekainaren 24ko 897/2011 Errege Dekretuaren bidez onartu zen Euskal Autonomia Erkidegorako Transferentzien Batzorde Mistoaren akordioa, hain zuzen ere estatu-titularitateko artxiboak kudeatzearen arloan Estatuko Administrazio orokorraren eta Euskal Autonomia Erkidegoaren arteko funtzioak eta zerbitzuak transferitzeari buruzkoa. Transferitutako estatu-titularitateko artxiboak hiru multzo ezberdinetan sailkatu daitezke. Lehenengoz, notario-protokoloen artxibo historikoen dokumentu-fondoak, 100 urte baino gehiagokoak. Bigarrenez, historikoak ez diren notario-protokoloak, 25 urte baino gehiagokoak eta 100 baino gutxiagokoak. Eta azkenik –guri momentu honetan interesatzen zaizkigunak–, Estatuko Administrazio periferikoak Autonomia Erkidegoan dituen artxiboak; probintzia-antolaketa batean oinarrituta egituratuta daude eta probintziaartxibo historikoak osatzen dituzte. Batzorde Mistoaren akordio horren aktan, bi administrazioen artean adostutako adierazpen bat agertzen da, ondorengo hau esaten duena: "Historikoki probintzia mailakoen gisa definitu diren estatu-titularitateko artxiboak direla eta Autonomia Estatutuan eta Lurralde Historikoen Legean zehaztuta dauden Euskal Autonomia Erkidegoko lurralde historikoen eskuduntzen printzipio antolatzaileak kontuan hartuta, berehalako etorkizun batean lurralde historiko bakoitzari eskualdatutako funtzioen transferentzia gauzatzen saiatuko dela adierazten du Euskal Autonomia Erkidegoko ordezkaritzak. Hori guztia hiru probintzia-artxiboei dagokienez, 1983ko azaroaren 25eko legean aurreikusten diren batzorde mistoetan hartu beharreko akordioen bidez. "Halaber, Estatuko Administrazio Orokorrak bere akordioa berresten du; hots, estatu-titularitateko artxiboak kudeatzearen arloan transferitutako funtzioak foru-organoek betetzen saiatuko da. Horregatik, administrazioen arteko lankidetza-harremanak, hitzarmenak izenpetzea eta, onartutako transferentzia-akordioaren arabera, behar diren koordinazio-neurri guztiak Euskal Autonomia Erkidegoko lurralde historikoekin antolatzen saiatuko da eta lurralde horiei emango zaie transferitutako funtzioen ardura". Por otra parte, fue esta misma Cámara, este Parlamento Vasco, el que aprobó el día 30 de mayo de 2012 una moción consecuencia de una interpelación previa, con arreglo al siguiente texto: "El Parlamento Vasco considera que la gestión de archivos de titularidad estatal recientemente transferidos a la Comunidad Autónoma del País Vasco debe ser competencia de las diputaciones forales, por lo que insta al Gobierno y a las tres diputaciones a poner en marcha los procedimientos legales y administrativos para su materialización, garantizando la financiación para su desempeño". Llama la atención, por tanto, que usted plantee la presente interpelación precisamente para conocer cuáles son los motivos por los que el Gobierno Vasco ha decidido ceder a las diputaciones forales sus competencias de gestión de archivos de titularidad estatal. Pues, bien, es justamente esta voluntad manifestada por este Parlamento y recogida en el acta del acuerdo de la Comisión Mixta de Transferencias, es esta voluntad, subrayo, la que este Gobierno pretende materializar. Cabe recordar además que esta voluntad ha sido manifestada también por órganos de los propios territorios históricos. Es el caso de las Juntas Generales de Álava, que en el pleno celebrado el 14 de mayo de 2012 aprobó una moción sobre esta cuestión que decía lo siguiente: "Las Juntas Generales de Álava consideran que la gestión de archivos de titularidad estatal recientemente transferidos a la Comunidad Autónoma del País Vasco debe ser competencia de las diputaciones forales, por lo que instan al Gobierno Vasco y a las tres diputaciones a poner en marcha los procedimientos legales y administrativos para su materialización, garantizando la financiación para su desempeño". Borondate hori betetzeko eta aipatutako artxiboak kudeatzearen arloan funtzio eta zerbitzuak transferitzeko prozesua lantzeko asmoz, foru-aldundiekin harremanetan jartzen hasi da Eusko Jaurlaritza. Zentzu horretan, elkarrizketa, komunikazio eta instituzioen arteko lankidetzaren oinarritik abiatuz egin nahi duela Gobernu honek eskualdaketa azpimarratu nahi dut. Horiek horrela, eta analisia egin ondoren, funtzionamendu- eta pertsonal-gastuei buruzko informazioa eta dokumentazio zehatza bidali zaie forualdundiei, baita dokumentu-fondoen eta artxibo historiko bakoitzak ematen dituen zerbitzuen deskripzioa ere. Así pues, este Gobierno está llevando a cabo todos los pasos necesarios a fin de materializar el citado traspaso de la gestión de los archivos provinciales a la mayor brevedad posible, atendiendo de este modo a la voluntad de la Comisión Mixta de Transferencias, de las diputaciones forales y de esta Cámara. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4781 | |
10 | 84 | 13.06.2014 | REYES MARTÍN | SV-ES | Interpelazioa, Vicente Reyes Martín Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Estatuaren titulartasuneko artxiboen kudeaketaren arloan funtzioak eta zerbitzuak transferitzeari buruz | Bai, eskerrik asko, presidente andrea. Sailburu andrea, erantzunetako ohiko deskribapenaz gain, eta hori jada ezagutzen dugu (nik ere esan dut noiz egin den), transferentziari buruz esan duzun bakarra da egingo duzuela. Besterik ez, ez baituzu inoren aginduzko mandaturik. Legebiltzarreko akordioak komeni zaizunean soilik betetzen dituzu. Nik esan diezazuket noiz onartzen dituzuen, eta noiz ez. Eta transferentziari dagokionez, Errege Dekretuari dagokionez, ez du inolaz ere esaten –alegia, ez esan gezurrik–, ez du inolaz ere esaten transferentzia egin egingo denik. Esaten du egin daitekeela, baina autonomia-erkidegoari, autonomiaerkidegoko administrazioari transferitzen dio. Begira, begira zer dioen zuk aipatu duzun errege-dekretuak, eta oso argi esaten da: "Estatuko Administrazio Orokorrak eta Euskal Autonomia Erkidegoak, lurralde historikoetan aplikagarri den legediari jarraikiz, egoki deritzen hitzarmena egin ahal izango dute akordio honetan jasotzen diren arloetan". Hau da, "egin ahal izango dute", eta "egoki deritzen hitzarmena". Eta, gainera, Estatuko Administrazioak ere parte hartu behar du, eta ez dakit horrekin ados zauden. Baina, begira, ni horrek ez nau kezkatzen. Alegia, zu ez zaude behartuta; eragin politiko batzuk ditu gobernuak, eta ebakiak hartzen ditu. Eta galdera hau egin behar da –ez harritu hau galdetzen dizudalako–, egin behar da zure asmo politikoaz galdetzen baitizut: zer asmo politiko duzu zatitu egingo duzun eskumen bat beste batzuen eskuetan uzteko, jakinik koordinazioa galduko duzuela, praktikan kasu guztietan (museoetan, liburutegietan…), zatituta dagoen guztietan, ez duzuela jarduteko ahalmenik, eta foru-aldundiek ere ez zaituztetela kontuan hartzen? Zergatik utziko duzue beste batzuen eskuetan orain Eusko Jaurlaritzarena den eskumena? Horregatik esaten dizut zuri ezezaguna zaizun herri-ikuspegiaren kontu hori. Noski Legebiltzar honetan onartu zela, funtsean foralista direnek onartu zutela, herriaren ikuspegi konfederala dutenek, Alderdi Popularrak eta zuek, EAJk. Ez dakit zer egingo duen Bilduk, orain, teorian, beste herri-ikuspegi bat baitu; ikusiko dugu, hau eztabaidatzen dugunean, zer ikuspegi duen gai honetan. Orduan ikusiko da bakoitzaren jarrera; izan ere, argi dago Eusko Jaurlaritzaren eskumen batez ari garela, ona dela eskumen hori izatea, eta eraginkortasun handiagoa ematen duela, baina zuek beste batzuen eskuetan utzi nahi duzue. Eta, bide batez, transferentzien dekretuaren zirriborroak ez du ezer esaten koordinazioaz, eta ez du klausularik, ongi lotzeko nola garatuko den gai hau. Nik ez dut esaten administrazioen artean ez denik erlaziorik izan behar. Kontrakoa baizik. Esaten dut bakoitzak bere eskumenak dituela, eta, guztion onerako, mankomunitate bat, artxibo bat, arloko organo bat ezarri behar dela, sinergia guztiak biltzeko ahalmena duena, eta udalen, foru-aldundien, Eusko Jaurlaritzaren… baterako jarduerak eragitekoa. Baina bakoitzak bere eskumenak ditu. Hori egin daiteke. Hain zuzen, halako mankomunitateak egiten dira, edo partzuergoak, baina eskumena ez da beste norbaiten eskuetan uzten. Zuk beste norbaiten eskuetan utziko duzu hala egin nahi duzulako, ez lege-testuren batek horretara behartzen zaituelako: zurea den arrazoi politikoren batengatik; baina horrek zatitu egin dezake eskumen bat, eta hori garrantzitsua da Eusko Jaurlaritzak behingoz tresnak izateko kultura-politika bat aurrera eramateko gutxienez artxiboen arloan, osorik, eta Administrazioa, Administrazioaren funtzionamendua hobetzeko. Horrek, gainera, dokumentuak modu bateratu batean egitea ere eskatzen du, eta hori guztia baliatzea. Aipatu didazun koordinazioari dagokionez, erantzun dizut praktikak adierazten duela ez dela erreala, zuk ezin duzula kontrolatu, foru-aldundiek egoki deritzena egiten baitute. Hori da praktika, eta zuk eskumen hori galduko duzu ordainetan ezer jaso gabe. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4782 |
10 | 84 | 13.06.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Vicente Reyes Martín Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Estatuaren titulartasuneko artxiboen kudeaketaren arloan funtzioak eta zerbitzuak transferitzeari buruz | Esan dizudan moduan, Reyes jauna, horretan ari gara. Ez da asmoen adierazpena; horretan ari gara. Badakit zer dioen dekretuak, zer Batzorde Mistoaren akordioak, eta uste dut hori behar beste eztabaidatu zela Legebiltzar honetan, akordioa onartu zenean. Ez naiz puntu horretara itzuliko. Esan dizut, halaber, hau Legebiltzarraren, foru-aldundien eta Batzar Nagusien eskaera bat dela Por otra parte, le quiero recordar lo siguiente: la Ley 27/1983, de 25 de noviembre, la Ley de Territorios Históricos, concede la competencia exclusiva a los territorios históricos en su ámbito territorial para los archivos de su titularidad y en el ámbito de las instituciones culturales, también la competencia sobre el desarrollo legislativo y ejecutivo en el ámbito del patrimonio histórico. Bestalde, hau gogorarazi nahi dut: azaroaren 25eko 27/1983 Legeak, Lurralde Historikoen Legea deritzonak, haien titularitateko artxiboen eta haien intereseko kultur erakundeen arloan eskuduntza esklusiboa ematen die lurralde historiko horiei haien lurralde-eremuetan, baita ondare historikoari buruzko arloetan legegintza-garapenaren eta betearazpenaren eskuduntza ere. Bestalde, lehenago adierazi dudanez, Estatuko Administrazioaren eta Euskal Autonomia Erkidegoaren arteko Transferentzia Batzordearen 2011ko ekainaren 22ko akordioa dago, estatu-titularitateko artxiboak kudeatzearen arloan. Funtzio eta zerbitzuak hiru probintzia-artxiboetako bakoitzera transferituko zirela aurreikusten zen akordio horretan. Ez daukagu inolako zalantzarik erreferentziafondoak interes handikoak direla lurralde historikoentzat. Horrela adierazi dute zenbait ekimen eta forotan hiru lurralde historikoetako batzar nagusiek. Hala ere, hau gogorarazi behar da: Eusko Jaurlaritzak joan den legealdian alde bakarretik hartu zuen arlo horretan foru-aldundiei inolako transferentziarik ez egiteko erabakia, instituzio horiei inolako jakinarazpenik egin gabe, ezer kontsultatu gabe eta aldez aurretik inolako elkarrizketarik izan gabe. Bere kabuz egin zuen. Horrenbestez, eskatu zaion moduan jokatu du Jaurlaritza honek, eta beharrezko urratsak egin ditu estatu-titulartasuneko artxiboen kudeaketa lurralde historikoei transferitzeko (ez eskumena, baizik eta kudeaketa), eta hori, bistan denez, haiekin hitz egin eta adostuz. Ministerioari buruz esan dudana… Noski, Hezkuntza ministroarekin hitz egin da helburu den transferentziari buruz, eta ministro jaunaren erantzuna jaso dugu, eta gai honetan elkarrekin jarduteko aukera ere adierazi da. Gainera, esango dizut egiaz ez dudala ulertzen zuen taldearen irakurketa, esaten duenean horrela Euskadi osoaren eskuetan egon behar luketen oinarrizko baterako elementuak galtzen direla. Horrek kezkatu egiten bazaituzte, nire ustez, zuk dakizun moduan, Jaurlaritza hau Euskadiko dokumentu eta artxiboen legearen aurreproiektua prestatzen ari da. Lege horren helburu nagusia da, hain zuzen, dokumentu analogiko eta elektronikoak eta artxiboak kudeatzeko sistema integratua osatzeko oinarriak zehaztea –zuk zenioen moduan–, baita Euskadiko artxibo historikoa sortzea ere. Lege berriaren bidez, Euskadiko artxibo-sistema arautuko da, baita kideak eta kudeaketa-organoak ere. Horretaz gain, Euskadiko dokumentu-ondarearen babesa, zainketa eta hedapena arautuko dira, eta, noski, herritarrek artxibo-dokumentuetara sartzeko duten eskubidea. Zalantzarik gabe, foru-aldundiak eta udalak zuzenean inplikatuta daude lege horretan, hein handi batean, artxibo-funtsen titularrak baitira, eta, forualdundien kasuan, erabateko eskumena dute haien titulartasuneko artxiboen arloan. Hala, erakunde arteko koordinazioaren bidez, Euskadiko artxibo-sistema nazionala sustatu nahi da. Beraz, kontua ez da ezer galtzea, Reyes jauna. Aitzitik, helburua da artxiboak modu koordinatu eta eraginkorrean kudeatzea, eskumenak eta indarrean dagoen lege-esparrua ahalik eta gehien errespetatuz. Eta, gainera, herritarrei balio historikoko dokumentu eta artxiboetarako sarbide librea bermatzea da helburua, dokumentu horiek dauden lekuan daudela. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4783 | |
10 | 84 | 13.06.2014 | ROJO SOLANA | SV-ES | Galdera, Natalia Rojo Solana Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, euskal kirol-selekzioen ofizialtasunaren bideragarritasun juridikoaren gaineko txostenari buruz | Egun on, sailburu andrea. Talde Sozialistak euskal selekzioen nazioarteko ofizialtasunaren bideragarritasun juridikoari buruzko txostenari buruz galdetzen dizu. Txosten hori autonomia-erkidegoko aurrekontuetan jasotzen da, eta 20.000 eurotik gorako kontu-saila du. Herria zer egoeratan dagoen ikusita, eta aztertu ahal izan dugun edukia dela eta, nahiko genuke zuk azaltzea zer berri dakarkion txosten horrek euskal selekzioen ofizialtasunaren edo ofizialtasunik ezaren egoerari buruz. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4784 |
10 | 84 | 13.06.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Natalia Rojo Solana Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, euskal kirol-selekzioen ofizialtasunaren bideragarritasun juridikoaren gaineko txostenari buruz | Señora presidenta. Rojo anderea, argi esango dizut zer berri dakarren Eusko Jaurlaritzak egindako txosten honek. Orain arte egiatzat hartzen genuen mito bat gezurtatu egin du. Beti pentsarazi digute euskal selekzioek ezin zutela legalki nazioarteko lehiaketetan parte hartu, baina txosten berri honek argi uzten du egungo legediak ez diela euskal kirol-selekzioei nazioartean parte hartzea galarazten. Hori da euskal kirol-selekzioen ofizialtasunaren bideragarritasuna aztertzeko egin den txostenaren ondorio nagusia, gure ustetan oso berri interesgarri eta garrantzitsua. Hemen gauden guztiok ederto dakigu euskal nazioarteko ordezkaritza euskal herritarren aldarrikapen historiko bat dela, eta Eusko Jaurlaritzak herritarren nahia entzun eta atenditu egin du. Euskal selekzioen nazioarteko ofizialtasuna nahi dugu. Horrez gain, aitortza hori Estatu espainiarraren barneko normaltasunaren eta elkarbizitza demokratikoaren erakusle izango litzatekeela uste dugu, beste estatu askotan gertatzen den legez. Gure asmoa da nazioartean dauden bideak aztertzea, Espainiako federazioek plantea ditzaketen blokeoak gainditu ahal izateko, eta egindako txostenak horretarako dauden bideak azaltzen dizkigu. Rojo anderea, gaur egun estaturik gabeko 49 nazio daude munduan era ofizialean eta normaltasunez nazioarteko lehiaketetan parte hartzen duten selekzio bat edo gehiago dituztenak. Guk orain arte hori hemen legalki ezinezkoa zela uste genuen, baina orain badakigu hori ez dela horrela. Beraz, guk zergatik ez? | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4785 | |
10 | 84 | 13.06.2014 | ROJO SOLANA | SV-ES | Galdera, Natalia Rojo Solana Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, euskal kirol-selekzioen ofizialtasunaren bideragarritasun juridikoaren gaineko txostenari buruz | Sailburu andrea, Eusko Jaurlaritzak 20.000 eurotik gora ordaindu duen txostena alderdikoia da, helburu bat zuen, ez alderatzea, eta ez du esaten ez genekien ezer, zuk mito bat eraitsi duela esan arren. Ez dakit zer mitori buruz ari zaren, euskal selekzioak lehiatu egin baitaitezke Estatua ordezkatzen duenik ez bada. Hau da, futboleko espainiar selekzioa badenez, ezin da futboleko euskal selekziorik izan. Hori esan dute epaitegiek, eta, bestela, irakurri epaia. Hori bai, kirolen batean ez bada selekzio nazionalik, euskal selekzioak selekzio ofiziala izan dezake. Hori esan dute epaitegiek Euskadik aurkeztu zuen helegitearen harira, baita Kataluniako selekzioek jarri zutenaren harira ere. Beraz, epaiez hitz egitean, hitz egin dezagun gaiaz osotasunean. Eta niri iruditzen zait, puntu horretara iritsita, Euskadik 20.000 euro ordaintzea txosten hori egiteko, bada, nahiko arduragabea eta ausarta, Euskadik zenbat arazo dituen kontuan izanik, eta, bereziki, zuk zuzentzen duzun sailak. Eta gehiago esango dizut. Euskal selekzioen ofizialtasunaz hitz egitea euskal herritarren aldarrikapenetako bat dela esatea, bada, berriro ere, batzuek euskal gizartearen izenean hitz egitean egiten duten arrandia baita... Nire ustez ez da euskal herritarren masaren aldarrikapena futboleko, saskibaloiko edo zuk nahi duzuneko euskal selekzioa izateko beharra edo eskaera. Eta euskal selekzioen ofizialtasuna herri baten bizikidetza demokratikoarekin lotzea, bada, berriro ere, gaia ideologizatzen saiatzea da, eta horretaz arduratzen zarete zuek honekin zerikusia duen guztian. Izan ere, zuek mikrofonoetan, hauteskunde-programetan eta foroetan, irratietan, telebistetan edo nahi duzuen lekuan hitz egiten duzue horri buruz, baina zuek, Madrilen ordezkaritza izanik, ez duzue gai hori egiaz landu behar den eremura eta hori zehazten duen estatuko legea alda daitekeen eremura eramaten. Eta hori demagogia da, nortasuna zerbaitekin lotzeaz hitz egiten duzuenean gertatzen den guztiarekin bezala, kasu honetan, kirolarekin. Zergatik? Bada, begira, euskal sozialiston iritziz, zuek gai honetan, beste gai batzuetan bezala, konplexu handia duzue alde honekin alderatuta, eta borrokatu egiten zarete ikusteko nork ordezkatzen duen gehiago euskal nortasuna, euskal sentimendua edo ez dakit zer, herritarren zati bati erakusteko (zuek hauteskundeetan ihes egiten dizuela uste duzuenari) agian pixka bat gehiago konbentzi ditzakezuela gai horretan. Euskal selekzioen ofizialtasunaren gaia zuek uste duzuen baino serioagoa da. Hau ideologizatuta eta politizatuta dago lehen minututik. Zuek zuei egoki iruditzen zaizuen kirolean euskal selekzioa izatearen edo ez izatearen kezka kendu diguzue. Baina bi errekurtso daude, Kataluniarena eta Euskadirena, eta epaitegiek hitz egin dute, eta ez da erantzuteko aukerarik: euskal selekzioak edo Kataluniako selekzioak izango dira baldin eta Estatu espainiarrarenik ez bada. Beraz, izan gaitezen serioak, erabil dezagun euskal herritarrek zergen bidez ordaintzen duten dirua erabili behar denerako, eta txostenak eskatzean, bada, eska ditzagun gutxienez gauzak alderatzen ahalegintzen direnak, paperek balio erantsia izan dezaten. Hori adar-jotzea da, EAJk, prentsaurrekoak kamiseta eta pankartekin egitea ahalbidetzeaz gainera, ez baitu ia ezer egin. Ordezkari politikoak dituzue Diputatuen Kongresuan. Izan ausartak, eta aurkeztu legea aldatzeko proposamenak, errealitate hori izateko, eta konplexu gutxiago izateko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4786 |
10 | 84 | 13.06.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Natalia Rojo Solana Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, euskal kirol-selekzioen ofizialtasunaren bideragarritasun juridikoaren gaineko txostenari buruz | Rojo andrea, lehenago esan dudan moduan, egin den txostenaren helburua zen euskal kirol federatuaren nazioarteko ordezkaritzaren bideragarritasuna zehaztea, indarrean dagoen ordenamenduarekin bat etorriz. Eta uste dut ez zuela zerikusirik zure diskurtso guztiarekin. Horretarako, azterketa juridiko oso bat egin da, aurrez inoiz egin gabea, kirol-federazioen nazioarteko ordezkaritzaren bideragarritasunari buruz. Azterketa horrek zehaztu behar zuen, batetik, ordezkaritza hori izan zitekeen egun indarrean den estatuko eta autonomia-erkidegoko ordenamendu juridikoari jarraikiz. Eta, bestalde, nazioarteko kirol-federazioek, nazioarteko lehiaketan antolatzen eta arautzen dituzten elkarte nagusiek, onartuko zuten ordezkaritza hori. Osoko azterketa horren ondorioetatik txostenaren ekarpen hauek nabarmendu behar dira, eta uste dut hori zela helburua. Konstituzio Auzitegiaren jurisprudentzia kontuan izanik egin den lehen txosten juridikoa da. Etorkizuneko jardueraren mugak zehazten ditu, eta orain arte egindako txostenetan aztertu ez den berrikuntza juridiko garrantzitsua ematen du. Txostenak bidea adierazten du, iter juridikoa, eta barneko eta nazioarteko legea zorrotz bete eta errespetatuz, nazioarteko ofizialtasuna lortu nahi duen euskal federazioak egin beharrekoa. Gainera, nazioarteko federazio bakoitzaren barne-estatutuak kontuan hartzen dituen egoerak aurkezten ditu txostenak, eta estatutuen aurreikuspen hori lehenago aipatu dugun Konstituzio Auzitegiaren adierazpen juridikoarekin batzen du. Aurrekoetan ez bezala, txosten horrek amaitu diren prozesuen adibideak jasotzen ditu, bai Kirolen Arbitraje Auzitegiaren bidez, bai nazioarteko federazioetan izan diren barne-akordioen bidez. Laburbilduz, txostenak ikuspegi tekniko, aseptiko eta prozesala du; aurrekariak, barne-araudiak eta nazioarteko araudiak aztertzen ditu, eta Europako Erkidegoaren neurria begiztatzen du segurtasun juridikoz, hutsera jauzi egin gabe eta indarrean den legedia zorrotz betez jarduteko. Ez du zerikusirik zuk esan duzun guztiarekin. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4787 | |
10 | 84 | 13.06.2014 | UBERA ARANZETA | EH Bildu | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, berrordainketa inposatzen duen errege-dekretuaren ondorioak baliogabetzeko neurriak hartzeko asmoari buruz | Eskerrik asko, mahaiburu anderea. Eguerdi on denoi. "Tengo la obligación de cumplir las leyes del Gobierno de España, pero también la de cuidar de las personas de mi región, y no hay nadie más vulnerable que aquel que tiene una enfermedad grave". María Dolores de Cospedalen hitzak ziren horiek. Argi eta garbi esan zuen bere alderdia, PP alegia, Madrilgo Gobernuan egindako legearen gainetik arituko zela. Hau da, aditzera eman zuen, modu batera edo bestera, berrordainketa ezartzeko legearen gainetik zirrikituak topatuko zituela neurri horiek bere herritarrak ez kaltetzeko. Cospedalek hala egitea erabaki zuen eta inork ez zion desobedientzia leporatu, inork ere ez. Guztiz kontrakoa: medikuen elkargoak eta beste hainbat elkartek txalotu egin zuten proposamena. Zein izan zen, ordea, Eusko Jaurlaritzaren jarrera? "No estamos de acuerdo con la implantación del copago en Euskadi. Es una medida que no apoyan ni el Departamento de Salud ni el Gobierno Vasco en su conjunto. Es una medida innecesaria, lo hemos dicho en innumerables ocasiones". (Jon Darpón, consejero de Salud). Y, sin embargo, "lo vamos a aplicar en un periodo breve y en toda la Comunidad". Hauek dira gure sailburuaren hitzak. Eta hala izan da: kopagoa aplikatu egin da Euskal Autonomia Erkidegoan. Egia da ere –hori ere esan behar da– berrordainketaren kalteak arindu egin gura izan dituzuela, jendartearen zati bati ordaindu duen dirua itzuliaz. Beraz –eta hau argi eta ozen esan beharra dago–, bai, posible da berrordainketa, kopagoa, saihestea, eta hau argi geratu da. Posible da berrordainketa saihesteko neurriak ezartzea. Neurri horiek hartuz gero, ez gaituzte Audientzia Nazionalera eramango. Agerian geratu da. Herri moduan, ez kopagoari bakarrik, baina bai kopagotik hasita, aurre egiten badiegu Madrilgo inposizioei, ez gaituzte Audientzia Nazionalera eramango. Eta zuek, Darpón jauna, Madrilgo legearen aurka egin duzue, baina, osasun publikoaren unibertsaltasun- eta ekitate-printzipioetan oinarritu ordez, neurri partziala hartu duzue, bi helbururekin: bat, populismoa, eta bigarrena, anbiguotasuna mantentzea. Populismoa egitea, "arazoak dituzten herritarrek ez dute ordainduko", "pertsona helburu" eta horrelako esaldiak erabiliz. Eta anbiguotasuna mantentzea: Madrileko parrokiari esaten diozue euren aginduak betetzen dituzuela, eta hemengo parrokiari beste gauza batzuk esaten dizkiozue eta beste jarrera batzuk aurkezten dituzue. Eta bi helburu hauek nabarmen agerian geratu dira etorkinen osasun-arreta eskaintzeko orduan eta botiken berrordainketan. Baina ez duzue inor engainatuko, ekuazioa oso argia da. Gizarte-talde batek ez baditu botikak ordaintzen, alegia berrordainketa saihesten badu, gizarte osoak saihestu dezake. Hori da ekuazioa eta hori da argi geratu den ekuazioa. Eta hori litzateke benetan osasun-sistema unibertsala, ekitatiboa bermatzea, diskriminaziorik ez egotea eta aukera-berdintasun printzipioa osasun publikoaren oinarri nagusi bilakatzea, eta printzipio hori hautsi duzue. Joan zen astean, komunikabideen bidez jakin genuen 100.000 pertsonari itzuliko zaiela kopagoarengatik ordaindu duten dirua. Eta, egia esan, agertu diren datuek ere nahasmendua sortu digute. Zergatik? Ba 2013ko urrian aurreikusten zenutelako herritarrak 546.374 izango zirela. Eta, gainera, esan duzuelako tratamenduari atxikitzeko diru-laguntza eskatu dutenen % 90i itzuliko zaiola. Beraz, hemen baditugu datuak argitzeko eta kontrastatzeko. Eta farmazietara joaten garen gainontzeko herritarrak gure buruari esaten diogu: "Beraz, kopagoa saihestea posible da". Eta, ildo horretatik, sailburuaren hitzak berriro errepikatzen baditugu: "No estamos de acuerdo con la implantación del copago en Euskadi. Es una medida que no apoyan ni el Departamento de Salud ni el Gobierno Vasco en su conjunto. Es una medida innecesaria, lo hemos dicho en innumerables ocasiones"… Eso es lo que dice el consejero de Salud. Hitz horiek berriro gogoratzen baditugu, galdera argia da, eta lehen esan dugu: posible baldin bazaio herritar talde bati kopagoari aurre egitea eta hura saihestea, zergatik ez neurri hori unibertsal bilakatu? Eta hori da gaurko interpelazioaren motibazioa: Osasun Sailak asmorik ba al du herritarrek pairatzen dituzten ondorio negatibo horiek ezabatzeko (herritar guztiek berrordainketa saihesteko) neurriak aktibatzeko, 16/2012 Dekretuan jasotzen diren neurriak indargabetu ahal izateko? | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4788 |
10 | 84 | 13.06.2014 | OSASUNEKO SAILBURUAK (Darpón Sierra) | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, berrordainketa inposatzen duen errege-dekretuaren ondorioak baliogabetzeko neurriak hartzeko asmoari buruz | Gracias, señora presidente. Señorías, buenos días de nuevo. Señora Ubera. Beno, nik ulertzen dut gauza hauek gertatzea, eta noizean behin gai-zerrendatik kentzea interpelazio bat; zorionez, ez da oso ohikoa Legebiltzar honetan. Baina, noski, zuk zure interpelazioan egiten duzun galdera jada egin zenuen urtarrilaren 16an, eta bost hilabete igaro dira. Egia esan, pozik nago halako sail zail bat kudeatu arren gaurko beste galderarik ez duzulako aurkitu. Baina, tira, gogo onez erantzungo dizut, nahiz eta iruditzen zaidan errealitateak berak erantzun diola. Esan nahi dut nahiko anakronikoa dela gure asmoak zein diren erantzutea, hori galdetu baituzu zuk, gaur gaurkoz, ekainean, nahikoa denean asmoetara ez jotzea, baizik eta denbora honetan aurrera eraman ditugun ekintza eta jardueretara, eta pentsatzen dut ezagutzen dituzula, publikoki eta era garden batean egin baitira. Aun así, viendo que la interpelación está vigente, cumpliré con mi misión. Cumpliré plenamente y con sumo gusto mi misión ante esta Cámara, ante ustedes. Eta, hasteko, adierazi behar dut, gertaera egiaztagarria delako, Urkullu lehendakariaren Jaurlaritzak irmo egin diola aurka neurri horri, ez baitzitzaigun beharrezkoa iruditzen, eta hori mantendu egiten dugu. Espainiako Gobernuak inposatu zuen, eta Estatuan neurri hori ezartzen azken autonomia-erkidegoa izan da, eta urtebetez atzeratu du indarrean jartzea. Euskadi ha sido la última en aplicar esa medida. La última entre todas la comunidades autónomas; hemos ido un año por detrás del resto. También hay otra cuestión de la que quiero hablar: nuestra versión no es tan perjudicial, nuestra versión perjudica menos a los ciudadanos. Horrek ez du esan nahi 16/2012 Errege Dekretuaren aurka jarria dugun errekurtsoari uko egiten diogunik. Dekretu horrekin behartu zuen Estatuko Gobernuak koordainketa betetzera. Ez du adierazten, halaber, gure aurkakotasun politiko eta juridikoari uko egitea ere erietxeko botika-koordainketan; guk, gainera, hori ez dugu ezarri. Baina auzi juridiko horiek ebazten diren bitartean –esan genuen– ezin ginen ezer egin gabe geratu, eta gure esku dauden bitartekoak abian jarri ditugu koordainketak –zeinaren aplikazioa atzeratzea lortu arren aplikatu egin behar izan baitugu– herritarrei, farmaziei eta administrazioko langileei ahalik eta kalte txikiena egiteko moduan. Beraz, hemen, beste autonomia erkidego batzuetan ez bezala –interpelazioan aipatzen duzu, gero tribunan aipatu ez baduzu ere, inguruarekiko ikuspegi konparatiboa–, hileko dagokion ekarpenaren mugara iristen denak ez du diru gehiago aurreratu behar, gero ordaindu diezaioten zain egoteko. Hemen automatikoki uzten dio ordaintzeari gehienezko kopuru horretara iristen denean. Baina gainera hemen, Euskadin, eta soilik Euskadin, beste bide batetik ere egin diogu aurre koordainketari, trabak traba, antolatzeko gai izan garenarekin. Talde ahulenentzako laguntza ekonomikoez ari naiz (errenta txikiko erretiratuak, langabetuak, eta abar.), koordainketa izanik ere, medikuak jarritako tratamenduekin jarraitu ahal izan dezaten. Ez da zifra-dantzarik, baizik eta norberaren askatasuna baliatuz laguntzak ez eskatzea erabaki duen jendea. Laguntza horiek ere iragarri genituen, eta horiek ere errealitatea dira egun; laguntza horietarako 18 milioiko zuzkidura jaso genuen aurrekontuan, eta handitu egin zitezkeen ekitaldi honetako aurrekontuan. Eskubidea zuten pertsonek jarritakoaren % 100 hartzen zuten, eta 100.000 eskaera baino zertxobait gutxiago jaso ditugu, baina hortik oso gertu, eta datorren hilean hasiko gara ordaintzen. Laguntza horiek ekonomikoki ez ezik, zuzentasun-terminoetan ere konpentsatzen dute koordainketaren neurria –berriro diot, bidegabea eta eraginkortasunik gabea–, eta ekonomikoki ahulenak direnek tratamenduarekin jarraitzea bermatzen du, gaixotasunak eragindako botika-gastuei aurre egiteak ahalegin handiena egitea eskatzen dietenek. Pentsatzen dut zuk, legebiltzarkide horrek, baduzula laguntza horien berri, gainera osasun-zentro guztietan banatu baititugu liburuxkak eta informaziokartelak. Horiek horrela, legebiltzarkide andrea, koordainketaren aurrean eragozpenak jarri ditu Euskadik, Jaurlaritza honek, fronte guztietan: politikoa, soziala, ekonomikoa, legezkoa eta etikoa. Arlo horietako bakoitzean intentsitate, sineste sendo eta irmotasunez, ez zuk eskatzen zenizkidan asmoek, baizik eta deskribatu dizkizudan gertaerek eta errealitateak adierazten duten moduan. Sail honek eta Jaurlaritza honek ekintzekin adierazten dituzte asmoak, ez propagandarekin. Muchas gracias. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4789 | |
10 | 84 | 13.06.2014 | UBERA ARANZETA | EH Bildu | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, berrordainketa inposatzen duen errege-dekretuaren ondorioak baliogabetzeko neurriak hartzeko asmoari buruz | Propaganda da zuen Gobernuak eta zuen sailak egiten duena. Hemen, ez erresistentzia (ez soziala, ez politikoa) eta ez ezer, eta are gutxiago ekitatea eta unibertsaltasuna. Eta, Darpón jauna, erantzun. Esan aurre egingo diozun koordainketari ala ez. Eta galdera horri erantzun behar diozu. Aurre egingo diozu koordainketari? Eta erantzuna baiezkoa bada, gizartearen sektore baterako inplementatu duzun neurria unibertsal egin behar duzu. Hori egin behar duzu. Bestela, ari zara ihes egiten eta osasun-sistemaren printzipio nagusiak, unibertsaltasuna eta ekitatea, urratzen etengabe. Hori bai, Madrili men egiten; Madrili men egiten eta hemengo herritarrei bizkarra ematen. Hori da egiten ari zarena. Zeren hemen –lehen esan dugu, lehenengo txandan– ekuazioa argi geratu da: neurriei (kopagoari, berrordainketari) aurre egin dakieke, eta erakutsi duzue. Ba, orain, unibertsalizatu neurri hori. Besterik ez dugu eskatzen. Eta gai hau, orain arte egin dugun bezala, etengabe ekarriko dugu. Hasi ginen maiztasun batez ekartzen, baina Legebiltzar honetako Mahaiak ez zuen izapidetzen. Horregatik denbora bat utzi dugu, ikusteko zer gertatuko den orain, uztailean. Eta, gainera, orain, hasiko zaretenean 2015eko aurrekontuak prestatzen, gure lan-ildoa ere markatzeko, eta eskatzeko 2015eko aurrekontuetan neurri hau unibertsalizatzeko diru-lerro bat jasotzeko, posible delako, borondatea badago (borondate politikoa, soziala, ekonomikoa), aurre egitea. Baina badirudi erosoago zaudetela anbiguotasun horretan eta Madrileko neurriei men egiten. Hori da orain arte erakutsi duzuena. Eta hemen ikusi da, eta datuek horrela erakusten dute, nahasmena besterik ez dagoela. Badirudi kapritxoz, herritarroi dirua sobratzen zaigulako, ez dugula diru-laguntzarik eskatzen. Aztertu duzue, ikusi duzue zer zailtasun dauden tratamenduei atxikitzeko diru-laguntzetara sarbidea izateko? Ikusi besterik ez zegoen Osasun Batzordean pentsionistek egin zuten agerraldian, ikusi besterik ez dago zer gertatzen den egunerokoan herrietan. Baina nahiago dugu beste aldera begiratu eta dauden zirrikituak ez erabili. Hori da, azken finean, Gobernu hau eta Osasun Sail hau erakusten ari den borondatea. Beraz, zuek erabakiko duzue: edo Madrili sumisioa egiten diozue edo benetan Euskal Herriko herritarron zerbitzura jartzen dituzue zuen politikak. Eta hemen neurri zehatzak egon badaude. Aplikatzea besterik ez dugu eskatzen; eta horretarako bidea egin dezakegu, eta Legebiltzar honetan gehiengo nabarmena izango genuke. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4790 |
10 | 84 | 13.06.2014 | OSASUNEKO SAILBURUAK (Darpón Sierra) | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, berrordainketa inposatzen duen errege-dekretuaren ondorioak baliogabetzeko neurriak hartzeko asmoari buruz | Señora Ubera, iruditu zait ulertzea esan didazula etengabe ekarriko duzula! Eta iruditu zait ez didazula erantzun interpelazioa urtarrilaren 16koa dela esan dizudanean. Egia esan, forma bat duzu, esan dezadan, bitxia etengabe terminoa ulertzeko, baina, tira, zain izango nauzu abenduan, hemendik sei hilabetera. Esan dizut lehen, eta errepikatu egingo dizut: ulertzen dut denborak ezerezean utzi duela zure interpelazio diferitua, baina errealitatea den bezalakoa da. Guk ekintzekin egin diogu aurre koordainketari, Ubera andrea; gehiago edo gutxiago gustatuko zaizkizu, baina gertaerekin. Eta ez diegu koordainketa kendu guztiei, ez. Ez diegu koordainketa kendu 100.000 eurotik gorako errentak dituztenei, ez. Oso kontziente izanik egin dugu. Ez, ez. Eta ez diogu koordainketari aurre egin 18.000 eurotik gorako diru-sarrerak dituztenen kasuan. Oso jakitunaren gainean egin dugu hori, eta, gainera, ondo egin dugula uste dugu. Begira, gertaerak dira… Euskadi Estatuko azken autonomia-erkidegoa izan da Estatuak inposatutako koordainketa aplikatzen, aurreko legegintzaldian jarri zen errekurtsoari eta Urkullu lehendakariaren Jaurlaritzaren oposizio irmoari esker. Farmaziako koordainketan parte hartzen duten eragile guztiei ahalik eta kalte txikiena egiteko moduan egin dugu. Gaur egun, Euskadin soilik inplementatu dira konpentsazio-neurri ekonomikoak, eta zuzentasunterminoetan, talde ahulenentzako laguntza ekonomikoen bidez. Eta iruditzen zaizuna iruditzen zaizula, gertaera bat da, oso nabarmena. Eta ez da ahaztu behar gure borrokarekin jarraitzen dugula epaitegietan, ez baitugu amore emango hasieratik beretik bidegabea eta eraginkortasunik gabea iruditu zaigun neurri baten aurka. Fronte guztietako erresistentzia, esan dugunean oinarritua, baina batez ere gertaeretan. Este departamento, este Gobierno, expresa su intención con hechos. Ser lo repito, y escúchelo bien, por favor: con hechos, y no haciendo propaganda. Muchas gracias. La | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4791 | |
10 | 84 | 13.06.2014 | UBERA ARANZETA | EH Bildu | Galdera, Rebeka Ubera Aranzeta EH Bildu taldeko legebiltzarkideak Osasuneko sailburuari egina, Eibarko ospitalean jaso beharreko zerbitzuen inguruan Gipuzkoako Aldundiak egindako proposamenari buruz | 2014ko aurrekontuak aurrera ateratzeko EAJk PSErekin eginiko akordioaren ondorioz, Eibarko ospitalearen eraikuntzari bide ematea adostu zen, nahiz eta legegintzaldihasieran Osasun sailburuak esan zuen ez zegoela justifikatua Eibarren ospitalearen eraikuntza. Are larriagoa: PSEk, lehenengo, herritarrei agindu zien Eibarren ospitalea eraikiko zela eta Bengoak bi urtera ekin zion azterketari. Baina EAJ ez da zuzenago ibili, azken agerraldian ikusi genuen bezala. Lehenengo esan zuen ez zela lehentasunezkoa, ez zegoelako beharrik, beharrak ez zuelako justifikatzen eta egoera sozial eta ekonomikoak ere ez zuelako justifikatzen. Gero PSErekin akordio politiko bat egiten du ospitalea eraikitzeko, eta izan genuen agerraldian ikusi genuen ez zekitela ospitalea zertarako zen, zer zerbitzu izango zituen. Gure taldeak jarraipen berezia egin dio gai honi, kezkagarria baita azpiegiturak eraikitzea azpiegitura hauen funtzioa, zerbitzuak, proiektua definitu gabe izanda. Eta azken hilabeteetan guzti hori nabarmen geratu da, Osasun Sailari dagokionez ez dakigula Eibarko ospitalea zertarako den, eraikin huts bat, fantasma bat izango dela. Guzti hori ikusita, Gipuzkoan dauden behar soziosanitarioak ikusita, Gipuzkoako Aldundiak proposamen zehatza egin dio Osasun sailburuari Eibarko ospitaleak jaso behar lituzkeen zerbitzuen inguruan, horrela orain arte Gipuzkoan eta Eibarren arreta soziosanitarioan dauden gabeziak estali eta herritarrei eskaini beharreko kalitatezko zerbitzuak eskaintzeko. Zehazki, Gipuzkoako Aldundiak, Gizarte Politiketako ahaldunaren eskutik, laburbilduz, ondorengo proposamena egin zion Eibarko ospitaleari buruz: 75 plaza izango dituen gune balioaniztun soziosanitarioa jasotzea mendekotasuna eta buru-gaixotasuna duten pertsonentzat. Horregatik guztiarengatik, jakin nahi dugu Osasun Saila prest al dagoen Eibarko ospitalean Gipuzkoako Aldundiak proposatu dion errekurtso balioaniztun soziosanitarioa jasotzeko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4792 |
10 | 84 | 13.06.2014 | OSASUNEKO SAILBURUAK (Darpón Sierra) | Galdera, Rebeka Ubera Aranzeta EH Bildu taldeko legebiltzarkideak Osasuneko sailburuari egina, Eibarko ospitalean jaso beharreko zerbitzuen inguruan Gipuzkoako Aldundiak egindako proposamenari buruz | Presidente andrea, legebiltzarkideok, Ubera andrea. Eibarko erietxearen proiektua ezaguna da, eta abian da. Bilerak izaten ari gara udalarekin, eta zu eta zure taldea lasai egon zaitezkete, baduelako osasunproiektua. Aurreko legegintzaldian landu zen proiektu hori, eta gure betebeharra denez, Debabarrena eskualdeko herritarren osasun-zerbitzuen beharrak eguneratu ditugu, haien beharretarako egokiena den erantzuna emateko. Ez balego proiekturik, ez genuke ospitalea eraikiko. Ez kezkatu. Esango dizut, halaber, zuk aipatu duzun proposamenari dagokionez, nahiko modu nahasian igorri digula Gipuzkoako Foru Aldundiak. Dokumentu laburra da, eta ez du ez zuzendariaren ez ahaldunaren sinadurarik, eta ez zaio pertsona zehatz bati zuzentzen. Eta esan behar dizut proposamena bidali eta gero Gipuzkoako Foru Aldundiko inor ere ez dela sailarekin harremanetan jarri horretarako. Baina, kontu horiek bazter utzita, ondoriozta daiteke proposamen hori jada Donostiako Gurutze Gorriaren erietxean abian dugun esperientziaren ildokoa dela, eta egun kasu soziosanitarioei erantzuten diela. Beraz, ez da proposamen berritzailea, nahiz eta egia den Gipuzkoan bi gune soziosanitario zehaztuko lituzkeela, eta hori kontuan hartzekoa iruditzen zaigu. Aste honetan, Arreta Soziosanitarioko Euskal Kontseiluak, zeinak kidetzat baititu Eusko Jaurlaritza, hiru foru-aldundiak eta udalak (Eudelen bidez), Euskadirentzako ildo estrategiko soziosanitario berriak aurkeztu ditu, arlo horretan eraginkortasunez aurre egiteko, eta pertsonen zerbitzura jartzeko, Euskadiko herritar guztiekiko ekitatearen printzipioari jarraikiz. Bermatzen dizut orain arte biziki ona izan dela Arreta Soziosanitarioko Euskal Kontseilu horretan dauden instituzioen arteko ulermena. Baina, hori esanda, onartu behar dizut prest gaudela ikusteko Gipuzkoan arreta soziosanitarioari dagokionez ditugun eskaera eta baliabideek arrazoitzen duen zuk planteatzen duzun ohe-kopurua duen baliabide berria, kopuru handia iruditu baitzaigu, edo, bestela, ohe kopuru handia izango genuke bete gabe, eskaerarik ez delako. Arlo soziosanitarioan ondo ari gara elkarlanean eta bide onetik goaz Gobernua, aldundiak eta udalak. Hala ere, baliabide berriak ezin dira martxan ipini beharrezkoak ez baldin badira. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4793 | |
10 | 84 | 13.06.2014 | UBERA ARANZETA | EH Bildu | Galdera, Rebeka Ubera Aranzeta EH Bildu taldeko legebiltzarkideak Osasuneko sailburuari egina, Eibarko ospitalean jaso beharreko zerbitzuen inguruan Gipuzkoako Aldundiak egindako proposamenari buruz | Nahasia, inola ere ez. Proposamena oso zehatza zen, bilera batean azaldu zizueten eta zuek erantzunik ez zenuten eman. Are gehiago, ondoren telefonoz deitu duzue argibide batzuk eskatzeko. Proposamena zehatza da. Eta proposamenaren oinarria da momentu honetan Eibarren bertan dagoen gabezia estaltzea, esparru soziosanitarioari dagokionez, eta egoera oso kaxkarrean dauden zerbitzuak hobetzea; eta, bestetik, Gipuzkoan dauden beharrei ere erantzun bat ematea. Zeren hau aspaldiko kontua da. Aurreko Osasun delegatuak egun batetik bestera proposatu zuen azpiegitura soziosanitarioa eraikitzea. Orduan erantzun zitzaion ez genuela proposamena ulertzen, baina urteetan Aldunditik eskatu zitzaiola azpiegitura hori –azpiegitura horren beharragatik– eta orduan ez genuela erantzunik jaso; baina gu prest geundela beharrak aztertzeko, eta hori egin da, beharrak aztertu eta proposamen bat egin. Beraz, hemen ez da inolako exajeraziorik proposatzen, baizik eta dagoen errealitate batetik abiatzen da, urteetan aurreko gobernuetatik-eta egin zen eskari bati helduz, aldarrikapen bati helduz; azken finean, herritarrei erantzuteko, zuek ez zaretelako gai izan –eta hori ikusi dugu agerraldi guztietan– Eibarko ospitaleak jaso beharko lituzkeen zerbitzuen inguruan proiektu bat aurkezteko. Argi eta garbi adierazi da, eta hori transkripzio guztietan jasota dago. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4794 |
10 | 84 | 13.06.2014 | OSASUNEKO SAILBURUAK (Darpón Sierra) | Galdera, Rebeka Ubera Aranzeta EH Bildu taldeko legebiltzarkideak Osasuneko sailburuari egina, Eibarko ospitalean jaso beharreko zerbitzuen inguruan Gipuzkoako Aldundiak egindako proposamenari buruz | Señora Ubera, ez dakit gu gai garen proiektu bat egiteko, baina hogeita hamaika urte daramatzagu, Alderdi Sozialistarekin batera, Osakidetza sortzen. Eskerrak etorri zareten arlo sanitarioan eta soziosanitarioan zerbait proposatzera! Ongi etorri. Esan dizut gure helburua dela jendearen beharrei erantzutea. Eta une honetan, zuei oso argia iruditzen zaizuen proposamena gure ustez ez dago behar bezala landuta. Baina ez asaldatu, ez gaude itxita, Eibarren programatu den proiektuaren epeak aldatu gabe, hitz eman baititugu, Eibarren aurreikusitako osasun-arreta aldatu gabe, beste aukera batzuk ere azter daitezkeela. Proiektuak landu behar dira eta ondo pentsatu. Gure azken helburua pertsonen beharrei erantzuna ematea da. Beraz, zabaltasunez begiratu behar ditugu proiektuak, baina, noski, hartzen diren erabakiak ondo aztertuz. Eskerrik asko. | eu | https://www.legebiltzarra.eus/ic2/restAPI/pvgune_descargar/default/37a24dd6-b057-47b9-a49d-88c3481d9d9a | parl_eu_4795 | |
10 | 85 | 19.06.2014 | LÓPEZ DE OCARIZ LÓPEZ DE MUNAIN | PV-ETP | Mozioa, María del Carmen López de Ocariz López de Munain Euskal Talde Popularreko legebiltzarkideak aurkeztua, Kantauriko antxoaren elikadura kalitate eta segurtasunaren inguruan Eusko Jaurlaritzako Osasun eta Arrantza sailen artean izandako deskoordinazioari buruz. Eztabaida eta behin betiko ebazpena | Egun on. Eskerrik asko, presidente andrea. Legebiltzarkideok. Kantauriko antxoaren elikadura-kalitate eta -segurtasunaren inguruan Eusko Jaurlaritzako Osasun Sailaren eta Ekonomia Garapena eta Lehiakortasuna Sailaren artean izandako deskoordinazioari buruzko mozio hau aurkezten dut Talde Popularraren izenean. | eu | https://www.legebiltzarra.eus/ic2/restAPI/pvgune_descargar/default/ab62fc73-6e36-4333-81c8-1ce356a4e932 | parl_eu_4796 |
10 | 85 | 19.06.2014 | LÓPEZ DE OCARIZ LÓPEZ DE MUNAIN | PV-ETP | Mozioa, María del Carmen López de Ocariz López de Munain Euskal Talde Popularreko legebiltzarkideak aurkeztua, Kantauriko antxoaren elikadura kalitate eta segurtasunaren inguruan Eusko Jaurlaritzako Osasun eta Arrantza sailen artean izandako deskoordinazioari buruz. Eztabaida eta behin betiko ebazpena | … anisakis parasitoaren ehuneko altua detektatu zuela Kantauriko antxoan. Talde Popularrak uste du Eusko Jaurlaritzak presaz jardun zuela, deskoordinatuta, eta ez zituela neurtu ondorioak. Parasito hori detektatu izanari buruzko iragarki iragazi gabea dardo pozoitu bihurtu zen kontsumitzaileentzat; alarma eragin zuen, eta, gero, mezu kontrajarriak eman zitzaizkien. Dardo pozoitu bihurtu zen sektorearen zati batentzat ere, bereziki txikizkako merkataritza-establezimenduentzat eta ostalarientzat. Herritarren osasuna jokoan dagoenean, argi dago horrek izan behar duela lehentasuna, eta informazioa eman behar dela, baina informazio argia eta gardena eman behar da, baita kontsumo-arriskuei buruzko datuak ere. Baina ez zen hala egin. Labur-labur berrikusiko dugu zer gertatu zen. Maiatzaren 2an, Tapia andreak, Arrantza Sailaren arduradunak, iragarri zigun antxoaren kanpaina ireki zela, eta, gainera, kontsumitzaileak animatu zituen produktu hori, kalitateko produktu hori fresko kontsumitzera. Eta, gainera, antxoaren kontsumoak arrantzasektoreko enpleguan eragin positiboa duela esan zigun, eta nabarmendu zuen Eusko Jaurlaritzaren helbu- rua dela antxoa fresko kontsumitzea sustatzea, eta arrain hori berriro kontserba-industrian txertatzea, aurreko urteetan antxoaren harrapaketan izan zen geldialdiaren ondoren. Agian azken hori bai lortu dela. Agian lortu da kanpaina honetan, inoiz baino gehiago, ontziaren errotulua eta kontserbaren edukia bat etortzea. Baina, legebiltzarkideok, iragarpen hori egin eta bost egunera, Osasun sailburuak, Darpón jaunak, iragarri zuen anisakis parasitoaren ehuneko altua detektatu zela Kantaurin harrapatutako antxoetan, eta antxoa fresko ez jateko gomendioa eman zuen. Horretaz gain, antxoa hori manipulatzeko eta kontsumitzeko gomendio batzuk eman zituen. Eta hori guztia esan zuen datu alderatu bakar bat ere, kopuru bakar bat ere eman gabe. "Ehuneko altuaz" soilik hitz egin zuen. Gaur ezagutzen ditugu datu alderatu horiek, atzo iritsi zitzaigulako Jaurlaritzaren informazioa. Eta agian ez zen 2014ko maiatzaren 7ra arte itxaron behar arrain-barietate jakinetan anisakisak izan ditzakeen arriskuak nabarmentzeko, ezta azken urteetan anisakisa detektatzeko kontrolen bilakaeraren berri nahiz azken bi urteetan kutsatuen kopuruak gora egin izanaren berri emateko ere. Baina Darpón jauna, antxoaren kanpaina bete-betean zela, datu hori ematera atera zen, eta herritarrak, egia esan, arduratu egin zituen. Eta, gainera, hurrengo astean Darpón jaunak esan zigun, beste ezer berririk esan gabe, jan daitekeela antxoa, eta ez dagoela inolako arazorik. Bada, hamabost egunen buruan, legebiltzarkideok, antxoa kontsumitzea gomendatu zen lehenik, ez kontsumitzea ondoren, eta azkenik, berriro, kontsumitzea. Eta duela hamabost egun edo hiru aste egin nuen interpelazioan esan nuen moduan, antxoaren oso kanpaina ona izango zela zirudiena zalantzaz bete zen kontsumitzaileentzat, eta, neurri handi batean, antxoarik ez kontsumitzea erabaki zuten; txikizkako merkataritza-establezimenduentzat eta ostalarientzat, berriz, arazo bihurtu zen. Talde Popularrak oso argi du Jaurlaritzak kontsumitzaileari elikagaiak osasunerako on diren baldintzetan iristen zaizkiola zaintzeko betebeharra duela, eta kontsumitzaileen osasuna bermatu behar duela. Berriki Elikak Euskadiko prentsan argitaratu zuen 2013n elikagaiek zuten segurtasunari buruzko urteko txostena, Euskal Herriko Unibertsitatearekin batera egina. Ez dugu ulertzen Osasun Sailak eta Kontsumobidek zergatik ez duten parte hartzen txosten horretan, osasunaren eta kontsumitzaileen arlo garrantzitsu batek zuzenean eragiten baitie. Baina txosten horrek esaten du arriskuen berri ematearen azken helburua dela kontsumitzaileei eta, oro har, gizarteari laguntzea arriskuetan oinarritzen diren erabakien arrazoiak ulertzen. Eta, gainera, esa- ten du funtsezkoa dela, eta administrazio publikoek nahiz enpresa pribatuek gardenak izan behar dutela elikadura-segurtasunari dagokionez, eta informazio argia eta osoa eman behar dutela. Agian, Osasun Sailak txosten hori prestatzen parte hartu izan balu, gaur ez ginateke neurrigabeko alarma honi buruz hitz egiten ariko, gure ustez, presaz, esan dudan moduan, koordinatu gabe eta ondorioak kontuan izan gabe egin zen iragarki hark sortu zuenaz. Eta horri buruzkoa da gaur aurkezten dugun mozioa. Eusko Jaurlaritzari berriro eskatzen diogu Ganbera honetan Osasun Saila eta Ekonomia Garapena eta Lehiakortasuna Saila koordinatuta, eta Elikarekin eta Kontsumobiderekin batera, elikagaien arrisku, alarma eta oharrei buruzko jakinarazpenak egiteko jardueraprotokoloa prestatzeko. Eusko Jaurlaritzari eskatzen diogu, halaber, balioak zabaltzeko kanpainak egiteko... La | eu | https://www.legebiltzarra.eus/ic2/restAPI/pvgune_descargar/default/ab62fc73-6e36-4333-81c8-1ce356a4e932 | parl_eu_4797 |
10 | 85 | 19.06.2014 | LÓPEZ DE OCARIZ LÓPEZ DE MUNAIN | PV-ETP | Mozioa, María del Carmen López de Ocariz López de Munain Euskal Talde Popularreko legebiltzarkideak aurkeztua, Kantauriko antxoaren elikadura kalitate eta segurtasunaren inguruan Eusko Jaurlaritzako Osasun eta Arrantza sailen artean izandako deskoordinazioari buruz. Eztabaida eta behin betiko ebazpena | Moziaren bigarren puntuan Eusko Jaurlaritzari eskatzen diogu gure merkatuetan aurkitu ohi diren arrainen nutrizio-balioen eta kontsumitzeko gomendioen berri emateko kanpainak egiteko, eta Eusko Autonomia Erkidegoarentzat arrantza-sektoreak duen garrantziaren berri ere emateko. Eta hirugarren puntuan jaso dugu Ganbera honek Jaurlaritzari eskatzea elikadura-segurtasunari buruz 2013ko urrian onartu zen legebiltzar-agindua premiaz betetzeko. Agindu hartan Eusko Jaurlaritzari eskatzen zitzaion sei hilabeteko epean aurkezteko elikadura-segurtasunaren planaren zirriborroa, elementu hauek jasoz: arriskuen azterketa, elikadura-katea kontrolatzeko plana, elikadura-segurtasunaren informazio-, ikerketa- eta prestakuntza-planak, erakunde arteko koordinazio-plana, industria- eta elikadurakalitaterako plan estrategikoa. Nekazaritza eta Elikadura Politikako Legearen 56. artikuluaren aldaketa jasotzeko ere eskatzen zen. Esan nahi dut jada denbora bat igaro dela agindu hori eman zenetik, Ganbera honetan Eusko Jaurlaritzak agindua betetzeko konpromisoa hatu zuenetik, eta, gure ustez, jada ez duzue zirriborro bat ekarri behar Ganbera honetara, baizik eta elikadurasegurtasuneko plana, onartu zen erdibideko zuzenketan zehazten zituen edukiak jasotzen dituena. Bada, mozio honi ez zaio zuzenketarik aurkeztu; beraz, talde guztiek mintzaldian beren jarreraren berri emango dutela espero dugu. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/ab62fc73-6e36-4333-81c8-1ce356a4e932 | parl_eu_4798 |
10 | 85 | 19.06.2014 | MANEIRO LABAYEN | Mixto-UPyD | Mozioa, María del Carmen López de Ocariz López de Munain Euskal Talde Popularreko legebiltzarkideak aurkeztua, Kantauriko antxoaren elikadura kalitate eta segurtasunaren inguruan Eusko Jaurlaritzako Osasun eta Arrantza sailen artean izandako deskoordinazioari buruz. Eztabaida eta behin betiko ebazpena | Bai, eskerrik asko, presidente andrea. Egun on guztioi. Bistan denez, ez dugu zuzenketarik aurkeztu, eta Talde Popularrak aurkeztu duen mozioaren alde bozkatuko dugu. Uste dut gai batzuk Ganbera honetako talde guztiek partekatu ditzakegula, eta, kasu honetan, eta gai honi dagokionez, horri erreparatu nahi diot: gai honetan sortu diren desberdintasunetatik harago, iruditzen zaidala badirela guztiok partekatzen ditugun oinarrizko printzipio batzuk. Batetik, bat gatoz arrantza Euskadiko jarduera tradizional bat dela, eta oso garrantzitsua gizarterako eta ekonomiarako. Arrantzak garrantzi berezia du Euskadiko natura-baliabideen artean: espezie ugari ditugu, eta kokapen garrantzitsua dugu, bai harrapaketa-kopuruari dagokionez, bai arrantzale-kopuruari dagokionez. Badakigu zer garrantzitsua den arratza Euskadiko BPGan eta enpleguan; hala ere, kontuan izan behar da arrantzaren garrantzi sozioekonomikoa datu jakin batzuek islatzen duten baino handiagoa dela. Badakigu, halaber, gastronomia zer garrantzitsua den Euskadira turistak erakartzeko. Eta badira gai honetan eragiten duten datu batzuk, denok berdin ikusten ditugunak, baina ez ditut azaldu nahi denbora ez galtzeagatik. Denok partekatzen dugu hau: arrantza zeinen garrantzitsua den Euskadirentzat. Beraz, horretan guztian legebiltzar-talde guztiok bat etor gaitezke. Eta beste gertaera batzuetan ere bat etor gaitezke, eta mozio hau eragin duen interpelazioagatik esaten dut; Talde Popularrak aurkeztu zuen eta Talde Popularreko legebiltzarkidearen eta Eusko Jaurlaritzako sailburuaren artean izan zen eztabaidan hauek nabarmendu ziren: kalitatezko produktuak kontsumitzearen garrantzia; kontsumitzeko onak diren produktuak kontsumitzearen garrantzia, haien kalitateagatik ez ezik, baita haien gizarte-onurengatik ere, bai enplegua sortzeari dagokionez, bai, kasu honetan, arrantza-sektorearen etorkizunari dagokionez; herritarren osasuna arriskuan jartzen duen edozein egoera denean herritarrei informazioa ongi ematearen garrantzia, eta, esan den moduan, kontraesanik gabe, premiaz jokatu gabe, koordinaziorik gabe eta alarma eraginez; Eusko Jaurlaritzak kontsumitzaileen osasuna berma dadila zaintzearen garrantzia; Eusko Jaurlaritzak elikagai batzuk kontsumitzearen arriskuari buruzko informazio argi, garden, zuhur eta osatua emateak duen garrantzia, herritarrok behar dugun informazio guztia jaso dezagun, eta, gainera, modu egokian; Eusko Jaurlaritzak herritarrak ez nahastearen garrantzia, eta doako alarmarik ez piztearena, nahiz mezu kontraesankorrak eta sektoreren baten etorkizunari kalte egiten diotenak ez igortzearen garrantzia, eta Euskadiko arrantza arduratsua eta artisaua praktikatzen duten arrantzaleen interesak defendatzearen ga- rrantzia eta beharra. Eta ados egon gaitezke honetan ere: osoko bilkura honetan isilik egon behar dugu, elkarri entzun ahal izateko. Uste dut orain arte aipatu ditudan puntuetan guztiok ados egon gaitezkeela funtsean. Uste dut hau dela kontua: Eusko Jaurlaritzak iragan maiatzaren 6an zabaldu zuen prentsa-oharra zer da, zuzena ala okerra? Eusko Jaurlaritzak herritarrei informazio delikatu hura emateko modua egokia izan zen, ala ez? Gauzak hobeto egin zitezkeen ala ez? Etorkizunari begira, gauzak hobetu daitezke, ala ez? Bistan denez, dena hobetu daiteke, eta, kasu honetan, bistakoa da Eusko Jaurlaritzak gai honetan izan zuen jarrera ere hobetu daitekeela. Eusko Jaurlaritzak azaldu zuen antxoan anisakisa agertu zela jakinarazteko argitaratu zuen prentsaoharra ez zela, inolaz ere, alarmista. Prentsa-oharra aztertuz gero, ikusten da prentsa-ohar horretan… Hala ere, kontua ez da prentsa-oharra bakarrik, baina ohar horretan adierazten da harrapatu den antxoan aniskasisa detektatu dela, eta oso portzentaje altuan, eta esaten da anisakisa nahiko parasito ohikoa dela kontsumitu ohi ditugun arrain freskoetan, eta arazorik ez izateko arreta batzuk hartzea gomendatzen da. Eta, hain zuzen, herritarrek izan beharko genituzkeen arretak zein diren adierazten da. Prentsa-ohar horretan adierazten da, halaber, etengabe zainduko dela kontua, bai horniduraazoketan bai ostalaritza-establezimenduetan. Eta gogorarazten da anisakisa kutsatzaile natural eta ohikoa dela itsasoko arrainetan eta zefalopodoetan, eta eskuarki erraietan egoten dela. Beraz, sukaldean arreta batzuk hartu eta tratamendu batzuk eginda, anisakisarekin kutsatzeko arriskua saihesten dela. Hori zioen prentsa-oharrak. Eta amaitzeko esaten da egoera hori ez dela oztopo arraina gure dieta orekatu eta askotarikoaren parte izateko, betiere aipatzen diren neurriak hartzen badira. Okerra da prentsa-ohar hori? Alarmista da? Gutxi du zorroztasunetik? Horrek eragin zuen antxoaren prezioaren jaitsiera, ala beste batzuk izan ziren hori eragin zuten faktoreak, sailburuak esan zuen moduan? Prezioaren jaitsiera horrek nahiko gutxi iraun zuen, ala jaitsierari eutsi zitzaion denbora batez? Antxoaren prezioaren jaitsiera nahikoa da esateko prentsa-oharra alarmista dela, ez dela zorrotza edo ez dela zuzena? Osasuna da Eusko Jaurlaritzak zaindu behar duen lehen gauza? Eusko Jaurlaritzak datu oker, akastun, ez-zehatz, kontraesankor edo alarmistaren bat eman zuen? Bada, nik esan behar dut, hain zuzen, zalantza handiak ditudala. Ez dut zalantzan jartzen hau: Eusko Jaurlaritzak zaindu behar duen lehen gauza osasuna da. Gainerako kontuei dagokienez, zalantzak ditut, eta ezin dut ez baieztatu ez esan Eusko Jaurlaritzaren erabakia, prentsa-oharra, Eusko Jaurlaritzaren komunikatzeko modua, alarmista izan zenik. Gehiegizkoa iruditzen zait hori esatea. Bistan denez, gauzak hobeto egin daitezke, eta kasu zehatz honetan Eusko Jaurlaritzak agian nabarmendu egin behar zuen herritarrok arriskuak nola saihestu ditzakegun. Agian hori nabarmendu behar zen, eta agian ez zen egin, eta agian Jaurlaritzak lan handiagoa egin behar zuen, pedagogikoagoa, herritarrei jakinarazteko zein diren anisakisakisaren intoxikazioarekin arazorik ez izateko aholkuak (eta bidez batez esan nahi dut herritarren zati handi batek jada ezagutzen dituela). Agian hori zen, hain zuzen, hobetu zitekeena. Baina, gainerakoan, gehiegizkoa iruditzen zait esatea Jaurlaritzak gai honen berri emateko izan zuen modua, edo prentsa-oharra, alarmista zela, kontraesankorra, eta herritarren artean gizarte-alarma eragin zuela. Esan dut hori guztia hobetu daitekeela, baina gertaerei erreparatzen badiegu, prentsa-oharra irakurri eta Jaurlaritzak zer esan zuen entzun, iruditzen zait Jaurlaritzaren jarduera nahiko egokia izan zela, nahiz eta hobetu daitekeen. Beraz, nabarmendu behar da arraina elikagai osasungarria dela, gure dietan egon behar duela astean bizpahiru aldiz gutxienez, eta anisakisa ez dela arraina jateari uzteko nahikoa arrazoi, OCUren webgunean adierazten den moduan. Dena den, herritarrei informazio zuzena eman behar zaie, herritarrek horren arabera jardun dezaten, eta bide batez esan nahi dut askok uste duten baino gehiago dakitela herritarrek. Beti dago herritarrei informazioa emateko modua hobetzerik, baina kasu honetan ez zait iruditzen Jaurlaritzari leporatu behar zaionik herritarrak desinformatu zituela, alarma piztu zuela edo informazioa modu inkoherente eta kontraesankorrean eman zuela. Eta, bistan denez, beste gauza bat da eskatzea informaziorik ez emateko, eta isilik geratzeko, jendearen osasuna eta segurtasuna zaintzeko betebeharra baztertuz. Gure ustez ezin zaio inolaz ere uko egin azken horri, eta ziur asko hori izango da Gobernuaren helburu nagusia. Beraz, Eusko Jaurlaritzaren betebeharra da jendearen osasuna eta segurtasuna zaintzea, herritarrei arrisku guztien berri ematea, eta, bistan denez, informazio guztia ematea. Beraz, gai honetan, beste askotan bezala, lasaitasuna, argudio onak eta zentzua izan behar dira. Uste dut horrek bideratu behar duela gainerako legebiltzartaldeen jarduera, baita Jaurlaritzaren jarduera ere. Eta Talde Popularrak proposatu duen mozioari dagokionez, haren alde bozkatuko dugu. Ados gaude mozioaren hiru puntuekin. Lehen puntuan Jaurlaritzari eskatzen zaio jarduera-protokolo bat presta dezala elikadura-arriskuak, -alarmak eta -alertak komunikatzeko. Nik pentsatu nahi dut Jaurlaritzak prest duela protokolo hori, jada egina dagoela, eta aurrera eramango dela. Beste gauza bat da, hain zuzen, protokolo hori, jarduteko modu hori, hobetu egin behar izatea, baina 2014an gobernu bati eskatzea elikadura-arriskuen, -alarmen eta -alerten berri emateko jarduera-protokoloa egiteko, bada, gehiegizkoa iruditzen zait, non eta protokolo hori ez dagoen oraindik egin gabe –eta ez dut uste–. Eta, gainerakoan, ados gaude 2. puntuarekin, bai eta, bistan denez, 3. puntuarekin ere: Eusko Jaurlaritzari eskatzen dio urgentziaz bete dezala 2013ko urriaren 17an elikadura-segurtasunari dagokionez Ganbera honetan onartu zen legebiltzar-agindua. Besterik ez, eta eskerrik asko. La | eu | https://www.legebiltzarra.eus/ic2/restAPI/pvgune_descargar/default/ab62fc73-6e36-4333-81c8-1ce356a4e932 | parl_eu_4799 |
10 | 85 | 19.06.2014 | CORCUERA LEUNDA | SV-ES | Mozioa, María del Carmen López de Ocariz López de Munain Euskal Talde Popularreko legebiltzarkideak aurkeztua, Kantauriko antxoaren elikadura kalitate eta segurtasunaren inguruan Eusko Jaurlaritzako Osasun eta Arrantza sailen artean izandako deskoordinazioari buruz. Eztabaida eta behin betiko ebazpena | Eskerrik asko, presidente andrea. Egun on. Iragan maiatzaren 30ean, tribuna honetan bertan, galdera bat egin genion Euskal Sozialistak legebiltzar-taldetik Garapen Ekonomikoa eta Lehiakortasuna Saileko Sailburuari, eta galdetu genion haren ustez informazio egokia eman zen, eta horrek eraginik izan zuen antxoaren merkaturatzean. Sailburuak orduan erantzun zigun jarduera hura, informazio-oharra emateari zegokionez, ongi koordinatua, neurtua eta landua izan zela Ekonomia Garapena eta Lehiakortasuna Sailaren eta Osasun Sailaren artean. Sailburuak berak adierazi zigun, gainera, Kantauriko antxoan anisakisa agertu zela jasotzen zuen informazio-oharrarekin, eta hitzez hitz diot, "zuzen eta arduraz" jokatu zela, eta "oro har ez ziola eragin antxoaren kanpainari". Nire mintzaldian, duela bi aste baino gehiago egin nuenean, adierazi nuen Osasun Sailaren arduretako bat dela elikadura-osasuna bermatzea, eta behar bestetan gogoraraztea osasun-arriskurik gabe elikatzeko beharrezkoak diren gomendioak. Esan nuen orduan, eta mantendu egiten dut gaur. Baina gaur ohar horretaz ari gara. Ez desegokia delako, baizik eta ez dituelako kontuan hartzen komunikazio-irizpideak, eta oso eragin nabarmena duelako, Eusko Jaurlaritzak arlo bati buruz emandako informazioak gutxitan izan duelako hainbesteko informazio-oihartzuna hamar egunez baino gehiagoz. Informazio hura mota guztietako komunikabideetan, ildo editorial guztietakoetan, arlo geografiko guztietakoetan, jaso zen, eta guztiei iruditu zitzaien Eusko Jaurlaritzaren informazio-ohar hura osasunalarma bat zela. Eta hala izan zela ikus dezakezue komunikabide hautara joz, besteak beste: Diario Montañés, ABC, Deia, La Voz de Galicia, Diario de Navarra, eta Cadena Ser. Hau zioen Osasun Sailak maiatzaren 8an argitaratu zuen oharrak: "Elikadura-katean sartzen diren elikagai freskoetan egiten diren ikuskaritzetan ikusi da antxoak anisakisaren oso ehuneko altua duela". Eta baieztapen hori, hasiera batean horrela egina eta Osasun Sailak ohar moduan igorria, berehala zabaldu zen komunikabide digitaletan; gero, ikus-entzunezko komunikabideetara iritsi zen, estatuko prentsa idatzi guztira, baita ekonomikora ere, eta baxurako arrantzan aritzen diren beste autonomia-erkidego batzuetako gobernuen erantzuna ere eragin zuen, eta esan zuten ez zutela halakorik detektatu. Hurrengo egunetan, arrandegietara kontsumitzaile moduan joanda ikusi ahal izan genuen zuzenean arrandegietan ez zela Kantauriko antxoarik saltzen, eta sektoreko eragileen kexuaren berri izan genuen komunikabideen bidez; oihartzun berezia izan zuen Euskadin, Nafarroan eta Kantauriko autonomia-erkidegoetan. Eta astebetera Osasun sailburuak onartu zuen irratsaio batean alarma hura eraginkorra izan zela. Eta euskal sozialistok ez dugu baloratu nahi oharrak zer eragin izan zuen elikadura-segurtasunaren ikuspegitik, baina nabarmendu nahi dugu zer eragin izan duen Eusko Jaurlaritzaren Osasun Sailak informazioa emateko izan zuen moduak antxoaren arrantza-sektore osoan eta astebete lehenago, sei egun lehenago, Eusko Jaurlaritzak berak Kantauriko antxoa sustatzeko egin zuen kanpainan. Kanpaina haren bidez, produktu bat sustatu zen diru publikoarekin, eta Kantauriko antxoari balioa eman nahi izan zitzaion, baita euskal arrantzaleen interesak defendatu ere, arrantza arduratsua eta artisaua baita haiena. Eta informazio-ohar horren lehen esaldiak, guztiok alarmatzat hartu dugunak, hondatu egin du Eusko Jaurlaritzaren sustapena, esaten zaigun arren, edo duela hamabost egun esan zitzaigun arren, ekintza hura Garapen Ekonomikoa eta Lehiakortasuna Sailaren eta Osasun Sailaren artean koordinatu zela. Akats bat egin zen komunikatzeko moduan, eta Eusko Jaurlaritzak ez du ez akats hori onartu ez zuzendu nahi izan. Maiatzaren 10ean, Deiak adierazi zuen kezkatuta jaso zutela berria baxurako arrantzan aritzen ziren arrantzaleek, berriak kontsumoari eragingo zion beldur zirelako. Hau zioten arrantzaleek: "Hauxe bakarrik falta genuen. Anisakisari buruzko zalapartak kalte egingo digu". Eta Cadena Ser kateak adierazi zuen antxoaren salmentak % 50 egin zuela behera Gipuzkoako arrandegietan. Hau esaten zen beste komunikabide batzuetan: "Behera egin du antxoaren kontsumoak Euskadin anisakisaren alerta eman ondoren", edo "Antxoaren erdikontserben ekoizleak beldur dira anisakisari buruzko informazioak kontsumitzaileei nabarmen eragingo ote dien". Alabaina, Ekonomia Garapena eta Lehiakortasuna Sailak erantzun zigun behin eta berriz anisakisaren alertak ez zuela ondoriorik izan antxoaren salmentetan, kontsumoaren noranzkoa aldatu ahal izan zelako. Eta baieztapen hori Eusko Jaurlaritzak aurkitu duen azken eufemismoa izan da onartzeko arrandegietan, auzoetako merkatuetan eta supermerkatuetan, Osasun Sailak prentsa-ohar hura argitaratu ondoren, salmentek behera egin zutela. Eta hori eta hau parekoak dira: Laneko ministro espainiar batek lanik ezak eragindako emigrazioaz hitz egin beharrean, lanmugigarritasunaz hitz egin zuen. "Oso ehuneko altuan" zioen datu estatistiko hori komunikatzearen garrantziaren erabakiari dagokionez, ez zuen ezertarako balio izan, eta, okerragoa dena, beharrezkoa ez zen alarma eragin zuen. Norbaitek arrazoi estatistikoengatik anisakisaren agerpena handiagoa dela esateak ez du zaintzen anisakisagatik gaixotzeko joera dutela dakitenen osasuna. Eta iragan ekainaren 12an, Donostian Txakolinaren, Antxoaren eta Hegaluzearen Lehen Astea aurkeztu zenean, Leandro Azkuek, orduan Arrantza Sailaren zuzendari zenak, esan zuen antxoaren kanpainak zapore gazi-gozoa utzi zuela, harrapatu zen antxoaren kopuruak bikainak izan arren ere, kontsumoak behera egin zuela Eusko Jaurlaritzak anisakisaren agerpenaren berri eman zuenetik. Haren ustez, galera hura konpentsatu egin zuen kontserbagintzak antxoa gehiago erosi izanak. Beraz, legebiltzarkideok, hasiera batean sailburuak estatistika baten berri emateko prentsa-oharra argitaratzeak, eta, a posteriori gomendioak eman izanak, gertaera objektibo bat eragin du: alarma eta urduritasuna eragin ditu kontsumitzaileen eta sektoreko eragile guztien artean. Horregatik, halako kontuak saihesteko, egoera konplexu batera eraman gaituzten jarrera horiek zu- zentzeko, iruditzen zaigu osasun-arrisku, -alarma eta -alerta egoeretan nola komunikatu jasotzen duen jarduera-protokoloa egin behar dela. Arrain-barietateei buruzko dibulgazio kanpainak egiteak eta arrain horiek kontsumitzeko gomendioak emateak sustatu egingo du, zalantzarik gabe, arrantza-sektorearen ahalegina, gure autonomia-erkidegoan hain garrantzitsua den sektore horren ahalegina. Eta ados gaude, nola ez, Eusko Jaurlaritzari eskatu behar zaiola iazko urriaren 17an gehiengoak alde bozkatuta hemen onartu genuen elikadurasegurtasunari buruzko legebiltzar-agindua betetzeko. Agindu horretan jasotzen da, besteak beste, sei hilabeteko epean elikadura-segurtasunari buruzko plan bat egitea, aldian-aldian berrikusi ahal izango dena, eta informazioa emateko jarduera-metodologiak egituratuko dituena. Beraz, akats bat egin zen, berandu onartu dena; akats bat izan zen komunikatzeko moduan, baina agian beranduegi zen jada, eta onartu behar izan duzue Kantauriko antxoaren kontsumoak eta salmentek behera egin dutela. Eta espero dugu mozio hau babestuta ez direla errepikatuko halako gertaerak. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/ab62fc73-6e36-4333-81c8-1ce356a4e932 | parl_eu_4800 |
Subsets and Splits
No community queries yet
The top public SQL queries from the community will appear here once available.